
Miner ærede Tilhørere! 

Det kunde maaske ved første Øjekast synes 
ubeskedent, at jeg til Genstand for dette lille 
Foredrag har valgt et saa storstilet Æmne som: 
det mest Interessante af Alt, men ved nøjere 
Overvejelse haaber jeg, De vil erkende, at det 
netop er Beskedenhed, der har ledet mit Valg. 
Jo Mere der er givet i Æmnet, jo Mindre behøver 
Fremstilleren at lægge til af sit Eget; det Æmne, 
der vækker den størst mulige Interesse, stiller 
altsaa de mindst mulige Fordringer til Fore- 
drageren, og ingen Opgave for et Foredrag kan 
følgelig være mere beskeden end den: at frem- 
stille det mest Interessante af Alt. 

Vil nu Nogen indvende, at der allerede ligger 
en høj Grad af Ubeskedenhed deri, at man kalder 
det Æmne eller den Genstand, hvorfor man selv 
interesserer sig mest, det mest Interessante af 
Alt, saa er jeg ganske enig med ham deri, men 
jeg agter heller ikke at tale et eneste Ord om 
mine egne Interesser; tvertimod: jeg overlader 

1* 

4 »Det mest Interessante af Alt«. * 

til hele den øvrige Verden at besvare Spørgs- 
maalet: Hvad er det mest Interessante af Alt? 

Hvilken Mængde yderlig forskellige Svar vil 
der ikke blive givet paa det Spørgsmaal! Pro- 
fessor X vil forsikre, at det er den højere 
Matematik, Kammeraad T vil paastaa, at det er 
Snørefiskeriet, og min ærede Kollega, Digteren 
Z, vilde betragte det som en personlig Fornærmelse, 
hvis man fandt noget Andet mere interessant end 
hans nyeste Digte. Fru A vil ikke kunne tænke 
sig Noget, der har større Interesse end hendes 
mærkværdige Sygdomme, Tante B vil forsikre, 
at det mest Interessante af Alt er at lægge 
Mærke til de mageløse søde Børn, for hvilke hun 
selv er en saa mageløs sød Tante, og Frøken C 
vil være af den uforgribelige Mening, at dersom 
jeg vil holde mig strængt til min Opgave, saa 
kan jeg ikke komme til at tale om Andet end 
om — Løjtnant Kaspersen. 

De smiler ad alle disse Svar, og jeg ind- 
rømmer meget gerne, at hvis det kom til al- 
mindelig Afstemning, vilde de allesammen falde 
igennem. Af Damerne var der maaske ikke en, 
der interesserede sig for den højere Matematik, 
og af Herrerne er der næppe Mange, der betragter 
Løjtnanten som det mest Interessante af Alt — 
og dog tør jeg paastaa, at alle disse forskellige 



Digitized by VjOOQlC 



»Det mest Interessante af Alt*. 5 

Svar kan omskrives til et eneste, hvori alle de 
spredte Stemmer vil samle sig. Uenigheden op- 
staar nemlig deraf, at Professoren har forelsket 
sig i sin Algebra, Digteren i sine Sonnetter, 
Tanten i sine smaa Nevøer og Frøkenen i sin 
Løjtnant, men Enigheden vilde straks være til- 
vejebragt, naar blot en af dem i Stedet for at 
nævne Genstanden for sit personlige Sværmeri 
vilde svare: det mest Interessante af Alt er det, 
hvori vi har forelsket os, ti det bringer os til at 
glemme alle andre Interesser. 

Og dog er dette Svar heller ikke saa korrekt, 
som det synes at være. Spørger vi nemlig: hvad 
er det, der giver alle de forskellige Genstande 
denne størst mulige Interesse, saa bliver jo Svaret: 
— Forelskelsen naturligvis! — og spørger vi 
videre: hvad har størst Interesse, enten de mange 
forskellige Genstande, for hvilke de forskellige 
Personer interesserer sig mest, eller den Kilde, 
fra hvilken de allesammen henter den Interesse, 
de har for en enkelt Person, saa maa vi svare: 
den fælles Kilde ! Med andre Ord : Det, der kan 
give alle de forskellige Genstande den størst 
mulige Interesse for den Enkelte, det maa have 
størst Interesse for Alle, og da kun Forelskelsen 
er i Stand dertil, saa er Forelskelsen det mest 
Interessante af Alt. Damerne vil ikke kunne 

nægte, at mit Bevis er rigtig ført, og hvad Damerne 
indrømmer, det vil Herrerne aldrig modsige. 

Forelskelsen kan, som vi allerede bar set, 
udkaare sig de mest forskellige Genstande. 
Sagnet fortæller, at Kong Volmer til Sidst blev 
lige feaa forelsket i Gurre Sø, som han fra Først 
af havde været iTqvelille, og den allernyeste 
Historie opviser Inklinationspartier, der kun kan 
forklares ved, at Ritmester Volmer har forelsket 
sig i Frøken Toves Obligationer i samme Grad, 
som hun er bleven forelsket i hans Uniform. Jeg 
har med egne Øjne set en Mand — der end- 
ogsaa var. Ægtemand — hver Formiddag gøre 
Vinduesparade udenfor en Butik, staa stille paa 
Fortoget og kaste de ømmeste Længselsblik ind 
til Genstanden for sin haabløse Kærlighed. Det 
var nemlig en hvid Silkehat, der aldrig kunde 
blive hans, fordi hans Frue, der selv udmærkede 
.sig ved en meget stærk Purpurfarve, ikke kunde 
taale hvide Hatte i sin Nærhed. Ja, jeg kan 
endogsaa nævne et Exempel paa dødelig For- 
elskelse i Pyntesager. Det var en brav gammel 
Købmand, der i den Grad havde faaet Passion 
for Knaphulspynt, at han bogstavelig døde af 
Sorg, fordi hans Nabo fik en lille Stump rød- 
stribet Silkebaand, som han selv havde sukket 
for i mange Ajar. 

Ogsaa de gamle græske Gudesagn om For- 
elskelse i Dyr og Fugle har endnu i vore Dage 
deres Sidestykker. Jeg har kendt en Viden- 
skabsmand, som bar paa en ulykkelig Kærlighed 
til en afrikansk Sommerfugl, der tilhørte en anden 
Insekt-Elsker; han blev.saa betaget af sin Liden- 
skab, at han til Sidst gjorde Indbrud i et Glasskab 
og bortførte den smukke Papileon — og jeg skulde . 
kunne nævne en Heste-Elsker, om hvem man for- 
tæller, at han har giftet sig med en Enke, som 
han ikke kunde udstaa, blot for at komme i Be- 
siddelse af en Fuldblodshoppe, som han ikke 
kunde leve foruden. Efter min Opfattelse ud- 
fordres der endogsaa en meget stærk Forelskelse 
for at bringe et saadant Offer. 

For imidlertid at begrænse vort uudtømme- 
lige Æmne efter Tidens Korthed nødsages vi til 
at tage Begrebet Forelskelse i dets mest ind- 
skrænkede og mest almindelige Betydning og 
udelukkende beskæftige os med den Sinds- 
bevægelse, hvorunder Kærligheden mellem to Per- 
soner af forskelligt Køn opnaar sin mest over- 
yældende Magt, den Opbrusningstilstand, hvori 
den gensidige Sympati mellem Mand og Kvinde 
samler vort Jeg til den største Styrke og opløser 
det i den største Svaghed — hvori vi af . den 
højeste Selvfølelse drives til den yderste Selv- 

opgivelse, idet vi tilsidesætter alt Andet for vor 
Personligheds mest personlige Attraa samtidig 
med, at vort højeste Ønske er: at vor egen Person 
helt maa blive en Andens, og at en Andens Person 
helt maa blive vor. 

Jeg indser, at jeg paa Grund af disse Selv* 
modsigelser meget let vil kunne faa Skyld for, 
hvad man i daglig Tale kalder: at tale Sort, 
og da den, der staar i Fare derfor, altid gør 
bedst i at lade en eller anden uimodsigelig Av- 
toritet faa Ordet for at udtale det, der synes at 
være meningsløst, saa haaber jeg, De vil tillade 
mig' at paakalde den Digter, der har Ord for 
bedre end nogen Anden at forstaa sig paa de 
menneskelige Lidenskaber. Jeg siger altsaa: 
William Shakespeare haf Ordet! — Han 
giver det igen til Romeo, den mest forelskede af 
alle hans Elskere — og denne tiltaler igen sin 
Forelskelse i følgende Ord: 

Søde Forbitrelse, stridslystne Ømhed, 
Du, der er Alt, hvor Intet gælder Noget, 
Angstfulde Letsind, alvorsfulde Tant, 
Formløse Kaos af alt Skønt og Ædelt, 
Fjerlette Centnervægt, solklare Mulm, . 
Isnende Baal, livs friske Sygdom w 
Lysvaagne' Drøm — Du, der er ej Dig selv. 

Se det er meget stærkere Selvmodsigelser, men 
da det er Forfatteren til »Romeo og Juliette«," 

jeg har tilladt mig at citere i fri Oversættelse, 
saa vil forhaabenlig Ingen gøre Indsigelse mod 
Rigtigheden af det Anførte. Da vi nu véd, at 
hvad en Klassiker har sagt, maa være soleklart, 
selv om det klinger saa »sort« som »soleklart 
Bælniørke«, saa har vi kun én Forklaring over 
de fornuftstridige Sammenstillinger, nemlig den: 
at han i dette Udbrud har villet afspejle For- 
elskelsen som en sygelig Sindstilstand, der med* 
fører en fuldstændig Forplumring af Tanker og 
Begreber. 

Nu kan man maaske indvende, at Digterne, 
der som oftest selv befinder sig i en vedvarende 
*■ Forelskelsestilstand, som Følge deraf ikke kan 
betragtes som paalidelige Iagttagere, og at det 
er hos Sprogets Videnskabsmænd, ikke hos dets 
Kunstnere, man skal søge Oplysning om, hvor- 
ledes et Ord skal forstaas. Velan! Lad os 
spørge Sprogmændene, hvad de forstaar ved 
Ordet Forelskelse! 

De vil svare os, at naar man sætter Grads- 
betegnelsen »for» foran og Stedordet sig bagved 
et Gerningsord, for Eksempel læse, skrive, regne, 
løfte, løbe og love saaledes, at der kommer til 
at staa: forlæse sig, forskrive sig, forregne sig, 
forløfte sig, forløbe sig og forlove sig, saa be- 
tegner man derved, at den paagældende Person 

har læst, skrevet, regnet, løftet eller lovet Andet 
Og Mere, end han har godt af. At have forelsket 
sig betyder i Lighed dermed: at være kommen 
til Skade ved at have elsket Andet og Mere, end 
rimeligt er. 

Forskellen mellem de Forelskede og de 
Elskende er nemlig, at de Elskende nøjes med 
at elske hinandens elskværdige Egenskaber, 
mens de Forelskede med blind Lidenskab for- 
elsker sig i alle den Elskedes Ejendommelig- 
heder — især de uelskværdige. Forelskelsen er 
saaledes en Forrykkelse af alt Begreb om, hvad 
der er elskeligt, og al Begrænsning for Elskovens 
Magt, og det er ret 'mærkeligt, hvorledes Sprog- 
brugen betegner denne Forrykkelse som selv- 
voldt i Modsætning til al anden Forrykthed. 
Mens vi kun kan bruge Formen: at blive for- 
rykt — ikke, at forrykke sig — siger vi som 
oftest om den Forelskede, ikke at han er bleven 
forelsket, men at han har forelsket sig, 
ganske som vi siger, at den Forkølede har for- 
kølet sig og den Forlovede forlovet sig, og vi 
tilkendegiver derved, at Forelskelse, ligesom 
Forkølelse og Forlovelse, er en beskadiget Til- 
stand, som man — i alt Fald til Dels — selv 
har paadraget sig. 

Henvender vi os til Historikerne for at faa 
nøjere Underretning om dette mærkværdige Fæno- 
men, saa vil de begynde med den Bekendelse, 
at det er ældre end al Historie. 

Efter den græske ftyte var Eros den første 
Livsytring, som fremstod af det døde Kaos. Eros 
var Kærligheden, og da Kærligheden i Reglen 
begynder med Forelskelse, bliver saaledes For- 
elskelsen Begyndelsen til al Begyndelse. 

Her forudser jeg, at de yngre Damer, der 
har lært Mytologi efter de sædvanlige Lærebøger, 
i deres stille Sind vil forundre sig over, at jeg for- 
veksler den himmelskeEros med den jordiske, 
som de senere Digtere har gjort til en Søn af 
Skønhedsgudinden Afrodite. Jeg skynder mig 
derfor at berigtige .denne Misforstaaelse. Eros 
var den Samme, hvorledes man endogsaa af- 
bildede ham eller ordnede . hans Stamtavle. Den 
saakaldte himmelske Kærlighedsgud maatte vel 
være den, der drev sit Væsen i Himmelen, og 
det er en nok som bekendt Sag, at han gjorde de 
himmelske Guder lige saa forrykte som de jordiske 
Mennesker. Hvad maatte ikke selve Gudernes 
Fader, den gamle Zevs, lide for hans Skyld! 
Den olympiske Overgud maa jo tilstaa, at For- 
elskelsen har degraderet ham ikke alene til 
Menneske, men til Umælende, ja til Hvad som helst. 

Under sit Sværmeri for den skønne Prinsesse 
lo fordunstede hele hans guddommelige Person, 
saa han blev til en Sky — af Smægten efter 
den dejlige Dan ae opløste han sig i gyldne 
Taarer og faldt ned fra Himlen som en Plask- 
regn — for Fru Ledas Skyld blev han til et 
tamt Fjerkræ, gik i Vandet og gav ømme Svane- 
sange til Bedste — af Forelskelse i Sidonierinden 
Evropa gik han som Frivillig ind mellem hendes 
Faders Okser, og da han ikke paa anden Maade 
kunde opnaa Bønhørelse hos den dydige Prin- 
sesse Alkmene, paatog han sig endogsaa hendes 
Mands Skikkelse. Her har vi jo alle Forelskel- 
sens Yderligheder: opløse sig i drømmende Taage 

— lade det regne med Guld paa den Elskede 

— reducere sig til elegisk Vandfugl — melde sig 
som Ægtemand — ja endogsaa finde sig i at 
gaa paa alle Fire som et tamt Hornkvæg — 
kan nogen af Jordens Elskere gaa videre i sin 
Forelskelse? 

Selv i det kolde Nordens ældste Gudesagn 
træffer vi Forelskelsen fuldstændig udviklet. Frej, 
d<er endogsaa omtales som en af de klogeste 
Guder i Valhal, ser næppe et Skimt af Jættepigen 
Gerd, førend han bliver saa forelsket i hende, at 

— som der staar i Edda — Ingen tør tale til 
ham. Længselen plager ham i den Grad, at »en 

halv Nat bliver ham længere end en hel Maaned«, 
og for at opnaa hendes Kærlighed overlader han 
Troldene det Gudevaaben, hvormed han skulde 
kæmpe imod dem. — Det er saaledes ikke nogen 
Overdrivelse, naar jegpaastaar, at baade* Olympens 
og Valhals Guder har været saa ilde forelskede, 
som Menneskene kun sjælden bliver det i vore 
Dage, naar Sygdommen ikke kommer over dem i 
deres attende Aar eller — efter at de har fyldt 
de Treds^ 

Det er dog hverken i Gudernes mørke Old 
eller i Jernbanevæsenernes oplyste Tidsalder, at 
Forelskelsen har raset værst. Vil vi se den paa 
dens Højdepunkt, maa vi vende Blikket mod den 
saakaldte Riddertid. 

Her vil vi se Forskellen mellem at blive 
forelsket og forelske sig fremtræde paa den 
mest iøjefaldende Maade, idet Forelskelsen paa 
den Tid blev betragtet ikke som en Sinds- 
bevægelse, der opstod uafhængig af Villien, men 
som en Berusningstilstand, som man selv frem- 
kaldte og vedligeholdt, og under hvilken man 
maatte opføre sig efter visse vedtagne Begler. 

I Slutningen af det tolvte Aarhundrede havde 
man sat den fuldstændig i System og stiftet de 
saakaldte cours d'amour, et Slags Universi- 
teter og Overdomstole, hvori de fornemste og 

mest begavede Damer under Forsæde af Dron- 
ninger og Hertuginder gav Love for de Forelskede 
og fældede Domme i Forelskelsessager. Man 
havde en Forelskelseslovbog, den saakaldte code 
amoureux, der efter Sagnet var hentet fra 
Feernes Trylleland, og som i 31 Paragrafer fast- 
satte den sande Forelskelses Yæsen og Virken. 
Den første Paragraf lød saaledes: »Ægteskabelige 
Forpligtelser er den sande Forelskelse uvedkom- 
mende« — og i de følgende lærte man som ufra- 
vigelige Regler: at Ingen kan være forelsket i 
to Personer paa én Gang, mens der Intet er 
til Hinder for, at man samtidig kan vsére Gen- 
stand for to eller flere Personers Forelskelse — 
at Forelskelse enten maa være. i Tiltagende eller., 
i Aftagende — at enhver Elskovsnydelses Værd 
retter sig efter Besværlighederne ved dens Op- 
naaelse. — at Forelskelse er uforenelig med Økonomi 
— at den sande Forelskede stadig maa plages 
af Frygt, Søvnløshed, Mangel paa Appetit, blegne 
ved Synet af den Elskede — osv. osv. 

Man gemmer endnu som historiske Akt- 
stykker de mest forbavsende Kendelser fra Da- 
tidens Elskovsfakulteter. Saaledes har man en 
fra Grevinden af Champagnes, der erklærer 
for ubestrideligt og uomstødeligt, at sand For- 
elskelse ikke kan finde Sted mellem Ægtefolk. 

Man har en anden, hvori Hertuginden af Nar- 
bonn e gør vitterligt: at den gensidige Til- 
bøjelighed, der underkaster sig Kirkens og Statens 
Love, Intet har tilfælles med den sande For- 
elskelse. Et Responsum fra Dronningen af 
Frankrigs egen Cour d'amour gaar endnu 
videre. En Ridderfrue havde forespurgt sig ved 
denne Domstol, hvorledes hun havde at forholde 
sig, da det Løfte, hun ved Trolovelsen havde 
maattet give sin Ægteherre, ikke tillod hende at 
opfylde et andet Løfte, som hun tidligere havde 
givet en Tilbeder. Herpaa svarede den skønne 
og aandrige Dronning Eleonora af Aqui- 
tanien, at saasom den sande Forelskelse med- 
fører de 1 største Forpligtelser og den sande For-* 
elskeise er uforenelig med Ægteskabets lovbundne 
Forhold, saa bør disse i det foreliggende Tilfælde 
betragtes som døde og magtesløse og ikke komme 
Damens tidligere frivillige Løfter og Tilsagn til 
Skade, Hinder eller Præjudits.- 

Jeg har kun anført disse fuldstændig historiske 
Kendsgerninger, for at vise, at man i Ridder- 
tiden har betragtet Forelskelsen som en Tilstand, 
hvorved man blev sat 'udenfor Kirkens og Statens 
Love og fik tilkendt den Utilregnelighed, som man 
i vore Dage kun indrømmer Folk, der er sinds- 
svage — og jeg skulde med en stor Mængde 

§ 
Eksempler kunne godtgøre, at inan virkelig var i 

sin gode Ret, naar man stillede de forelskede 

Riddere, Trubadurer og Minnesangere udenfor 

den fornuftige Del af Befolkningen, men et Par 

Prøver vil være nok. 

Det var ikke sjældent, at en forelsket Ridder 

svQr: at efter at han med begge Øjne havde set 

sit Hjertes Dame, vilde han ikke se paa den 

øvrige Verden med mere end et, førend hun selv 

, løste det Bind, hvormed han lukkede det andet, 

og derpaa tilbragte han Aar og Dage som Blinde* 

buk. Man har saaledes Optegnelser om en engelsk 

Ambassadør, der kom til Frankrig med et stort 

Følge, hvorimellem der var en hel Flok unge 

Riddere med Bind for det ene Øje. En anden 

Ridder endte sin Kærlighedserklæring med det 

ubrødelige Løfte, at disse Ord skulde blive hans 

sidste indtil den Stund, da han fik et naadigt 

Svar, og derpaa drog han ud i Verden som 

Umælende og afventede taalmodig det lyksalige 

Øjeblik, da den Skønne forbarmede sig og løste 

hans Tungebaand; den Tredie slog sig ned i 

et Bjergpas og udfordrede enhver forbirej sende 

Ridder, der ikke ubeset vilde indrømme, at hans 

Herskerinde var den skønneste af alle Dødelige. 

Ja stundom stillede han endogsaa denne Fordring 

til enhver Ridder, han mødte, uden selv nogensinde 

at have set et Skimt åf den Dame, for hvis 
Skyld han begik disse Daarskaber. Men det 
var ikke Alt — der var flere end én af disse 
Forrykte, der ikke en Gang vidste, om den Skøn- 
hed, for hvem han fordrede Prisen, tilhørte Virke- 
heden eller Digtningen. 

Og det var ikke blot under Medvirkning af 
Sydens brændende Sol, at Forelskelsen udklækkede 
slige Galskaber. I vore egne Kæmpeviser gør vi 
Bekendskab med »den^ unge Hr. Svegder«, der 
bliver betagen af Forelskelse i en ubekendt 
hedensk Prinsesse, som han aldrig har set uden 
i Drømme og ikke en Gang véd, hvor han skal 
søge. * Han rejser derfor paa Maa og Faa ud i 
Verden for at opsøge hende, og da han kommer 
til et fremmed Land, hvor han hører, at Kongens 
Datter lider af en tilsvarende Forelskelse, gør 
han sig ikke en Gang den Ulejlighed at tage 
hende i Øjesyn, men stormer lige op til hendes 
Fader og melder sig som Frier. Datidens Overtro 
forklarede vistnok en saadan Forelskelse som en 
Følge af Trolddom, Runeslag og Finnekunster, men 
i vore oplyste Dage er vi naturligvis for klart- 
seende til at forveksle Forskruelse med Fortryllelse ; 
▼i holder os kun til Kendsgerningerne, og naar 
den gamle Vise fortæller os, at »Stolten Mette - 
lille« blev saa betaget af Længsel efter Hr. 

Peder, at hun, som der staar: »aabenhovdet og 
barfodet, i $ilkesærk alene«, sejlede tværsover 
Havet efter den bortrejste Frier, saa ser vi ikke 
deri noget afgørende Bevis paa Runernes Magt, 
men derimod et umiskendeligt Tegn paa: at For- 
elskelsen ogsaa hos Damerne fremkaldte Tilfælde, 
der tilstrækkelig karakteriserer den som en Syg- 
dom, og det en meget alvorlig Sygdom. 

Denne Opfattelse, til hvilken vi nu er komne 
ad tre Veje : gennem Digtningen, gennem Sprog- 
læren og gennem Historien, er ældgammel. Den 
er allerede antydet derved, at Forelskelsesguden 
Kupido hos Oldtidens Grækere bar Navnet 
Patos, der som bekendt baade betyder Attraa, 
Lidenskab og Sygdom — ogsaa Svulstighed om 
man vil ! — og naar vi hører Guder og Mennesker 
beskrive den af ham fremkaldte Lidelse som en 
brændende Saarfeber, der optændes med Pileskud, 
har vi jo Sygdomsbegrebet fiks og færdigt. Mærke- 
ligt er det kun, at Patologerne, der ellers ikke 
har sparet paa Papir og Blæk, har vist en saa 
stor, Sky for at optegne den paa dens Plads mellem 
de andre Sygdomme ! Dog — deri har de maaske 
handlet meget rigtig, thi Resultaterne af deres 
Afhandlinger kunde let være blevne de samme, 
hvortil den engelske Læge kom, efter at have 
gennemstuderet de Tusinder af Skrifter, der i 

Aarene fra 1830 til 40 var udkomne om Koleraen. 
Det var nemlig blot de tre: 

1) at Ingen kendte Sygdommens Væsen, 

2) at Ingen kendte dens Udbredelsesmaade, og 

3) at Ingen kendte noget Middel mod den. 
Den eneste Læge, der i vor Literatur har 

gjort Forelskelsen til Genstand for patologisk 
Fremstilling, er — saavidt jeg véd — Digteren 
og Doktoren Johan Klemens To de, der en Gang 
i forrige Aarhundreile ofrede den en lille Artikel 
paa et Par Blade ; men skønt han i flere Punkter 
synes at have haft et rigtigt Syn paa Sagen, har 
han ikke indladt sig paa nogen nøjere Under- 
søgelse, men blot optegnet nogle usammenhængende 
Iagttagelser i en temmelig skødesløs Form, som 
tydelig nok røber, at han — i det Mindste for 
denne Febers Vedkommende — hører til de vantro 
Læger, der nødig anerkender deres Modstandere 
og Overmænd: Sygdommene. Alene den Om- 
stændighed, at han anbefaler slige Lægemidler 
som Kommenakvavit, Sennepskager og Surdejg, 
maa for Enhver, der selv har prøvet Sygdommen, 
være et tilstrækkeligt Vidnesbyrd om, at den for 
øvrigt højst fortjente Professor ikke har været 
Specialist i denne Retning. 

Jeg har derfor ikke vovet at anføre nogen 
af hans Anskuelser, men skal overlade Fagmænd 

2* 

deres Drøftelse, mens jeg indskrænker mig til 
kun at meddele, hvad jeg ved egne Iagttagelser 
har forvisset mig om. 

At Forelskelsen hører til Febersygdommene, 
er for længe siden konstateret, og der er heller 
ikke nogen Tvivl om, at den i Beglen tilhører 
en vis Udviklingsperiode. Ligesom »Ondt for 
Tænder tt indfinder sig i de to første Barndomsaar, 
og Kighosten sjældnere forekommer efter det 
andet Tandskifte, saaledes plejer Forelskelsen 
hyppigst at udbryde paa den Tid, da de saa- 
kaldte Visdomstænder er i Vente. Dog er det 
ikke sjældent, at den angriber ældre Personer, 
og de Tilfælde, der indtræffer, efter at man har 
fældet Visdomstænderne, er i Reglen de farligste. 
Mens de fleste andre epidemiske Børne- og Ung- 
domssygdomme — f. Eks. Mæslinger og Skarlagens- 
feber — kun undtagelsesvis angriber samme Individ 
mere end én Gang, kan enkelte Forelskelses- 
patienter faa utallige Anfald. Dog er det i de 
fleste saadanne Tilfælde sandsynligt, at de følgende 
Udbrud kun er Tilbagefald, da man har haft 
Eksempler paa, at Patienter i en længere Aarrække 
saa godt som uafbrudt har været forelskede, saa- 
ledes at det ene Anfald, med et ubetydeligt Mel- 
lemrum afløste det andet — stadig med samme 
Styrke, men stadig med en ny Genstand. Disse 

Tilfælde, i hvilke Sygdommen antager en kronisk 
Karakter, er sjælden farlige. Man har hyppigst 
iagttaget dem hos Digtere, Musikere, Skuespillere, 
Løjtnanter og Guvernanter paa Landet. 

I enkelte Tilfælde har Anfaldene med en 
mærkværdig Regelmæssighed indfundet sig paa 
bestemte Aarstider — f. Eks. i Ferierne. Jeg 
har saaledes i min Ungdom iagttaget en kvindelig 
Patient, der i elleve Aar regelmæssig forelskede 
sig. tre Gange om Aaret: St. Hansdag, Anden 
Juledag og den 13de Februar. Hun bode nemlig 
paa Landet og kom St. Hansdag paa Skovbal, 
Anden Juledag paa Klubbal i den nærmeste Køb- 
stad, og 13de Februar var hun til stort Bal paa 
Herregaarden i Anledning af Kammerherrens Fød- 
selsdag. Den sidste Gang forstuvede hun sin 
Fod netop den Dag, Herregaardsballet skulde 
gives, og maatte følgelig blive hjemme. • Jeg var 
nysgærrig efter at se, om Anfaldet alligevel havde 
indfundet sig paa Dagen med sædvanlig Punkt- 
lighed, og forespurgte mig derfor Dagen efter om 
hendes Befindende. Ganske rigtig! Hun havde 
aldrig nogensinde set en saa elskværdig Mand 
som den nye Læge, der havde forbundet hendes 
Fod, og fjorten Dage derefter blev de forlovede. 
Siden fik hun aldrig Tilbagefald. 

De første Udbrud af Forelskelse indtræffer i 
Almindelighed kort før Konfirmationsalderen. 
Mandlige Patienter plejer under dem gerne at 
sukke for en eller anden mere udviklet Skønhed 
paa 26 Aar eller derover, om muligt lidt melan- 
kolsk og helst med et lille interessant Skær af 
Brystsvaghed; . De unge Pigers første Passion 
gælder sædvanlig den Skuespiller, der udfører de 
sorte Fløjels Elskerroller med hvide Fjer i Hat- 
ten, eller — hvis Patientinderne ikke kommer i 
Teatret — en af de teologiske Kandidater, der 
giver Timer i Skolens øverste Klasse. Disse 
Anfald er imidlertid i Reglen saa milde, at de 
kun har Interesse derved, at de afslutter Børne- 
sygdommene. 

En ganske ejendommelig Sygelighed, der har 
mange Symptomer tilfælles med Forelskelse, er 
den Lidelsestilstand, som jævnlig udvikler sig hos 
de unge Herrer, samtidig med at de første Dun 
viser sig paa Overlæben. Den ytrer sig med 
Tilbøjelighed til at falde i Tanker, hengive sig til 
Drømmeri og Fantasteri, søge Ensomhed, hænge 
med Hovedet, sukke og tale i Gaadesprog med 
dyb Stemme, Savn af et ubeskriveligt Jegvedikke- 
hvad, som Patienten søger hos ethvert kvindeligt 
Væsen, der kommer indenfor hans Synskreds, 
overvældende Trang til at opleve Noget, Indbild- 

ninger om at være uforstaaet og uforstaaelig, 
træt af Livet osv. — og naar Anfaldet er meget 
alvorligt, en ubetvingelig Drift til at begaa sorte 
lyriske Digtninger. Det sidste Symptom er især 
umiskendeligt, ti, hvad enten Versene er gode 
eller slette, har de altid det ufravigelige Fælles- 
mærke, at der paa første Side findes følgende 
fire Par Rim: 

Hjerte — Smerte 
Lyst — Bryst 
Længsel — Fængsel 
Død — sød. 

Hvor meget denne Sygelighed ligner Forelskelsen, 
maa man dog ikke slaå disse to Sindslidelser 
sammen, da de har aldeles forskellig Oprindelse, 
idet Labansalderens Mismod nærmest maa be- 
tragtes som et Slags aand.eligt »Vokseværk«, 
der fremkommer ved Udviklingen, ligesom »Ondt 
for Tænder« hos ganske smaa Børn, og er be- 
slægtet med den Melankoli, som jævnlig overfalder 
Kyllinger i den Tid, da deres Fjer vokser ud, og 
som man efter de elegiske Udbrud har kaldt »Pip«. 
Der er et Par meget simple, men aldeles 
ubedragelige Skelnetegn mellem de to Sygdomme : 
I den ene forfølges Patienten uafladelig af en 
bestemt Persons Billede, i den anden er han for- 
tvivlet over ikke at kunne finde noget Billede, 

der egner sig til at fastholdes — i den ene 

stønner han over, at hans Hjerte er overfyldt med 

Himmelsalighed og Afgrundskval, i den anden 

sukker han over, at det er saa tomt som en 

aaben Grav. Og som sædvanligt svarer Mavens 

Tilstand til Hjertets : Mens den virkelig Forelskede 

holder Fastedag syv Gange om Ugen, har de unge 

Herrer, der lider af poetisk Pip, den mest 

glubende Appetit. 

. Jeg har selv i tre fire Aar været meget 

stærkt angrebet af. den og husker endnu fra den 

Tid, at jeg en Nyaarsaften, da jeg netop havde 

skrevet et overordenlig rørende Digt, der begyndte 

med de Ord: 

• Af Livet træt, 
Af Verden mæt 
Jeg kalder Dig, o Død!« 

gik lige til Spisebordet og forbavsede alle mine 
Omgivelser ved den Masse Gaasesteg, Rødkaal 
og Æbleskiver, der kunde rummes under mit for- 
tvivlede Hjerte. 

Som oftest er det netop ved Hjælp af en 
Forelskelse, man kommer sig for Kyllinge-Sygen, 
ligesom Forelskelsen igen plejer at helbredes ved 
Forlovelser og Giftermaal. Har imidlertid For- 
elskelsen ikke været tilstrækkelig grundig, kan 
der under Ægteskabet ske Tilbagefald til den 

første Sygdom, og da antager den ofte en meget 
ondartet Karakter. Man har haft Eksempler paa, 
at Digtere under slige Tilfælde har udgivet hele 
Bind af elegiske Pip -Fantasier. Ogsaa For- 
elskelsen er farligst, naar den kommer til Udbrud 
i den saakaldte bedste Alder, især hos Individer, 
der ikke tidligere har været angrebne. Den slaar 
sig da næsten altid paa Hjernen og levner kun 
et meget svagt Haab om Helbredelse. Elsker- 
inder paa Fyrre og Elskere paa Treds maa man 
omtrent betragte som opgivne. Dem skal man 
gaa af Vejen for — ligesom i det Hele taget for 
Folk, der er i Færd med at komme for silde ! — 
de skyr hverken Ild eller Vand. Ingen Udsigt 
er saa forfærdelig, at den kan standse en for- 
elsket Dame af sat Alder, og ingen Taabelighed 
er saa stor, at ikke en forelsket Gubbe skulde 
kunne begaa den. Hun er straks færdig til at 
gaa ind i Melodramaet, han kan naar som helst 
afleveres til Farcen. Viser man hende Sort 
paa Hvidt for, at hun vil blive ødelagt, forhaanet 
og mishandlet af Genstanden for sin Ømhed, 
saa svarer hun: »Jeg forlanger ikke bedre, naar 
det blot er ham, der gør det!« Beviser man den 
bedagede Elsker, at han vil blive gjort til Træl, 
til Nar, til . . . Værre endnu, saa svarer han: 
•Ligemeget! Lad mig blive det værst Mulige, 

men snart!« — og saa. ser han paa Uret og 
skælver for hvert Minut, der gaar, førend han kan 
blive det! 

Spørgsmaalet om, hvorledes Forelskelsen ud- 
breder sig, er blevet besvaret højst forskellig. 
Nogle er aldeles overbeviste om, at den er smit- 
som, Andre paastaar, at den aldrig kan komme 
til Udbrud hos et Individ, der ikke fra Fødselen 
af har haft Sygdomsspiren i Blodet. Saa meget 
er imidlertid vist, at selv om man vil benægte 
Tilværelsen af et Smitstof, skal Ingen kunne 
modsige, at den udbreder sig ved Eksemplets Ind- 
virkning ligesom Maanesyge, Pyntesyge, Spille- 
syge, Prækesyge osv. Man har Eksempler paa, 
at alle Eleverne i en Latinskoles øverste Klasse 
er blevne angrebne i Løbet af 14 Dage, ja paa- 
lidelige Iagttagere vil endogsaa have gjort den 
Erfaring: at naar tre Kavallerer paa et Bal i 
første Dans røber, at de er forelskede i en og 
samme Dame, saa vil i det mindste ti Andre — 
der maaske næppe ellers vilde have bemærket 
hende — være angrebne, førend man naar til Kotil- 
lonen. Statistiske Optegnelser godtgør ogsaa, at 
der til ubestemte Tider paa én Gang sluttes en saa 
stor Mængde ensartede Partier — f. Eks. mellem 
gamle Mænd og unge Piger, mellem Pebersvende 
og deres Husalfer, mellem rige Enker og unge 

Dagdrivere — at man uvilkaarlig ledes til Troen 
paa Epidemier i de forskellige Stands- og Alders- 
klasser. At en heftig Forelskelse meget let 
fremkalder en tilsvarende Følelse hos dens Gen- 
stand, og at mangen en Herre har faaet sit Hjerte 
stukket i Brand ved en lille Gnist fra en smuk 
Patientindes Øjne, behøver vel ikke noget Bevis. 
De, der tror paa et Forelskelses-Kontagium, 
anfører til Bestyrkelse for deres Paastande en 
Mængde forunderlige Kendsgerninger, sorti jeg 
vistnok ikke tør tillægge fuldgyldig Beviskraft, 
men heller ikke kan frakende al Betydning. Det 
har saaledes meget ofte hændt, at Sygdommen er 
udbrudt umiddelbart efter Modtagelsen af Breve 
fra Patienter, ja man har endog Eksempler paa, 
at Breve, der var gennemstukne og desinficerede 
med Klor til Forebyggelse af Kolerasmitte, næppe 
har været gennemlæste, førend Modtagerinden har 
opdaget, at hun led af samme Sygdom som Af- 
senderen. Endogsaa Guldsmykker og Juveler, 
der ikke plejer at befordre noget andet Smitstof, 
har faaet Skyld for at indsmugle JTorehskelses- 
giften, og jeg har selv set et sundt og stærkt 
ungt Menneske blive pludselig overvældet af Syg- 
dommen i samme Øjeblik, som han aabnede en 
lille Guldmedaillon, der blev ham tilsendt med 
Posten. Hvad den indeholdt, saa jeg ikke, men 

jeg kan bevidne, at han næppe] havde lakket 
den op, førend han gav sig til at kysse Madail- 
lonen, omfavne det gamle Postbnd og snurre sig 
selv omkring, som om han havde faaet St. Veits- 
Dans. 

Hvad enten nu den tilsendte Medaillon inde- 
holdt Spiren til Sygdommen, eller den kun gav 
Anledning til dens Udbrud — saameget er vist, 
at denne Kile Iagttagelse bidrog betydelig til at 
befæste min Mening i et meget omtvistet Punkt, 
det nemlig: Hvor har Forelskelsen sit Sæde? 
I Hovedet, i Brystet eller i Maven? 

I Almindelighed betragter Lægfolk det som 
afgjort, at den maa henregnes til Hjertesygdomme, 
og de nævner derfor enten som dens Aarsag 
eller dens Virkning en Gæring i Blodet og en 
Forstyrrelse i dets Omløb. Denne Opfattelse 
hidrører maaske fra den gamle Myte om Amors 
Pile, der skulde bringe Betændelse i Blodet og 
stadig træffe lige midt i Hjertet, og man har til 
Forsvar for den paaberaabt sig de almindelig 
bekendte Symptomer: afvekslende Hede og Kulde, 
feberagtig Uro i Kroppen, heftig Hjertebanken, 
hyppig og pludselig Farveskiftning og en uimod- 
staaelig Trang til at sukke, men lige saa lidt 
som man ved Stetoskopet har kunnet opdage 
nogen Fejl i de forelskede Hjerter, saa lidt har 

de nøjagtigste kemiske Undersøgelser kunnet paa- 
vise nogen Fordærvelse i Blodet under Sygdom- 
men, og denne Gisning har saaledes ikke Sand- 
synligheden for sig. 

Rimeligere synes den berømte Kemiker van 
Helmonts Paastand, at Forelskelse ligesom alle 
andre Sygdomme skulde stamme fra Maven, 
idet de Forelskede stadig plages af en Mængde 
Lidelser, der er betegnende for Uorden i For- 
døjelsen, saasom : Madlede, Kongestioner til Hove- 
det, Hjerteklemsel, Hypokondri, Uklarhed i Tan- 
ken, ængstende Drømme, Fantaseren, Hallucina- 
tioner osv. At den ogsaa har fundet meget stærk 
Tilslutning hos de forskelligste Folkeslag, vil man 
se af den almindelige Overtro, at naar en Person 
fik en saakaldt Elskovsdrik eller et Kærligheds- 
% æble ned i Maven, saa blev han straks angrebet, 
og den endnu i vore Dage temmelig hyppige 
Kendsgerning: at Folk, der lider af »brændende 
Kærlighed«, tror at kunne slukke Branden ved at 
tylle en Mængde Vaadt i sig, tyder ligeledes paa 
den Forudsætning, at Forelskelsen er en Mave- 
sygdom. To de synes næsten at hælde til samme 
Mening, men mig forekommer det, som om alle 
de Symptomer, der karakteriserer Forelskelsen, 
umiskendelig tyder paa, at det er Hjernen og 
Nervesystemet, der er Sygdommens Sæde. 

Alene dens Indvirkning paa de to ædlere 
Sanser er næsten et afgørende Bevis herpaa. 
I de fleste Tilfælde begynder Sygdommen med 
det Indtryk, som et mere eller mindre smukt 
Ansigt gør paa Synsnerven, eller det, som en- 
mere eller mindre velklingende Stemme efterlader 
paa Høreorganerne, og naar Forelskelsen har 
naaet sit Højdepunkt, er det altid — næst efter 
selve Hjernen — Øjets og Ørets Nerver, der er 
mest angrebne. Den Forelskede taber som be- 
kendt fuldstændig Syn og Hørelse for Alt, hvad 
der ikke er idealt hos den Elskede. En for 
øvrigt meget skarpsynet Herre, der var forelsket 
i en ung Dame, hvis Blik i en høj Grad krydsede 
hinanden, har forsikret mig: at naar alle Andre 
fandt hende skeløjet, var det kun, fordi hele den 
øvrige Verden saa skævt til hendes dejlige Øjne, 
og jeg har kendt en forelsket Enke, som, uagtet 
hun havde udmærket Begavelse baade for Musik 
og Kritik, i et helt Fjerdingaar havde hørt paa 
en ung Sanger uden at opdage, at han altid 
sang falsk og kun sagde Dumheder. Skulde 
Nogen finde mit Udsagn for overdrevent, kan jeg 
henvise ham til Professor To de. Han paastaar 
endogsaa, at Forelskelsespatienter kan indbilde 
sig at høre Nattergalsang, hvor sunde Folk 

ikke kan høre Andet end Toner, der minder om 
en forkølet Natvægter. * 

Hvorledes Forelskelsen kan forplumre Tan- 
kerne i en Hjerne, har vi allerede hørt af Romeos 
Replik om den isnende Glød, det lysende Mørke 
og alle de andre forvirrede Sammenstillinger. 
Forestillingen om den Elskede forhærder sig til 
en fiks Ide' og forstopper Tankegangen, Patienten 
kommer altid tilbage til hende, og her staar For- 
standen stille. Og Villien er lige saa betaget 
som Tanken. Han har f. Eks. ikke mere Raadig- 
hed over sine Ben, end Jeppe havde over sine, 
da de gik til Jakob Skomagers Kro. Vil han 
gaa i Øst, saa bærer de ham i Vest: alle Gader 
fører til den, hvortil hendes Vinduer vender ud. 

Værst angrebet er dog hans Indbildningskraft; 
den reducerer enhver Lyd til hendes Navn og 
enhver Skikkelse til hendes Billede. Den tyske 
Digter Mattisohn har paa Beethovens dej- 
lige Melodi fortalt os, hvorledes alle Blomster- 
blade, Kildevover og Aftenvinde hvisker: »Ade- 
laide!« og jeg har selv kendt en ung forelsket 
Huslærer, der under sine søvnløse Nætter opdagede, 
at alle Herregaardens kokinkinesiske Haner var 
enige om at gale »Juliane«! Et Par Maaneder 
derefter kom han dog til den Erkendelse, at han 
havde hørt fejl, og det var den franske Guvernante 

»Frøken Lecru«, hvis Navn de udraabte. Hvad 
Synets Hallucinationer angaar, da er de langt 
mere storstilede hos Forelskelsespatienter end 
hos andre Dilirister. Jeg skal som Prøve blot 
anføre et eneste Vers, der er hentet fra en Digt- 
samling, som ndkom for faa Aar siden. Det 
lyder saaledes: 

•Dit lyse Billed 
Og Intet mer 
Mit Øje møder, 
Hvorhen jeg ser. 
For mig Alverden 
Er slet og ret 
En kulsort Baggrund 
Til Dit Portræt«. 

Som bekendt plejer Drukkenskabs-Deliristerne at 
se sorte Pletter, der antager Skikkelse som Fluer, 
Rotter, Hundehvalpe, eller naar de er meget store : 
som Skorstensfejerdrenge. Saa vidt jeg véd, har 
man kun et eneste Eksempel paa, at de har 
troet at se større Figurer, nemlig en gammel 
svensk Manuduktør, der saa Ærkebisper. Men 
hvad forslaar disse Smaating imod en Hallucination 
som den, der fremstilles i det anførte Vers ! Her 
er der ikke Tale om sorte Pletter: Alverden er 
bleven til én stor sort »Blamase«, hvorpaa han 
kun sér én eneste Lysplet i Form af den Elskedes 

Billede ! Det er saa nær ved en Totalformørkelse, 
som det kan være. 

Sygdommens Begyndelse og Udvikling danner 
en interessant Række af Symptomer, men dem 
vil jeg af to forskellige Grunde afholde mig fra 
at beskrive. Dels tør jeg forudsætte, at Fler- 
tallet af mine ærede ældre Tilhørere — vel ogsaa 
en og anden æret Tilhørerinde — kender dem 
for godt til, at jeg skulde kunne fortælle noget 
Nyt i dette Kapitel, og dels er jeg forpligtet til 
at behandle mit Æmne med tilbørlige Hensyn til 
det Mindretal af mit Publikum, der muligvis 
endnu ikke har gennemgaaet Forelskelsesfeberen. 

Der er nemlig Mange, hvis Fantasi paavirkes 
saa stærkt ved Beskrivelsen af en Sygdom, at 
de straks tror sig angrebne af den, og hvis jeg 
blot nævnte et eller andet af de første Kendetegn 
paa dens forestaaende Udbrud, hvis jeg — for 
at tingere et Eksempel — fortalte, at det første 
iSymptom var, at Pulsen slog over fra todelt til 
tredelt Takt, saa var der al Sandsynlighed for, 
at flere yngre Tilstedeværende straks vilde lægge 
Fingeren paa Haandledet, og da der skal en vis 
Ro til slige Iagttagelser, vilde de meget let kunne 
forveksle Marchtakten med Valstakten; det næste 
Spørgsmaal vilde da blive: »Hvem kan det dog 
være, jeg er forelsket i?« — og begynder man 

3 

først at gætte derpaa, saa er man paa god Vej 
til at blive daarlig. 

Sygdomsfrygt er Sygdomsfrø, og det vilde 
være et Misbrug af den ophøjede Stilling, jeg for 
Øjeblikket indtager, hvis jeg var uforsigtig nok 
til at udstrø en saa farlig Sæd. Jeg kan for 
øvrigt berolige de Uerfarnes Videlyst med den 
Forsikring, at naar Sygdommen kommer, saa 
melder den sig saa tydelig, at man ikke kan 
tage fejl af den. Hoste og Forelskelse er to 
Tilfælde, som man vanskelig kan skjule, især for 
sig selv, men giver man sig blot til at tænke ret 
alvorlig paa dem, saa faar man let Anfald, selv 
om man ikke før har haft Spire til dem. 

Et Punkt, hvorom det er vigtigere at faa 
Oplysninger, er Forelskelsens Helbredelighed og 
de Midler, hvorved Helbredelsen kan fremmes. 

Efter alle de Erfaringer^ jeg bar gjort, er det 
min urokkelige Overbevisning, at Forelskelse 
(ligesom de fleste akute Sygdomme) er uhel- 
bredelig — det vil sige indenfor det Tidsrum, den 
efter sin større eller mindre Heftighed behøver 
for at faa udraset. Sædvanlig kan man beregne 
dens Varighed ved omvendt Reguladetri efter 
den bekendte fysikalske Formel: Jo større Kraft, 
jo mindre Tid. 

Alle de Forsøg, der er gjorte med For- 
maninger, Forbud, Trusler, Adspredelser, Ad- 
skillelse, Fremstilling af den Elskedes Fejl og 
Synder osv., har kun godtgjort, at disse Midler 
kan være nyttige imod ubetydelige Tilfælde, der 
ogsaa uden dem vilde være blevne helbredede, 
mens de derimod i de ondartede Tilfælde kun har 
forstærket Sygdommen og forsinket Helbredelsen. 
Man har det gamle Sagn, at en Yngling, der er 
bleven elveskudt, genvinder sin Sundhed, naar 
han kommer bag paa Elverpigen og ser hendes 
hule Ryg, og som et lignende Lægemiddel har 
man anbefalet dem, der er blevne elskovsskudte : 
at opsøge og betragte deres Elskedes Skygge- 
sider; men dette Raad minder stærkt om det 
Middel, man lærer Børn, naar de vil fange Fugle, 
nemlig at strø Salt paa Halen af dem. Kan 
Patienten se, at den Tilbedtes Skyggeside er en 
Skyggeside, saa er al Medicin overflødig. 

Man fortæller en lille Sygehistorie, der er 
meget belærende i saa Henseende. 

En ung Læge i Paris gjorde en Dag med 
Forfærdelse den Opdagelse, at han var bleven 
heftig forelsket i en meget smuk Dame, der for- 
enede alle de Egenskaber, som behøves for at 
gøre en Mand ulykkelig. Uagtet han meget godt 
vidste, at Videnskaben Intet formaaede imod en 

saadan Sygdom, gjorde han, som alle Læger gør, 
naar de bliver Patienter: han suspenderede sin 
Viden og henvendte sig troende til en erfaren 
Kollega. 

Da denne havde gjort ham alle de fornødne 
Spørgsmaal, trak de begge paa Skuldren og 
rystede paa Hovedet. 

Kan De da ikke saa meget som skrive mig 
en Recept? Det plejer jeg dog at kunne, na^-r 
Nogen forlanger min Hjelp i en inkurabel Syg- 
dom! — spurgte Patienten.' 

— Jeg kan endogsaa ordinere Dem et Medika- 
ment, der straks gør Ende paa Sygdommen: 
tag en større Dosis Blaasyre! 

— Det Middel synes mig for radikalt. 

— Naa! Saa skal De faa min Notars Adresse. 
Naar han besørger Dem gift med Deres Skønne, 
kommer De Dem ogsaa nok, men rimeligvis varer 
Feberen saa en fjorten Dage længere! 

— Tak! — Saa tror jeg dog indtil videre, 
at jeg vil foretrække Sygdommen for Medicinen, 
hvis De ikke kan finde paa en tredie Recept! 

— Behøves ikke! Jeg skal skrive Dem en 
Sundhedsattest i Stedet. Havde De virkelig været 
forelsket, vilde De have fulgt begge mine Raad: 
De havde uden Betænkning taget hende først 
og Blaasyren bagefter! 

Denne lille Fortælling fører os lige til det 
sidste Spørgsmaal, som jeg denne Gang tør vove 
at bringe under Overvejelse, nemlig Spørgsmaalet: 
Hvad Nytte gør nu denne besværlige Sygdom. 
Her er jeg atter saa heldig at kunne citere en 
ældre Digter, der i sin Ungdom har gjort et 
meget intimt Bekendskab med den. Han siger: 

»Skønt Alle er enige om at hige 

Efter at komme til Himmerige, 

Hvor de salige Aander bor, 

Har dog de Fleste af os en stor 

Utilbøjelighed til at sige 

Farvel til Frænder og Venner og Lige 

Paa denne kære syndige Jord, 
Saa jeg næsten tror, 

At et Utal af Individer 

Dels af Letsind, dels af Magelighed 

Blev hernede til evige Tider, 
Hvis de ikke blev drevne herfra omsider 

Ved det, de lider, 
Naar Sygdom og anden Svagelighed 
Gør vort Liv til en Ubehagelighed. 

Just saa dan gaar det med Ægtestanden — 
At den for Kvinden saa vel som for Manden 
Er det jordiske Paradis, 
Det behøver jo intet Bevis, 
Og at Cølibat blot er interimistisk 
Tilladt, det er jo ogsaa paatageligt — 
Men Mennesket er nu saa egoistisk 
Og saa kortsynet og saa mageligt, 

At det meget let kunde hænde, 
De fleste Ungkarle vilde ende 

Som Pebersvende, 
Dersom Himlen glemte at sende 
En Sygdom, der gjorde det ufordrageligt 

Det gør Forelskelsen. Kærligheden 
Røver den enlige Stand al Hygge, 
Skiller os af med Hjertefreden, 
Stiller alle Hensyn i Skygge 
Og gi'r os til sidst i Feberheden 
* Mod til det farlige Vovestykke: 

At gøre vort Valg — og gøre vor Lykke 

Derfor er mit Ønske: Gid én og hver 
Yngling og Pige fjærn og nær, 
Der endnu staar ene, og hvis Begreber 
Omtaages af en ængstlig Kritik, 
Maa faa Anfald af denne Feber, 
Der bortjager i et Øjeblik 
Al Logik, 
Men gid de maa bliver meget milde 
Og — fremfor AU — ikke komme for silde! 

Forelæsning 



Et meget farligt Ærane. 

"en Genstand, som jeg vil tillade mig at bringe 
paa Tale, er den farligste af Alle. Den har til 
forskellige Tider kostet utallige Talere Livet, og 
kan endnu i vore Dage under uheldige Omstændig- 
heder paaføre Folk en Mængde Ubehageligheder, 
saasom Bansættelse af Paven og Forkætrelse af 
den troende Menighed, fyrstelig og folkelig Unaade, 
Forstødelse af Slægt og Venner, i Sydevropa 
endogsaa Dueller og Stiletstik, i Nordamerika 
Neddyppelse i Tjære og Omrulning i Gaasefjær, 
og selv her i vort frie Norden Pengemulkter og 
Mortifikationserklæringer. Jeg agter nemlig at tale 
om Sandhed. 
For at forebygge altfor store Skuffelser vil 
jeg dog skyndsomst værge mig imod enhver Mis- 
tanke om, at jeg skulde driste mig til noget 
Forsøg paa at løse den største, ældste og sværeste 
af alle Gaader, den der indeholdes i de tre be- 
kendte forargelige Ord: »Hvad er Sandhed?« 
Vi véd jo, at alle Tænkende i en hél Verdens- 
ajder har arbejdet paa at besvare dem, men 
endnu har vi ikke hørt, at to Sandhedsvenner er 

blevne enige om, hvad dej* er sandt i en eneste 
Videnskab — maaske med Undtagelse af Mate- 
matiken — ja vi véd endogsaa, at en af Old- 
tidens største Filosofer i sin Dødsstund erkendte : 
»Kun det véd jeg, at jeg véd Intet«, hvilket vil 
sige det Selvsamme som, at den eneste Sandhed, 
han kendte, var den, at han ikke kendte Sand- 
heden, og vi behøver kun at se hen til de for- 
bitrede Stridsskrifter, der veksles mellem Nu- 
tidens Videnskabsmænd, for at overtyde os om, 
at et Utal af dem ikke en Gang kender denne 
ene beskedne lille Sandhed! 

Jeg er saa langt fra at ville indlade mig paa 
Løsningen af den uløselige Gaade, at jeg tvert- 
imod vil hævde Sandhedsgudindens Ret til det 
Inkognito, som Digteren har indrømmet hende i 
Gaadedigtet »den ukendte Gudinde« ... Ja, om 
Forladelse ! — hvis Digtet tilfældigvis skulde være 
mine ærede Tilhørere lige saa ubekendt som 
Gudinden, skal jeg tillade mig at citere det: 

Hvad hedder den ophøjede Gudinde, 

Om hvis Tilbedelse Alverden enes, 

Men hvis Forkyndere dog ingensinde • 

Og intet Steds er sikre for at stenes? 

Hvad hedder hun, de Vises Hjertenskære, 
Som alle Kloge finder dum i Grunden, 
Hun, som de Smaa bliV pryglet til at ære, 
Og som de Store sætter Laas for Munden? 

Hvad hedder hun, hvis Ord de Allerstørste 
Og Allermindste kun vil laane Øre, 
Hen som til Dato aldrig nogen Fyrste 
Endsige noget Folk har taalt at høre? 

Hun, som var Ideal for Fyrsteviljen — 

Som Folket raabte paa, fra det blev mælende — 

Som Kongerne indsatte i . . . Bastillen 

Og Folket hæved' op . ... paa Lygtepælene? 

Hvad hedder hun, for hvem vi Alle. fægter 
Paa Liv og Død mod vore fælles Fjender, 
Men som vi for et godt Ord straks fornegter 
Af Høflighed mod vore gode Venner? 

Hun, som Enhver til Højtidsbrug paakalder, 
Men ved sin Hverdagsfærd la'r staa i Stikken, 
Hun, som vi priser i de høje Haller, 
Men ikke taaler hjemme i butiken? 

Véd De det ikke? Ja, saa er det givet, 

At Skylden udelukkende er hendes: 

Den der, som hun, har brudt med Selskabslivet 

Og taget Sløret, vil jo ikke kendes. 

Og jeg skal sige Dem, hvorfor hun ikke 
Godvillig viser sig for vore Blikke: 
Hun véd for godt, hvortil det vilde føre, 
Saa længe vore Hov'der er saa skøre. 

Hun véd, at naar en jordisk Majestæt 

Blot ved et Blik gør Godtfolk ør i Panden, 

Saa vilde de, der fik en tete a tete 

Med Himlens Dronning, rent gaa fra Forstanden. 

Ynglingen i Sais, der rev Sløret fra Sand- 
hedsgudindens Aasyn, fik jo efter Schillers For- 
tælling en lignende Straf, og hvad kunde være 
rimeligere, end at Præsterne i ethvert af d# 
Templer, hvor man enten havde en Løgn eller en 
Uvidenhed at skjule, benyttede sig af den hellige 
Rædsel for Sandheden og derfor indbildte deres 
troskyldige Menighed, at det Tilslørede netop var 
Sandheden. Da Sandheden kun kan være én 
— én eneste — blev saaledes næsten ethvert 
Tempel Gemmestedet eller Residensen for den 
eneste sande Sandhed. Den fik hjemme overalt, 
men den var aldrig hjemme, hvor man søgte den. 

•Det Forunderligste derved var dog det: at 
man forundrede sig derover. Enhver véd, at 
Sandheden ligesom Retten og Skønheden er 
Idealer, og alle fornuftige Folk er enige om, at 
den fuldkomne Ret og den fuldendte Skønhed 
ikke er .bosat her paa Jorden, men der har til 
alle Tider været, og der er endnu Folk i Tusind- 
vis, som ærgrer sig over, at Sandhedens Adresse 
ikke findes i Vejviseren, ja at ikke engang Op- 
dagelsespolitiet har Rede paa, hvor man kan 
træffe den. Man indrømmer uden Vanskelighed, 
at hvad der er skønt, i sidste Instans bliver 
en Smagssag, og at Spørgsmaalet: hvad der er 
ret i de yderste Tvivlsmaal, bliver enFølelses- 

sag, men Faa eller Ingen vil erkende, at Spørgs- 
maalet, hvad der er sandt, naar Alt kommer til 
Alt, bliver en Trossag, og at Troen lige saa 
let tager Fejl og lige saa stædig fastholder sine 
Fejltagelser som Smagen og Følelsen. 

Der er næppe nogen af Verdens store Vise, 
der har gjort denne Sandhed gældende paa en 
mere tydelig og tillige mere vovelig Maade end 
en af Verdens mest berømte Narre; men han 
var rigtignok ogsaa privilegeret Sandsiger — det 
vil sige : Hofnar — hos den spanske Kong Filip den 
Anden, der som bekendt var en saa ivrig Sand- 
hedsven, at han for et godt Ord gav Ordre til 
at brænde Enhver, der ikke havde den eneste 
sande Tro, som han selv troede at tro paa. 

En Dag tillod Narren sig at meddele Kongen, 
en meget naragtig Opdagelse, han havde gjort, 
nemlig at ingen sand Tro kunde kalde sig den 
eneste, og at følgelig ikke en eneste Tro kunde 
være den sande. 

Kongen rynkede Bryn og spurgte, hvorledes 
han vilde godtgøre en saa kættersk Paastand. 

»Ganske simpelt!« svarte Narren : »Hvad der 
er Alles, kan ikke være en Enestes — Hvad Alle 
kalder Sandhed, kan ikke en Eneste gøre til Løgn 
— vel? — « 

Kongen var for mistænksom til at gøre denne 
Indrømmelse. »Sandheden kan kun være én« 
— svarte han — »og Troen paa den vil derfor 
altid kun blive den eneste sande. Naar det er 
sandt, at en Ting er hvid, kan det ikke tillige 
være sandt, at den er sort«. 

»Hvorfor ikke?« — spurgte Narren. »Hvis 
hele Verden blev enig om, at den Farve, som Du 
kalder Sort, i Virkeligheden var Hvidt — vilde 
Du såa tro, at din Kappe var bleven hvid?« 

— Nej! Jeg vilde kun tro paa det Sande, 
om jeg ogsaa blev den Eneste, der fastholdt den 
eneste sande Tro. 

— Og hvormed vilde Du bevise, at din Tro 
var den eneste sande, naar alle Andre trode, at 
deres Tro var det? — Hvem vilde Du faa til 
at tro Andet, end at stakkels Filip var den eneste 
Kætter? 

Derpaa blev Kongen Svar skyldig. Han 
indsaa nemlig: 

1) at der ikke kan føres noget logisk Bevis 
for, at Sort er sort, 

2) at hele Verdens Vidnesbyrd ikke alene 
er lovligt Bevis, men har større Gyldighed 
end alle andre Beviser — og 

3), at den, der fornegter, hvad han efter 
Verdens Tro er forpligtet til at tro, han 

er en Kætter og hjemfalden til Straf som 
saadan — 
og i Kraft af denne Overbevisning vedblev han 
naturligvis ligesom hidtil at brønde alle de kæt- 
terske Jøder, Maurer og Hollændere, der paastod, 
at hvad de kaldte Hvidt, var hvidt. 

Fritænkeren Thomas Payne, der en Gang 
overfor en engelsk Advokat søgte at hævde den 
gamle Paradoks: »Folkets Røst er Guds Røst«, 
der oversat i Praksis er det Samme som: Fler- 
tallets Tro er Sandheden — havde den Ærgrelse, 
at hans Modstander, hvor de kom hen, fik Fler- 
tallet paa sin Side, idet Mængden overalt ind- 
rømmede, at da der var flere Dumme og Uvidende 
end Kloge og Vidende i Verden, saa vilde Sand- 
heden altid være i født Minoritet. Da saaledes 
selve Mængden som sidste Instans underkendte 
sin egen Ret til at betragtes som Sandhedens 
Organ, blev der kun levnet Payne den mislige 
Bevisførelse : 

Mængden siger selv, at dens Votum er 
Usandhed. 

Dette Votum af Mængden er altsaa efter 
dens egen Erkendelse Usandhed. 

Ergo: Mængdens Votum er Sandhed. 

Denne Bevisførelse, der kun kan godtgøre 
Mængdens Sandfærdighed ved at paaberaabe sig 

dens Usandfærdighed, vil vel næppe overbevise 
ret Mange. Den almindelige Mangel paa Ævne 
til at fatte og fastholde Sandheden, selv i dens 
mest haandgribelige Aabenbarelser, er derimod 
let at paavise. 

Da Sandheden er den fuldstændige Overens- 
stemmelse mellem Gengivelsen og det Givne, ud- 
fordres der allerførst en fuldstændig korrekt Mod- 
tagelse af dette, ti man kan kun gengive, hvad 
man har modtaget, og til en korrekt Mod- 
tagelse udfordres der — sunde Sanser og sund 
Sans. 

Men hvem af os kan med fuld Sikkerhed til 
enhver Tid rose sig af at »være ved sine fulde 
Fem?« Vore Sanser er jo saa upaalidelige, at 
man ikke kan stole paa dem over en Dørtærskel. 
Følelsen er saa forskellig, at den samme Tempera- 
tur, som Kreolen kalder Kulde, forekommer Lap- 
lænderen som Hede. Smagen er ligefrem ved 
et Ordsprog sat udenfor det, hvorom der kan 
disputeres. Lugten kan hos de civiliserede Na- 
tioner omtrent betragtes som en tabt Sans. 
Hørelsen er saa forskellig uddannet hos for- 
skellige Nationer, at den videnskabelig uddannede 
kinesiske Tonekunsts Mesterværker i vore Øren 
lyder som Kattemusik. Og til Synet, vor vigtigste 
og mest betroede Sans, har vi saa uoverens- 

stemmende Apparater, at der næppe gives to Par 
Øjne, som ser den samme Genstand i 4 samme 
Farveskær. Naar tre Malere ser en og samme 
Skov i en og samme Afstand og Belysning og 
gengiver den hver i sit Maleri, kan det meget 
let hænde, at den bliver gulbrun paa det ene 
Stykke, graaviolet paa det andet og blaagrøn paa 
det tredie, og det uagtet alle tre Kunstnere er 
saa varmtfølende Sandhedsvenner, at de med dert 
inderligste Forbitrelse gensidig kalder hinandens 
Kolorit for løgnagtig, og hver for sig forkætrer 
Enhver, hvis Øjne viser ham Naturen i et andet 
Skær end det, hvori de selv ser den. 

Og den sunde Sans er vel endnu sjældnere 
end de sunde Sanser. Den Dømmekraft, der har 
det skarpeste Syn og den fineste Hørelse til sin 
Raadighed, kan naar som helst blive upaalidelig 
ved en Smule Ildbefindende, en indgroet For- 
dom, en opbrusende Lidenskab eller en Gnaven- 
hed, hvis Aarsag ikke en Gang kan paavises. 

Det smukkeste Koncertnumer synes kedeligt 
for en Tilhører, der er søvnig, og den skønneste 
Egn taber sin Ynde overfor en Rejsende, der 
lider af Tandpine eller har faaet et halvt Hundrede 
Myggestik i Ansigtet. Den Mistænksomme hører 
Fornærmelser i Betoningen af de uskyldigste Ord 
og ser Ondskab i den venligste Mine, den Hypo- 

4 

kondre øjner tydelig tusinde truende Ubehagelig- 
heder, hvor der ingen findes, og den Overtroiske 
ser kun »en hvid Skikkelse«, hvor Andre straks 
genkender en Møllersvend. Ikke en Gang de Per- 
soner, der skulde være de mest paalidelige Iagt- 
tagere og uhildede Dommere — nemlig Recen- 
senterne — kan frigøre sig for Paavirkning af 
Stemninger og Forhold. 

I Paris viste man mig paa en Koncert to 
meget bekendte Feuilletonister og fortalte mig 
som Dagsnyt, at den ene var blevet dødelig for- 
elsket i en ung Pianistinde, og at den anden 
nylig havde haft den Sorg at se sin Tilbedte 
foretrække en ældre Komponist. Aftenen derefter 
morede det mig at sammenligne deres Bedøm- 
melser af Koncerten. Den ene begyndte saaledes : 

»Af alle jordiske Nydelser er Musiken den 
eneste, vi kan tænke os fortsat i en himmelsk 
Tilværelse « . 

Den anden blev indledt med det Spørgsmaal : 

»Gives der nogen anden Støj, der er saa 
svær at frembringe og saa anstrængende at høre 
paa som den, vi kalder Musik?« 

Begge Anmelderne havde upaatvivlelig lige 
fin Hørelse, men de højst forskellige Sandheder, 
hvori de gengav det Hørte, vidnede alligevel om, 
at de langtfra havde faaet samme Indtryk deraf* 

Men lige saa lidt som to Individer modtager 
samme Indtryk af det Givne, saa lidt raader 
de over samme Udtryk til Gengivelsen. 

Vi maa nemlig ikke glemme, at Ordene kun 
er Repræsentativer, og at de som saadanne idelig 
skifter Kurs efter Tid, Sted, Lejlighed og Lune. 

Hvorledes Tiden kan forvandle et Ords Be- 
tydning, ser vi paa hver Side af de gamle Bøger. 
Vi behøver blot som Prøve at huske paa Ordene : 
Orm, Skælm og Idiot. Fortidens »Orme« var 
Nutidens Slanger — for et Par Aarhundrer siden 
var det kun Forbrydere, man kaldte » Skælmer«; 
nu er det uskadelige Spilopmagere — og mens man 
i den klassiske Oldtid betegnede enhver Privat- 
mand, der ikke befattede sig med Statssager, som 
en »Idiot«, er det i vore Dage omtrent blevet 
til et Særkende for Idioterne, at de vil politisere 
og give Love. 

Hvor faa Miles Afstand der behøves for at 
lægge en komplet modsat Mening i det samme 
Udtryk, kan vi overtyde os om, saa snart vi træffer 
sammen med vore norske og svenske Stamfrænder. 
I København kalder vi Østergade en af vore mest 
urolige Gader; i Malmø siger man, at Østergade 
er den »roligste« Gade, vi har. — Ifjor da jeg 
skulde vise en Normand Københavns Mærkværdig- 
heder, lod jeg ham blandt Andet se vort Folketing 

og høre et Par Foredrag af Jeppe Nielsen og 
Niels Jeppesen. Han rystede paa Hovedet og 
udbrød: »Finder I nu ikke selv, det er rart, at 
slike Folk kan komme ind i Rigsdagen?« — 
hvilket var aldeles beføjet paa Norsk. »Nej!« 
maatte jeg svare — »Vi vilde tvertimod finde 
det rart, hvis vi kunde faa dem ud af den!« 
— hvilket var ligesaa beføjet . . . paa Dansk. 

Jeg skal ikke opholde mig ved den Kends- 
gerning, at der i enhver sluttet Kreds danner sig 
en privat Takst for Udtrykkenes Værdi, saaledes 
at de Benævnelser, der kan være Skældsord i 
den ene, bliver Ærestitler i den anden — den 
har vi jo Alle iagttaget. Jeg selv har endogsaa 
kendt et lille Koteri af skikkelige unge Kunstnere, 
der indbyrdes kaldte hinanden »Røvere« og aldrig 
gav deres Forening andet Navn end »Banden«. 
Ja jeg har endogsaa kendt et Par meget for- 
elskede 'og elskværdige Forlovede, hvis ømmeste 
Kælenavne var »Min Heks! o og »Min Trold!« 

Vi gaar endogsaa saa vidt, at vi uden at lægge 
Mærke dertil tager Ordene til forskelligt Værd 
efter de forskellige Personers forskellige Veder- 
hæftighed. Enhver, der f. Eks. kender Magister 
Radius, véd, at han er en Alvorsmand, dér 
vejer sine Ord paa Guldvægt, mens hans Søster 
er en overmaade superlativisk Københavnerinde, der 

betragter det som en Pligtforsømmelse, naar hun 
ikke siger saa meget som muligt. Naar man 
spørger ham, om der var mange Folk i Teatret, 
og han svarer: »Der var ikke saa faa« — saa 
véd man, at det ikke betyder noget Mindre, end 
at der omtrent var fuldt Hus. Svarer han: »Der 
kunde have været flere ! « er man aldeles vis paa, 
at Forestillingen er givet for temmelig tomme 
Bænke. Hvis derimod Nogen gør Søsteren det 
samme Spørgsmaal og hun svarer: »Gud, jæ — æ! 
Der var propfuldt« — eller: »Gud, næ — æ! Der 
var ikke Spor af Mennesker« — saa véd enhver 
af hendes Bekendte, at disse to Kraftudtryk ikke 
betyder en Smule mere end: Lidt over eller lidt 
under halvt Hus. Man kender hendes Ordbog 
og véd, at den lyder paa »isnende Kulde«, naar 
Termometret viser 10 Grader over Frysepunktet, 
og at »smeltende Hede« kun vil sige 20 Grader 
Reaumur. Naar hun taler om »det> rædsomste 
Uhyre, man kan tænke sig«, forestiller man sig 
blot en Herre under Mellemstørrelse med en 
Næse over Mellemstørrelse — naar hun nævner 
»en aldeles himmelsk Sommerlejlighed«, over- 
sætter man det med : et lille Fiskerhus i Taarbæk 
— og naar hun har spist »den mest gud- 
dommelige Rødgrød«, er man ganske vis paa, 

at den ikke har smagt anderledes end sædvanlig 
menneskelig Rødgrød. 

Yi er maaske tilbøjelige til at trække paa 
Srailebaandet ved hendes Overdrivelser, men vi 
er næppe mindre tilbøjelige til at glemme, hvor 
mange vi selv gør os skyldige i uden at tænke 
derover. Vi siger glatvæk, at Onkel Per »sidder 
i Gæld op over begge Øren« og at Onkel 
Povl »øser Penge ud« — at Tante Nille »har 
været nær ved at dræbe os med sine Fortæl- 
linger«, at Kusine Thea »løfter sin Mand op 
til Skyerne«, og at Fætter Frans har »over- 
gaaet sig selv ved Eksamensbordet«. — : Lad 
os blot et Øjeblik fastholde det sidste Udsagn og 
tænke os den kære Fætter spadserende op oven- 
over sig selv! . Noget Værre siger den omtalte 
Frøken meget sjælden. 

Men det er ikke nok, at de samme Udtryk' 
faar forskellig Betydning, naar de benyttes af 
forskellige Personer. Der gives ikke noget Sprog 
i Verden, som ikke vrimler af Talemaader, der, 
bogstavelig forstaaede, maa betragtes som Usand- 
heder, som falsk Mønt, men som Alle ved stil- 
tiende Overenskomst er blevne enige om at tage 
til en vis Kurs. Jeg sigter dermed til den Del 
af Ordbøgerne, der indeholder Høflighedsfraserne. 

Naar en gammel høflig Svensker kalder sig 
Tor »aldra Sdmjukaste tjenare« — naar Øster- 
lænderen spørger: »Hvad befaler Du din Slave?« 
— og naar Spanieren øjeblikkelig forsikrer En- 
hver, der roser hans Hus, hans Helgenbillede 
•eller hans Mulæsel: 4 »Det er Deres« — fristes vi 
let til at opfatte disse Talemaader som falske 
Veksler, da det aabénbart slet ikke er Vedkom- 
mendes Mening at underkaste sig vor Befaling 
<eller forære os de nævnte Genstande, men det er 
kun Regnepenge, hvormed der ikke kan begaas 
noget Bedrageri, da hverken Udgiveren eller Mod 7 
tageren betragter dem som Andet. Vi har ikke 
en Gang Ret til at forundre os over den Mangel 
paa Sandhed, der ligger bag ved disse vedtagne 
udhulede Fraser — ti vi selv opvarter daglig 
Tore Venner og Bekendte tned andre, der er lige 
saa højt klingende og lige saa hule. 

Naar en Fremmed siger til os: »Det er en 
smuk Hund De der har ! — saa svarer vi vistnok 
ikke som Spanieren: »Den er Deres«, ti tiet er 
ikke Skik og Brug hos os. Nej vi har meget 
Mere at give bort. Vor Mops eller vor Bulbider 
falder det os ikke ind at forære til den Første 
den Bedste, der synes godt om den, men selve 
Mopsens eller Bulbiderens Ejer og Herre, vor 
egen dyrebare Person, overdrager vi naar som 

helst uden Betænkning til Kreti og Pleti. Saa 
snart vi blot staar i et nogenlande velvilligt For- 
hold til en Anden, giver vi ham for et godt Ord 
Sort paa Hvidt for, at denne Person er hans 
Ejendom, og vi tænker saa lidt derved, at der 
sikkert er ti for én mellem mine ærede Til- 
hørere og Tilhørerinder, der ikke aner, at de 
nogensinde har foretaget en saadan Bortgivelse* 
Og dog har vi allesammen mange, mange Gange — ' 
somme Tider endogsaa i Løbet af én Time til to 
tre forskellige Personer — underskrevet os »D e r e s 
Petersen«, »Deres Petrine«, »Din Peter«, ja til 
Folk, som vi kendte lidt nøjere, har vi endogsaa 
for udtrykkelig at betegne Bortgivelsen som rigtig 
alvorlig ment, undertegnet os »Deres oprigtig 
hengivne«. — Lad Tyrken og Spanieren for- 
søge, om de kan drive det videre! 

Naar den sydlandske og østerlandske Høflig- 
hed synes os mere afvigende fra Sandheden end 
vor egen, er det kun fordi vi ikke har lært Kursen 
paa de fremmede Fraser at kende, og fordi vi 
har tænkt saa lidt over Værdien af vore egne. 
De er, som sagt, ikke en Smule mere sand- 
færdige eller gyldige, naar vi ser dem rigtig efter. 
Vi kan tage nogle af de mest brugte i Betragtning. 

Udtaler vi, naar vi siger »God Dag!« noget 
Ønske om, at Dagen maa blive god for den 

Tiltalte? Og forbinder vi med »Far vel!« nogen 
Tanke for Velfart eller Velfærd for dem, vi skilles 
fra? — Nej! Den normale Betydning af »God 
Dag!« er ikke Andet end: »Her er jeg!« og ved 
»Farvel!« mener vi kun: »Nu skilles vi!« For 
Meningens Skyld kunde vi akkurat lige saa godt 
sige »Naa!« naar vi kom, og »Saa!« naar vi gik. 

»Vær saa god!« er ikke en Bøn om, at den 
Tiltalte skal vise os en kvalificeret Godhed, men 
snarere en Opfordring til at opfylde en Skyldig- 
hed, og »Mange Tak!« udtrykker ingen Er- 
kendelse af, at han har fortjent en mange Gange 
gentagen Taksigelse. Som oftest betyder »Vær 
saa god!« ikke Andet end »Tag dette!« og 
»Mange Tak« blot: »Jeg har det«. 

Naar vi underskriver os »ærbødigst«, mener 
vi aldeles ikke, at vi føler den størst tænkelige 
Ærbødighed for den Tilskrevne, men kun at han 
ikke hører til vort nærmere Bekendskab, og 
»Hermed har jeg den Ære . . .« betyder i 
de fleste Tilfælde kun: »Hermed har jeg den 
Ulejlighed«. 

»Højstærede!« — der efter Ordlyden be- 
tyder: »De, hvem jeg ærer højest af Alle!« — 
bruges snarere som en Omskrivning af: »De, 
med hvem jeg ikke har Noget at gøre!« — og 
Tiltalen »Min Herre!« der erkender den Tiltaltes 

Ret til at befale over os, brager vi mest, naar 
vi vil lade en Person vide, at vi ikke taaler 
Noget af ham. 

Jeg behøver vel næppe at vælge flere Eks- 
empler. 

Men hvorfor bliver man ikke enig om at af- 
skaffe al denne falske Høflighed og indføre den 
oprigtige uforbeholdne Sandhed? 

For det Første, fordi man kan ikke, og for 
det Andet, fordi man tør ikke. 

Man kan ikke blive enig om at tale Sand- 
hed, fordi man aldrig bliver enig om, hvad der 
er Sandhed, og selv det Lidt, man véd, tør man 
ikke sige, fordi det altid er mere, end Andre 
taaler at høre. 

Vi kan jo til Prøve gøre en lille Sammen- 
ligning mellem Høflighedens og Oprigtighedens 
Sprog. 

Der er for Eksempel Fru Grip og Fru Grap. 
De kan ikke lide hinanden, men forskellige For- 
hold tvinger dem til at omgaas, og da ingen af 
dem tilsidesætter Høflighedens Fordringer, kom- 
mer deres gensidige Uvillie aldrig til Udbrud paa 
nogen Maade, der generer deres Omgivelser; 
Naar de, uden at vente det, mødes i et Selskab, 
lyder deres første Samtale omtrent som saa: 

— Er det muligt! — Fru Grip! — Skal 
jeg virkelig have den Glæde at træffe Dem her. 

— - Det kalder jeg en behagelig Overraskelse ! 
De aner ikke, hvormeget jeg har længtes efter 
Dem, og hvor fortvivlet jeg blev forleden, da jeg 
hørte, at De havde været hos os, mens vi var ude. 

— Ja, jeg var urolig for Deres Befindende, 
da De havde sendt Afbud den Dag, vi havde 
Middagsselskab. 

— Det var smukt af Dem! De kan ogsaa 
tro, at jeg kæmpede længe med min Hovedpine, 
førend jeg gav Afkald paa en saadan Fornøjelse 
som et af Deres muntre Selskaber. 

— Munterheden blev denne Gang borte med 
Dem. Alle vore Gæster savnede Dem, det kan 
De være vis paa. . 

Det lyder jo meget behageligt, og ingen af 
Parterne bliver bedraget ved Udvekslingen af disse 
Høflighedsfraser, som fra begge Sider bliver af- 
leverede og modtagne til samme Værdi. Men 
lad os nu tænke os, at de to Damer havde udtalt 
deres sande Mening i Oprigtighedens uforbeholdne 
Sprog ! Da vilde deres Samtale omtrent have lydt 
saaledes : 

— Er De der? Nu er det forbi med min 
Fornøjelse for i Aften. 

— Ja, indbild Dem endelig ikke, at jeg var 
kommen, hvis jeg havde anet, at De var her. 
De skulde blot vide, hvor glad jeg har været over 
at have undgaaet Dem saa længe, og hvor hen- 
rykt jeg blev forleden, da jeg saa Dem paa Vejen 
til os og i Tide fik givet Pigen Ordre til at 
nægte os hjemme. 

— Det var saamænd meget heldigt, at vi slap 
for den ubehagelige Pligtvisit, men for en Forms 
Skyld maatte jeg jo spørge til det Ildebefindende, 
som vi kunde takke for Deres Fraværelse ved 
vort Middagsselskab. 

— Den Efterspørgsel kunde De gerne have 
sparet. Jeg fejlede naturligvis Ingenting, men i 
værste Tilfælde vilde jeg ubetinget have fore- 
trukket en alvorlig Hovedpine for Deres ufor- 
dragelige Skrabsammen-Selskaber. 

— Virkelig? De blev for Resten savnet. 
Vi havde Ingen, der gjorde sig til Nar, hverken 
ved sin Aandrighed, sin Sang eller sin Pynt, og 
maatte derfor trøste os over Deres Fraværelse 
ved at bagtale Dem; men De kan stole paa: 
det blev gjort grundig! 

Ikke sandt: det vilde blive en mindre be- 
hagelig Omgangstone, der blev herskende, hvis 
vi skulde udtale os paa den Maade? Og hvem af 
os tør nægte, at vi tit vilde komme til at ombytte 



Digitized by VjOOQlC 



Et meget farligt Æmne. 61 

vore Komplimenter med lige saa solide Grovheder 
som dem, Damerne Grip og Grap havde at sige 
hinanden? — Tænk Dem en Gang den uforbeholdne 
Oprigtighed indført ikke blot nedad, men ogsaa 
opad i alle Embeds- og Tjenesteforhold! Tænk 
Dem den rene Sandhed indført paa en Børs — 
et Hospital — ja hvad der vilde være en endnu 
dristigere Tanke: paa et Teater! Tænk Dem 
alle Kunstnere og Kunstnerinder, fra Prima- 
donnaen til Pyntekonen, fra Sceneinstruktøren til 
den bageststaaende Statist indbyrdes udtale sig 
til hinanden, ganske som de tænkte 

Det* gik ikke godt — ti det gik slet ikke. 

Dertil er vi altfor sandhedskærlige. Vi 
sætter saa stor Pris paa Sandheden, at ingen af 
os vilde taale, at Andre sagde os Noget som 
massiv Sandhed, naar vi ikke selv erkendte, at 
det var sandt — ja selv da vilde vi ikke altid 
taale at høre det af hvem som helst. Med Høflig- 
heden tager vi det derimod ikke saa strængt: 
den udgiver sig hverken for massiv eller ægte, og 
derfor lader vi den uhindret passere, hvad enten 
den farer med Sandhed eller ikke. Profeterne, 
der er optraadte som Sandsigere, har Folket altid 
haft Lyst at slaa ihjel, mens Poeterne, der har 
været saa høflige at kalde den Sandhed, de ud- 
bredte, for Digtning, som oftest er slupne nogenlunde 

helskindede fra deres Sandsigeri, og mens de 
Spottefugle, der drev Høfligheden saa vidt, at de 
kun gav sig ud for at drive Løjer, endogsaa fik 
Ansættelse som Hofnarre og Privilegium paa at 
sige Konger og Herrer de allerdrøjeste Sandheder. 

Og mærkeligt nok! Jo mindre alvorlig Mine 
•Digteren paatog sig, og jo mere naragtig han 
forklædte Sandheden, jo bedre blev den taalt. 
Hvad man ikke vilde høre af hans egen Mund, 
fandt man sig i, at han sagde skjult bag en op- 
digtet Person, og de Sandheder, som man fandt 
fornærmende, naar de blev udtalte af et Menneske, 
kunde han uden Fare lægge et af Fabelens Dyr 
i Munden. Derfor valgte man ogsaa helst Dværge 
og vanskabte Personer til Hofnarre. Jo mere 
urimeligt Sandsigerens Ydre var, jo bedre var jo 
Sandheden maskeret, og jo bedre den var maskeret, 
jo hellere hørte man den. 

Da Sandhedsgudinden vilde stige ned til 
Menneskene, holdt de himmelske Guder saa fast 
i hendes Straalekappe, at hun omtrent kom nøgen 
til Jorden. Saaledes viste hun sig i Guldalderen, 
men da den var forbi, og Anstændigheden afløste 
Uskyldigheden, turde hun kun vise sig paaklædt. 
Høfligheden blev da hendes Festklædning, men, 
efterhaanden som den er bleven gammel og 
slidt, bruger hun den nu som Hverdagsdragt. 

Det er den eneste, hun ejer, og om den endogsaa 
kan synes os lidt vel pyntelig, har vi derfor ingen 
Ret til at kalde den en Forklædning. 

Man har endnu et af de dramatiske Digte, 
der i Mellemalderen kaldtes »Moraliteter« — eller 
rettere sagt: jeg har tilfældigvis fundet et Brud- 
stykke af dette Unicum — hvori Forholdet mellem 
Sandhed og Høflighed fremstilles paa en aldeles 
tilsvarende Maade. Den unge Væbner kommer 
til Sandhedsriddernes Hof og udtaler for Sene- 
chalen sin Forundring over, at de er saa pyntede 
og galante. Derpaa svarer den gamle Hofmand: 

»Den salig Herre i Landet her — 
Hans Navn være Pris og Ære! — 
Han bød sine Hofmænd en og hver 
Sundhedens Klædning at bære. 

Og Kjortelen, som havde hængt paa Knag 
Alt nnder Konger mange, 
Kom nu fra Vraaen frem for en Dag 
At skues paa Rette og Vrange. 

Retten lyste som gammelt Guld, 
Men ilde til Skrædder den trængte: 
Flænge ved Flænge og Hul ved Hul 
1 Trævler og Traser den hængte. 

Men Vrangen var som ny saa gæv 
Oventil som forneden, 
Ti Drætten var af den Silkevæv, 
Man kalder for Høfligheden. 

Den blev nu bræmmet med Sobel og Maar 
Og baldyret med Perler hvide: 
Saamange, vi tjener i Kongens Gaard, 
Vi nu paa den monne slide. 

Alle vi vandrer i Sandhedens Skrud — 
Det Himlen i Naade spare os! — 
Men vende den inderste Side ud , . . 
Nej God fri og bevare os!« 

Om Digtere. 

Prosaisk Forelæsning for det upoetiske Publikum. 

Mine ærede Tilhørere! 

l/en Genstand, for hvilken jeg udbeder mig Deres 
Opmærksomhed, er en egen Art usædvanlige 
Mennesker, der i Løbet at de tre sidste Aar- 
tusinder har gjort en vis Opsigt i alle kultiverede 
Samfund, nemlig: de saakaldte Digtere. 

Hvis De imidlertid skulde nære den For- 
ventning, at jeg, saaledes som andre Godtfolk, 
der holder Foredrag over Digtere, vil betragte 
disse Væsener fra et digterisk Synspunkt, maa 
jeg dog allerførst bede Dem være belavede paa 
det Stikmodsatte. 

Vil man iagttage og afbilde en Genstand, 
gælder det jo netop at finde et Standpunkt, 
hvorfra man kan overse den saa nøjagtig og 
fuldstændig som muligt, og det heldigste er 
næsten altid Modsætningens. Ligesom kun den 
Voksne kan opfatte Barndommen, og kun den 
Seende kan iagttage den Blindes Ejenddfmmelig- 
heder, saaledes kan kun den mest ubeaandede 
vinkelrette Prosa afspejle alt det Forunderlige, 

som findes i Digtningen og hos dens Dyrkere, 
Digterne. Jeg maa altsaa, for i Tide at værge 
mig mod alle forudselige Indsigelser og For- 
argelser, bede Dem alle at følge mig helt ud til 
Prosaens yderste Grænse og at frigøre Dem fra 
alle den svundne Tids Fordomme, for at vi derfra 
med Fremtidens strengt videnskabelige, kolde, 
rolige Hverdagsforstand kan kaste et Blik paa 
disse Menneskeslægtens Søndagsbørn. 

Det er virkelig paa høj Tid at anstille en 
grundig Undersøgelse af deres Særheder og Egen- 
heder. Allerede i vor Barnclom har vi hørt de 
nu uddøde »store engelske Digtere« besynge: 
»Den sidste Barde« og »den sidste Minstrel«, vi 
har hørt franske Romancer om »den sidste Truba- 
dur« og tyske Ballader om »den sidste Minne- 
sanger«, ja tager vi ikke fejl, har vi endogsaa 
læst et svensk Digt om »den siste Skalden« — 
og hvorledes staar det vel til i vort eget Land? 
Spørger vi efter vore friskeste og ungdommeligste 
Lyrikere, saa viser man os Mænd i Nærheden af 
de Halvfjers, og vender vi os fra dem mod det 
Kuld, der er i Opvækst, saa træffer vi Ynglinge, 
der allerede gaar med Gammelmandsbriller og er 
graahærétede — ialtfald paa den indvendige Side 
af Hovedet. 

Man behøver derfor ikke at være særdeles 
fremsynet for at skimte Gryet af den Dag, da 
Damp-Pressen bringer os en maskinskrevet pro- 
saisk Mindetale over »den sidste Digter«, og efter 
al Sandsynlighedsberegning vil allerede det kom- 
mende Aarhundrede stille Dhrr. Poeter ved Siden 
af Mohikanerne, Natvægterne, Mammutdyrene og 
'Druntefuglene. Den Tid er ikke fjern, da en 
balsameret eller udstoppet Digter vil være et af 
de mest efterspurgte Numere i de antropologiske 
og kulturhistoriske Samlinger. 

Det vil derfor være af stor Vigtighed for 
Efterverdenen, at vi, der endnu har haft Lejlig- 
hed til at iagttage de sidste Eksemplarer af disse 
mærkværdige Skabninger, samler de fornødne Op- 
tegnelser og Afbildninger til deres Monografi, og 
det er til en saadan Samling, jeg ved dette 
Foredrag vil yde min Skærv. Vi maa nemlig 
ikke glemme, at alt det Materiale, der foreligger 
i Literaturhistorier og Levnetsbeskrivelser, kun 
egner sig til at fremkalde Misforstaaelser hos 
Fremtidens Læsere. Naar vi tænker os ind i den 
Tankegang, der vil blive naturlig for en Slægt, 
som lige fra sin første Barndom faar sin For- 
stand videnskabelig udviklet, og som bliver 
vant til at udtrykke sig med matematisk Nøj- 
agtighed, vil det være indlysende for os, at Alt, 

hvad der til Dato er skrevet af og om Digterne, 
ikke kan andet end vildlede vore Efterkommere. 
Naar de — efter at alle billedlige Talemaader, 
alle Overdrivelser, alle Lignelser, kort sagt »alle 
digteriske Udtryk forlængst er forsvundne tillige- 
med Digterne — læser om den gigantiske Shak- 
speare, den kolossale Goethe og den himmelhøje 
Dante, naar ' de ser enhver Digter, som omtales 
50Aar efter at han er død, benævnt »den store« 
— kan de saa tro Andet, end at Digterne har 
været et Folk af Goliater? Naar de i Grav- 
talerne over vore Digtere læser om den Magt, de 
udøvede, de Skatte, hvormed de ødslede, og den 
Beundring, som de mødte overalt — hvorledes 
kan de da forstaa, at Mængden af Digterne har 
været fattige Stakler, der har skælvet ved Tanken 
om Skrædere, Skomagere og især Husværter? — 
Hvorledes skal det prosaisk forstandige Fremtids- 
publikum, for hvem Poesier vil være ligesaa 
ufattelige som Profetier, kunne gætte sig til, at 
den guddommelige Inspiration, som de efterlevende 
Digtere har paadigtet de afdøde, slet og ret har 
været Følgerne af en uregelret Hjernebygning, der 
tvang deres Tankegang til at blive et Slags Tanke- 
dans, og som hindrede dem i at opfatte og 
fremstille Virkeligheden, uden at sammenblande 
den med deres egne Indbildninger? — 

Saaledes forholder det sig imidlertid. Den 
saakaldte Digtekunst er nøjere betragtet hverken 
mere eller mindre end Ytringer af en Forstyrrelse 
i Hjernen, som vore overtroiske Forfædre har 
kaldt Indbildningskraft, men som hellere burde 
have heddet Indbildningssvaghed. Denne Svaghed 
hører til Menneskeslægtens Børnesygdomme, og 
jo længer vi gaar tilbage i Folkenes Historie, 
desto tydeligere sporer vi dens Indflydelse i de 
Myter eller Opdigtelser, som er blevne til Tros- 
lærdomme. 

Jeg skal til Prøve paa, hvor besynderlig en 
digterisk Fremstilling kunde sammensmelte den 
klareste Virkelighed med den mest taagede Ind- 
bildning, tillade mig at meddele Dem en saadan 
Myte eller Opdigtelse, som jeg har fundet i en 
forhenværende Digters poetiske Efterladenskaber. 
Den' omhandler netop Digtningens Oprindelse og 
synes at være skreven i et af d« lysere Øje- 
blikke, der gik forud for hans fuldstændige Over- 
gang til en fornuftig Livsanskuelse og en nyttig 
Virksomhed — han døde nemlig som »Posse- 
mentmager«. 

Myten lyder saaledes: 

* * 

»Syndefaldet var sket. Mens 'vore Første- 
forældre endnu stod under Kundskabstræet og 

lyttede til det bedaarende Digt om, at de kunde 
tilegne sig guddommelige Ævner, rystede Slangen 
en af de bugnende Grene, og i det Samme faldt 
der et Par Æbler ned i Hovedet paa enhver af 
dem. De traf dem paa begge Sider af Panden 
og frembragte dér de to Knuder, som Frenologerne 
har udpeget som Tegnet paa Idealitet eller poetisk 
Sans og Skaberævne, og som siden blev et Arve- 
mærke i Slægten, især hos de syndige Adams- 
sønner, som man — snart i Smiger, snart i Spot 

— kaldte Genier. 

Alle de Individer, som havde arvet dette 
ulykkelige Mindetegn, indbildte sig, at de kunde 
skabe noget Fuldkomnere, Bedre, Sandere og 
Skønnere end Virkeligheden, og indlod sig derfor 
mere eller mindre paa det aandelige Skaberi, som 
kaldes Digtning; men heldigvis havde ikke alle 
Hoveder taget Skade i samme Grad. Kun de 
mest forslaaede hengav sig saa fuldstændig til 
Skaberiet, at det blev deres Livsopgave — dem 
kaldte man Digtere. De mindre Tilskadekomne 
nøjedes med at bele og begræde Digternes Daar- 
skaber og blev slaaede sammen under Fælles- 
navnet: Publikum. De lykkeligste af Slægten 

— de som enten var fødte uden de slemme Buler 
i Panden, eller som ved passende Bearbejdelse af 
deres Hoveder i en tidlig Alder var blevne 

sikrede mod alle digteriske Anfægtelser, forenede 
sig derimod om at bekæmpe og udrydde Digter- 
daarskaben. De løste i den Hensigt Spids- 
Borgerbrev, de Læge hos Magistraten og de Lærde 
ved Universitetet. Disse, der paa Latin kaldte 
sig Docenter og Recenscenter, tog det Onde 
fra Boden og behandlede det saa grundig efter 
æstetiske Teorier, at Publikum blev ked af 
Digterne og Digterne af Poesien; hine, der paa 
Dansk kaldte sig Urtekræmmere og Spæk- 
høkere, tog det fra Toppen og hindrede det fra 
at udbrede sig videre, idet de sørgede for, at de 
digteriske Frembringelser paa nyttig Maade blev 
anvendte til Kræmmerhuse og Smørpapir «. 

* 
Saa vidt Digterens Forklaring. 

Jeg behøver vel næppe at paavise dens 
Urimelighed, da den er saa iøjefaldende. Kun 
en Digter kunde fremføre en saa grundløs Paa- 
stand som, at Digtersvagheden skulde være arvelig. 
Statistiken, den paalideligste af alle historiske 
Videnskaber, godtgør netop det Modsatte. Dig- 
terne fødes, uden nogetsomhelst indbyrdes Slægt- 
skab, af sædvanlige Forældre i de forskelligste 
Samfundsklasser, ganske som Tilfældet er med 
Kæmper og Dværge, Vidunderbørn og Idioter. 
I visse afsluttede Tidsrum paa to, tre Snese Aar 

forekommer de i en forbavsende Mængde, men 
ovenpaa en saadan Periode følger der gerne 
Aarhundreder, hvori der kun fødes enkelte Digtere 
af underordnet Betydning. Som oftest forplanter 
de poetiske Individer sig slet ikke, men naar det 
sker, faar sædvanligvis deres Afkom kun jævne 
hverdagsmenneskelige Hoveder — stundom end- 
ogsaa paafaldende fri for alle geniale Buler. 
Saa Meget er i det Mindste vist, at saa langt 
som Literaturhistorien og Stamtavlekyndigheden 
gaar tilbage, vil man ikke finde et eneste Eks- 
empel paa, at en større Digter har været Søn af 
en stor Digter. 

Betragter vi Digternes ydre Personligheder, 
finder vi ganske vist nu og da et og andet kom- 
plet Eksemplar, men det er paafaldende, hvor- 
mange der har været defekte eller ilde udstyrede. 

Man fortæller om en norsk Digter, der for 
en Del Aar siden i et københavnsk Selskab blev 
forestillet for flere af vore daværende Digtere, 
at han ikke kom længere end til den femte i 
Rækken, førend han udbrød: «lh nej dog: den Ene 
er jo styggere end den Anden« — og til et lig- 
nende Udraab fristes man ikke mindre, naar man 
gjennemblader en Samling af Digterportræter fra 
andre Lande, skønt man vel nok tør forudsætte, 

at Malerne har gjort, hvad de kunde, for at bøde 
paa Naturens Misgreb. 

Fabeldigteren Æsopos var som bekendt 
vanskabt over al Beskrivelse, og hans persiske 
Kollega Lokman var ligeledes en fuldstændig 
Polichinel-Figur. Homer var blind ligesom Os- 
sian og Milton. Tyrtæos haltede ligesom 
Byron og Walter Scott og var lam ligesom 
Heine og Scarron. Horåtius var en uformelig 
lille Tykkert, og O vid havde en Næse, der 
mindede om en Elefantsnabel; Dante var ikke 
stort smukkere; om Voltaire sagde man, at han 
havde to Profiler, af hvilke den ene tilhørte en 
Væsel og den anden en Marekat osv. osv. Listen 
kunde fortsættes i det Uendelige, men jeg skal 
indskrænke mig til blot endnu at nævne et eneste 
Eksempel, der er ret betegnende. Digteren Ra- 
can, der ved sine yndige Idyller havde fortryllet 
alle det franske Hofs Damer, saa den ene efter 
den anden udbad sig hans Besøg, var i Besid- 
delse af en saa fornærmende Grimhed, at han 
maatte lade en Ven gøre Opvartning i sit Navn. 
Det havde nemlig hændt ham engang, da han 
selv indfandt sig, at den begejstrede Dame spurgte 
ham: »om saadan et ynkeligt lille Uhyre vilde 
indbilde hende, at han var den store Racan?« 

— og saa var han til Ære for sine smakke Digte 
selv bleven smidt ned ad Trapperne. 

Nu skulde man tro, at naar Digterne ikke 
særlig udmærkede sig ved Skønhed, maatte de 
nøjes med den Hyldning, deres Arbejder kunde 
opnaa, og ikke bryde sig om at gøre deres ydre 
Personlighed gældende, men det er en fuldstændig 
Fejltagelse. Der er tvertimod ikke noget andet 
Folkefærd, om hvis Forfængelighed der er talt 
mere end om Digternes. Allerede den romerske 
Satiriker Persius morede sig over .den Sjæle- 
fryd, hvormed hans Kollegaer, naar de gik paa 
Gaden, hørte Folk hviske: »Se, se, det er ham!» 
og han har nøjagtig beskrevet, hvorledes de, 
pyntede med deres nye Sømdagskjole og med 
Juvelring paa Fingeren, der kan glimre, naar de 
slaar ud med Haanden, indtager den mest iøje- 
faldende Plads med koket Smil og kælen bøjet 
Hals, efterat de har smurt deres Strube med 
Honning og Æggeblomme, for at gøre Stemmen 
ret bedaarende, og hvorledes de med affekteret 
Deklamation giver deres Vers til bedste uden at 
have nogen Anelse om, at Grinebiderne imens 
staar bag ved deres Ryg og gør Grimacer. Det 
er over 1800 Aar siden denne Skildring blev 
skreven; men endnu maa denne Svaghed være 
temmelig almindelig, ti fornylig, da en yngre 

Pariser-Fotograf spurgte en ældre, om han havde 
kendt noget Slags Folk, der stillede saa urime- 
lige Fordringer til deres Portræter som Digter- 
inderne, svarede den erfarne Mand uden Be- 
tænkning: — »Nej; ikke, naar jeg undtager 
Digterne«: Jeg skal vel vogte mig for at anføre 
noget indenlandsk Eksempel, hvis saadanne var 
at finde, men et udenlandsk Pragteksemplar tør 
jeg dog maaske nævne, nemlig den gamle Alex- 
andre Dumas. Han var som bekendt Halv- 
Mulat og mildest talt ikke rigtig smuk, men 
derimod har en af hans allernærmeste Paarørende 
givet ham det Vidnesbyrd, at han var i Stand 
til af bare Forfængelighed at stille sig bag paa 
sin egen Vogn for at indbilde Folk, at han holdt 
sort Tjener. 

En anden meget almindelig Ejendommelighed 
hos Digterne er deres indbyrdes Ufordragelighed. 
Det var ikke blot i det gamle Norden, at man 
havde saa stridbare Sangere som Gunløg Orme- 
tunge og Ejvind Skjalde-Spilder. Endnu 
for et halvt Hundredaar siden var næsten alle 
dalevende danske Digtere paa engang i Haarene 
paa hinanden, og Haarene kan endnu gerne rejse 
sig paa vore Hoveder, naar vi ser de Skældsord, 
der veksledes mellem Smagens Forkæmpere. Nord- 
mændene kan opvise et om muligt endnu værre 

Slagsmaal mellem Welhaven og Wergelæn- 
derne, Tyskerne har den skandaløse Strid mellem 
Heinrich Heine og Platen-Hallermund — 
ikke at tale om Skænderiet mellem Willibald 
Alexisog Ludvig Borne, der endte med, at 
sidstnævnte Humorist af Medlidenhed sendte sine 
Mbdstandere et helt Leksikon fuldt af ubrugte 
Skældsord; næsten enhver Literatur har en eller 
flere saadanne Digterkampe at opvise, og overalt 
træffer vi Digtere, der aldrig har kunnet leve i 
Fred — for at nævne et Eksempel fra hver af 
de tre største moderne Literaturer: Beaumar- 
chais, Byron og Heine; vil vi have et fra 
den klassiske Tid, kan vi uden Betænkning tage 
den allerførste Lystspildigter, hvis Værker vi 
kender. For ham var det omtrent umuligt at 
skrive et Stykke, uden at fortælle saadanne Ting 
om åe samtidige Digtere, som at den ene var en, 
Fusker, at den anden var en Drukkenbold, og at 
den tredie hverken var Fader til sine Tragedier 
eller til sine Børn. 

Overfor Kritiken har en Mængde af Digterne 
været meget ømskindede. Den store Goethe, 
der selv var Overkritikus, taalte den saa lidt, at 
han en Gang, da en Student tillod sig at tysse 
paa nogle altfor ivrige Klappere, rejste 'sig op i 
Teatret og raabte: «Ud med den Dreng!« En 

fransk Melodramaforfatter, der levede under den 
første Revolution — saavidt jeg husker, hed han 
Triogate — gik dog endnu videre. Da et af 
hans Stykker skulde opføres, lod han det indlede 
med en Prolog, hvori han gjorde Publikum op- 
mærksom paa, at han som Præsident i en Revolu- 
tionsklub skulde være Mand for at bringe enhver 
Skurk, der peb ad hans Stykke, først i Fængsel 
og siden under Guillotinen. 

Det er meget heldigt, at ikke alle dramatiske 
Forfattere har haft en lignende Magt, ti der er 
mange iblandt dem, der i saa Fald kunde have 
anrettet frygtelige Blodbad efter Opførelsen af 
deres Stykker! 

Og man maa paa ingen Maade tro, at For- 
fatterne til de blodigste Tragedier vilde have 
været de værste; tvertimod: det vilde maaske 
have været allerfarligst at pibe ad Duftvaudeviller 
og dramatiske Idyller. Erfaringen viser hemlig, 
at Digternes Karakter som oftest staar i den 
mest bestemte Modsætning til det Fag, hvori de 
arbejder. Man skal ikke let kunne finde Stykker, 
der er mere vandede end de, der er skrevne 
af den blodige Collot d'Herbois, og man vil 
næppe kunne opvise Krigssange, der mere svulmer 
af Mod og Manddom end de, som Georg Her- 
wegh skrev, førend han lod sig køre bort fra 

Slaget under sin Kones Forklæde; Blumaner, 
der har sunget saa smukt om Trykkefriheden, tog 
selv Ansættelse som Censor; Holberg, der saa 
glimrende har latterliggjort »Den honnette Ambi- 
tion«, lod sig selv baronisere; Jonathan Swift, 
der saa skarpt paaviste sin Samtids Galskaber 
og Særheder, var ikke alene selv en Særling, 
men havde endogsaa af og til en Skrue løs; 
Jean Jacques Rousseau, der lærte de kom- 
mende Slægter at opdrage deres Sønner, overlod 
sine. egne til Hittebørns-Anstalten, og om en vis 
engelsk Digter, der har givet de skønneste Be- 
skrivelser over huslig Lykke, er det for Retten 
bevist, at en temmelig tyk Bambusstok har spillet 
en uhyggelig Rolle i hans ægteskabelige Kjærlig- 
hedsforhold. Jeg nævner ikke hans Navn, for 
ikke at berøve Damerne Nydelsen af hans Vær- 
ker, men da jeg er temmelig vis paa, at mine 
Tilhørerinder hverken læser O vid s »Amor es« eller 
hans »Remedia amoris« og hans »Ars amandi«, 
tør jeg nok betro dem, at denne berømte Digter, 
der saa grundig beskrev Kærligheden, alligevel 
maatte lade sig skille fra to Koner og jage bort 
fra den tredie! 

Samvittighedsfulde Iagttagere paastaar aldeles 
bestemt, at de komiske Forfattere sjælden var 
lattermilde, at Tragikerne som oftest var glade, 

frodige Personer, at Satirikerne i Reglen var yderst 
godmodige i daglig Omgang, og at de mest øm- 
hedsfalde Lyrikere har været de tværeste Gnav- 
poser i deres Hjem. Man forklarer dette Særsyn 
saaledes: De Digtere, der daglig udtømte deres 
Hjertes Sødme paa Papiret, beholdt derved al 
Surhed og Bitterhed tilbage til eget Brug; de 
derimod, som stadig gennem Pennen havde Afløb 
for alle skarpe og bitre Væsker, fik til sidst ikke 
en Draabe Galde tilbage. Forklaringen lyder 
ganske sandsynlig, men det var naturligvis kun 
Digternes Koner, der havde kunnet give dens Rig- 
tighed nogen afgørende Bekræftelse. 

Hvad Digternes intellektuelle Begavelse an- 
gaar, saa synes den, efter paalidelige Beretninger 
og Optegnelser at dømme, for Manges Vedkom- 
mende at have været temmelig mangelfuld. Der 
er især en Gave, som de fleste af dem savner i 
en bedrøvelig Grad, og det er: Anlæg til Regning. 
Det er bogstavelig sandt, at jeg har kendt to 
Digtere, der som saadanne har erhvervet sig et 
Navn, uden at kunne den lille Multiplikations- 
tabel, og jeg gør mig næppe skyldig i nogen 
Overdrivelse, naar jeg paastaar, at af ti større 
Digtere er der næppe én, som uden Hjælp har 
kunnet opgøre den simple Balance mellem Ind- 
tægt og Udgift, som man kan fordre af den mindst 

6 

begavede Kræmmer. Historien giver de mest 
uforkastelige Beviser paa, at de ikke en Gang har 
kunnet udregne, hvad deres egne Arbejder var 
værd. Milton solgte saaledes hele »det tabte 
Paradis« for et Honorar, der var mindre end den 
Sum, hvormed en Samler siden har betalt det 
Stykke Papir, hvorpaa Betingelserne for Salget 
var optegnede. 

At mange af de omtalte Individer ved slige 
gale Beregninger har udsat sig for større eller 
mindre Ubehageligheder, følger af sig selv. De 
Digtere, der enten har været i Gældsfængsel eller 
været nær ved at komme der, er saa mange, at 
man langt lettere vilde kunne optælle dem, der 
aldrig har været truede med en slig Opgørelse. 
Naar det kom til en saadan Yderlighed, har dog- 
sædvanlig de bedre begavede prosaiske Med- 
mennesker bødet paa de begaaede Regnefejl, og 
selv om de ikke har kunnet forhindre, at Mængden 
af Digtere er død i saakaldte poetiske Omstændig- 
heder, har de altid bagefter gjort alt Muligt for 
at hædre de Bortgangnes Eftermæle, ja de har 
næsten enstemmig indrømmet, at Samtiden ikke 
havde ydet de salige Digtere, hvad der med Rette 
tilkom dem. 

Denne højmodige Indrømmelse har været 
meget farlig for de mindre skarpsynede blandt deres 

Efterfølgere, ti den har fremkaldt den Indbildning, 
at de i levende Live med- Rette kunde gøre Krav 
paa den Ære og de Fordele, som først tilfalder 
dem efter deres Død, og naar dette Krav ikke 
er blevet opfyldt, har de betragtet sig som mis- 
kendte og forurettede Genier og skyndt sig at 
dø saa hurtig som mulig, for at naa den ventede 
Digterlykkes Forfaldstermin. I Tyskland drukner 
eller skyder mindst to, tre Digtere sig hvert Aar, 
og hvis man vilde undersøge de danske og svenske 
Digteres Dødsaarsager, skulde man blive over- 
bevist om, at et uhyggeligt Antal af dem — især 
i ældre Tider — har forgivet sig med Finkel. 

Naar man ikke mere er paa det Rene med, 
hvad man har Ret til at fordre af Andre, ligger 
det meget nær at tage fejl af Begreberne Mit og 
Dit. Denne Fejltagelse har derfor været meget 
almindelig hos Digterne. Allerede Aristofanes 
beskyldte sine Meddigtere for, at de udgav hans 
Opfindelser for deres egne, og siden den Tid har 
der idelig været Klage over, at den ene Digter 
har gjort Indgreb i den andens Ejendomsret. 
Man har endogsaa haft Digtere, der saavel i 
literær som i økonomisk Henseende saa fuld- 
stændig tog deres Tilværelse paa Kredit, at de 
kunde sige med Rosenskjold: 

6* 

Ho rats bar lånt otaf Homer, 
Tegner bar lånt af Øhlenschlæger, 
Men jag har dock gjort mycket mer, 
Ty jag bar lånt allt, hvad jag åger. 

Det er ganske mærkværdigt, hvor udbredt den 
uklare Opfattelse af Ejendomsretten har været. 
Den bekendte Historie om Evald og Spadsere- 
stokken gaar igen overalt. Enhver Svensker kan 
fortælle om Elegikeren Bengt Lid ner, hvorledes 
han en Gang paa en Vinstue blev saa henrykt 
over en af Gæsterne, at han endelig vilde give 
denne Et eller Andet til Erindring om sig, og 
derpaa — da han ikke havde noget som helst at 
give bort — i sin Begejstring forærede ham en 
sølvbeslagen Stok, som en af de andre Gæster 
havde sat fra sig. Den samme Historie har jeg 
fundet i en gammel engelsk Anekdotsamling, og 
hvad enten det er Evald, Lidner eller den 
engelske Digter, den fortælles om, flutter den 
altid med: Digteren kunde aldeles ikke begribe, 
at nogen Anden skulde have Ret til at tilbage- 
fordre, hvad han havde bortgivet. 

Denne Mangel paa Begreb støtter sig til den 
besynderlige Overtro paa »Geniets Privilegier«. 
Ifølge dem skal nemlig Digteren ikke være under- 
givet de hverdagslige Love og Vedtægter: hans 

Indskydelser maa være Rettesnoren for hans 

Handlinger. 

Den udødelige Schiller har sat denne fikse 

Idé i Stil til et Fyndsprog, der lyder omtrent 

saaledes : 

Agt paa Aandernes Adel! sin Skat og Skyldighed yder 
Lavere med: hvad de gør, højere med: hvad de er — 

og i Tillid til hans Avtoritet er der en utrolig 
Mængde Smaagenier, som har indbildt sig, at det 
kom Ingen ved, hvad de gjorde, naar de blot 
var geniale — hvilket er en overmaade nem 
Moral. 

- I Forbindelse hermed staar ogsaa den mage- 
løse Opfindelse af de to Slags Sandhed. Skønt 
den sunde Fornuft maa sige Enhver, at Sand- 
heden kun kan være én, har Digterne gjort gæl- 
dende, at der er to Sandheder, nemlig den fak- 
tiske, der er for Skrædere og Skomagere, men 
aldeles ikke vedkommer de aandelige Adelsmænd, 
og den poetiske, som Digterne har til eget Brug 
og kan indrette efter deres Bekvemmelighed. 
Som Følge heraf gaar det med dem som med de 
indiske Helgener i Braminernes Sagn: hvis de 
kommer til at sige Noget, der ikke er sandt, saa 
bliver det sandt i samme Øjeblik — hvad en 
Poet har sagt, er det jo en poetisk Sandhed. Jeg 
skulde kunne vedblive fra nu af til i Morgen tidlig 

med at opramse de Mishandlinger, som den stak- 
kels faktiske Sandhed har maattet lide i Romaner 
og Sørgespil, og jeg skulde kunne fortsætte til 
i Morgen Afben med Eksempler paa haandgribe- 
iige Usandheder, som de største Digtere har til- 
ladt sig at sige Konger og Kejsere lige op i 
Øjnene, men da jeg frygter for, at det vilde blive 
for vidtløftigt, vil jeg indskrænke mig til at minde 
om Michelets Ord: at Alex. Dumas ganske 
alene har bragt saa megen Forvirring i det franske 
Folks Anskuelser af Fortiden, at alle Historikerne 
i Forening næppe vil kunne klare den i 100 Aar. 
Her maa vi dog ikke glemme at anføre én 
Ting til Digternes Forsvar: Har de med deres 
ejendommelige Maade at sige Sandhed paa, bidraget 
til at forøge den arvelige Svaghed i saa mange 
fyrstelige Hoveder, saa har Fyrsterne til Gengæld 
ikke været uden Skyld i, at den poetiske Sandhed 
er kommet til at lyde saa forskellig fra den 
prosaiske. Konger og Kejsere har nemlig holdt 
Hofnarre til at sige Sandhed, og naar Hofdigterne 
har tilladt sig at gøre Indgreb i disse Folks 
Rettigheder, saa er de altid blevne strængt 
straffede. Euripides blev spist af Hof-Hundene, 
fordi hans Tragedier havde holdt sig for nær til 
Historien; Juvenal blev landsforvist, fordi han 
havde givet en sandfærdig Skildring af en Hof- 

dansers Slyngelagtigheder; O vid blev jaget boH 
fra Hoffet og døde i Landflygtighed, uden at han 
en Gang turde fortælle, hvormed han havde fortalt 
sig, og-Racine, der saa trolig havde smigret 
alle Ludvig den Fjortendes Svagheder, maatte 
sørge sig ihjel i Unaade, fordi han en eneste 
Gang havde vovet at sige ham en Sandhed. 

Men spørger man endelig: ved hvilke Fortrin 
var det da, at disse underlige Mennesker fængslede 
deres Samtidiges Opmærksomhed? Ja det er et 
Spørgsmaal, som deres Publikum maa besvare; 
som Kritiker har jeg kun med deres Fejl, ikke 
med deres Fortrin at gøre. 

Man har nævnt den forskønnende Fremstil- 
ling, som de gav deres Æmner, og . den Kunst- 
færdighed, hvormed de behandlede Sproget, men 
begge Bele med Uret. 

Det var unægtelig — især saalænge Alle og 
Enhver ikke kunde gøre dem det efter, ganske 
pudsigt at se, hvorledes de kunde faa Ordene 
afrettede til at gaa i Takt, men naturligt og 
smukt var deres versificerede Sprog sjælden eller 
aldrig: det lignede en fransk Have med klippede 
Hække og stive Alleer. Man behøver blot at 
udskrive en rimet Fortælling i lange Linier, lige- 
som Prosa, og læse den strængt efter Sætnings- 
følgen, saa vil man høre, hvor ilde den klinger. 

Deres saakaldte forskønnende Fremstilling af 
Virkelighed tager sig endnu værre ud, naar vi 
betragter den med et uforblindet prosaisk Blik. 
For at overbevise Dem derom behøver jeg blot 
en eneste Prøve. 

Enhver af mine ærede Tilhørere, har rimeligvis 
med egne Øjne set en smuk Pige — det forud- 
sætter jeg, og jeg vilde beklage Enhver, for hvis 
Vedkommende jeg tog fejl i denne Forudsætning! 
— Tør jeg nu bede Dem genkalde Dem hendes 
Billede, saaledes som hun var i Virkeligheden, 
og til Sammenligning opstille hendes forskønnede 
Skikkelse, efter Digterens Beskrivelse udstyret med : 

en Krands af Guldlokker, 

en Marmorpande, 

to Glemmigejer med lange bløde Silkefrynser, 

en flnt tilspidset Oval af Roser og Lilier, 

to Perlerækker, halvt skjulte af blodrøde Koraller, 

en Svanehals — 

(Tænk, hvor lang og tynd!) 
og 
Jo unge Raabukke-Lam ... 

Det sidste Billede er hentet fra et meget berømt 
orientalsk Digt: »Sangenes Sang». 

Er nu ikke den virkelige unge Pige meget 
smukkere end dette gruelige Mosaik-Ideal? Og 
maa man ikke sige om de Folk, der kunde 

sammensætte Sligt, at hvorved de endog ud- 
mærkede sig, saa var der ingen Grund til at rose 
deres Skønhedssans? 

De stakkels Digtere! Lad os tilgive dem 
deres Mangler. De var fødte med dem, og vi 
har gjort Vort ved at opdage dem. Vi vil heller 
ikke med Stolthed se ned paa de Slægter, der 
har set op til Digterne — det var jo en naturlig 
Følge af deres mindre udviklede Kritik. Efter 
os vil der komme Slægter, hvis Tanker og Udtryk 
altid vil følge den snorlige matematiske Linie, 
uden mindste poetisk Sving. De vil se Alting 
klarere end vi og maaske trække paa Skuldren 
af os, der endnu ikke er kommet helt ud af 
Taagen — men lad os trøste os ved, at det 
endda har været ganske interessant at leve i 
Slutningen af den poetiske Tid, og lad os ikke 
angre, at vi af og til har moret os over de be- 
synderlige Folk, man kaldte 
Digterne. 

Riddertidens Herligheder. 

Historisk Foredrag for Romanlæserinder. 

l/et er ganske vist, at man jævnlig kan høre 
Mændene — især de Mænd, der er i Opvækst — 
udstøde et Hjertesuk, hvortil Ordene lyder som 
saa: »Det er en daarlig Tid, vi lever i!«; men 
det har de gjort saa lang Tid tilbage, som Hi- 
storien rækker, og da det følgelig kun er en ind- 
groet, uhelbredelig Utilfredshed, der giver sig Luft 
i dette Udbrud, skal vi ikke forsøge paa at tale 
dem til Rette. Spørger man dem, hvilken anden 
bekendt Tidsalder de kunde ønske at' faa i 
Stedet for den nuværende, saa vil alle de, der 
kender lidt til de svundne Tider, blot behøve at 
tænke sig om, for at indrømme, at der i hele 
Fortiden ikke findes et eneste Afsnit, hvori Nu- 
tidens Mennesker vilde befinde sig bedre end en 
gammel Mand, der havde ønsket sin Barndom 
tilbage og faaet sit Ønske opfyldt* 

Med Damerne er det som oftest en anden 
Sag. De véd nemlig, hvilken Tid de vilde have 
i Bytte for den kedelige, tvære, snusfornuftige 
Nutid. Uagtet man beskylder dem for, at de 

ikke har nogen særdeles stærk Længsel efter at 
naa deres egen »Middelalder«, er det aldeles 
vist, at de har en sværmerisk Forkærlighed for 
det historiske Tidsrum, som vi giver samme Navn, 
eller rettere sagt for den Del deraf, som man 
har opkaldt efter Damernes Idealer, de daværende 
Helte, kort sagt — for Riddertiden. 

»Da var det værd at leve! Da foregik der 
Noget i Verden, da var der Liv i Begivenhederne 
og Poesi i Livet, da var der Tro og Manddom 
og frem for Alt: da var der Kærlighed!« — 
siger de troende Romanlæserinder. Jeg har hørt 
det saa tit, at jeg har lært det udenad, og da 
jeg interesserer mig meget for Læserinder i Al- 
mindelighed og for troende Læserinder i Sær- 
deleshed, vilde jeg grumme gerne gere, hvad der 
staar i min Magt, for at hente deres Hu tilbage 
til vore egne Dage, og det er i denne Hensigt, 
jeg nu vil fortælle Lidt om den Tid, de har for- 
elsket sig i — som alle Forelskede: uden rigtig 
at kende Genstanden for deres Forelskelse. 

Jeg skal ikke sige et ufordelagtigt Ord om 
den, som jeg ikke kan bevise med Sort paa 
Hvidt af gode gamle Viser, Riddersagaer og andre 
Kildeskrifter, men det, jeg saaledes kan bevise, 
vil, som jeg haaber, være mere end tilstrække- 
ligt til at overtyde enhver Romanlæserinde om, 

hvor ilde hun vilde være stædt, hvis der kom en 
Ridder med hvide Fjer i Hjelmen ridende paa en 
Tryllehest og bortførte hende til sin egen Tids- 
alder, der nærmere beset snart vilde vise sig 
som en ynkelig fattig, barbarisk, kedsommelig 
Tid, mod hvilken vore Dage er at betragte som 
en sand Guldalder. 

Aarsagen til, at man saa let af Romanerne 
faar et fuldstændig falsk Begreb om Riddertiden, 
er dels den, at deres Helte netop er Personer, 
der stod i den mest skærende Modsætning, ja, i 
Kamp paa Liv og Død med deres Samtidige og 
de Forhold, hvorunder de levede, og dels den, at 
Romanlæserinderne i Almindelighed er saa op- 
tagne af Interesse for den ædle Helt, at de fore- 
stiller sig hele hans Samtid som staaende i Sam- 
klang med ham, imens de slet ikke husker paa 
alle de Fjender og Besværligheder, som han havde 
at overvinde, uagtet det netop var dem og ikke 
ham, der var betegnende for Tidsalderen. 

Der er endnu Et, som har bidraget ube- 
regnelig til at forvanske Forestillingerne om 
Riddertiden, og det er den Forfløjenhed, der gaar 
igennem dens opdigtede Æventyr, og som saa let 
frister den Lettroende til at tænke sig Virkelig- 
heden som svarende til Digtningen, mens Sagen 
tværtimod er den; at Indbildningskraften kun fik 

saa løse Tøjler, fordi Daadskraften netop i den 
herlige Mellemalder rar saa ilde trælbunden, at 
ethvert Storværk blev et Særsyn. Det er, som 
bekendt, den Afmægtige, der driver det videst i 
at fantasere om Tryllekræfter, det er den Fattige, 
der drømmer de forvovneste Drømme om Guld- 
slotte, det er den Uvirksomme, der i sin Ked- 
somhed opdigter de utroligste Begivenheder og 
Bedrifter, og det er den Syge, der i sin Feber- 
vildelse sér de mest æventyrlige Syner. Mellem- 
alderen var for de kristne Folkeslag en lang 
Sygdomsnat, af hvis brogede Fantasier de nu, da 
Præstevældets og Næverettens værste Mareridt er 
overstaaet, kun har beholdt de smukke Ridder- 
skikkelser i Erindringen. 

Men hvad var egenlig disse Riddere for 
mærkværdige Folk, siden man har opkaldt deres 
Tidsalder efter dem? — Det var den Tids braveste 
Mænd, der paa Grund af de ulykkelige Forhold 
var nødsagede til at stifte en Forening, hvis 
Medlemmer forpligtede sig til ikke selv at gøre 
Uret, men derimod at bekæmpe Enhver, der for- 
urettede de Værgeløse. Det var ganske vist 
meget smukt af dem, at de paatog sig en saadan 
Forpligtelse, men havde Tilstanden ikke været 
aldeles lovløs, vilde den første Del af Løftet have 
været ligesaa overflødig som den sidste, da det i 

i ethvert Samfund, hvor Livet efter Nutidens 
Begreber skal være nogenlunde taaleligt, maa 
være enhver Borger forbudt at gøre Uret, mens 
det er Øvrigheden, der ikke alene har Forpligtelse, 
men ogsaa Eneret til at udøve den straffende 
Retfærdighed. 

Naar f. Eks. det franske Ridderløfte for- 
pligtede Ridderne til aldrig i Forening med Andre 
at kæmpe mod en Enkelt, har vi straks et Bevis 
for, hvad den Enkelte maatte være udsat for, 
naar han kom i Kast med Folk, der ikke var 
Riddere, og naar Turneringslovene lukkede Skran- 
kerne for de Riddere, der gav sig af med Røveri, 
forurettede Enker og Faderløse osv., ser vi, at 
Afstraffelsen af slige Forbrydelser saa fuldstændig 
var en Privatsag, at de Misdædere, der havde 
begaaet dem, uhindret af Øvrighederne kunde 
rejse fuldt væbnede til Ridderfesterne. 

Som nogle ret betegnende Prøver paa, hvor- 
ledes det stod til med Landefreden i Riddertiden, 
kan jeg nævne en Forordning, som Kejser Konrad II 
udgav i Aaret 1038, hvorved det blev strængelig 
forbudt at overfalde sine Uvenner med væbnet 
Haand om Fredagen, Lørdagen og Søn- 
dagen, og et Privilegium, som Kejser Frederik I 
Aar 1158 gav Studenterne, ifølge hvilket det blev 
forbudt at udpante dem for Gæld, som Andre 

havde gjort. Af den første Lov ser man 
nemlig, at der paa den Tid slet ikke kunde være 
Tale om at forbyde Overfald med væbnet Haand, 
eftersom Kejseren blot betegner dem som straf- 
værdige, naar de kommer ind under Begrebet 
Helligbrøde, og af den anden faar man den Op- 
lysning, at den ene Borger kunde blive udpantet 
for den andens Gæld. 

Det kan han ganske vist ogsaa blive i vore 
Bage, naar han er gaaet i Borgen for en god — 
eller daarlig — Ven, men den Gang kunde han 
blive det, uden at han havde haft det Mindste 
med Gælden at gøre. Sagen gik ganske simpelt 
saaledes for sig: Købmand Per fik en Slump 
Penge tilgode hos Købmand Povl i Nabobyen; 
Povl kunde ikke betale sin Gæld, og da der nu 
ikke var nogen Gældskommission, saa henvendte 
Per sig til Ridder Kunz og overdrog ham mod 
et passende Salarium at inddrive Fordringen. 
Ridderen underrettede nu Byens Dommer om, at 
han havde overtaget Indkasseringen, og lod derpaa 
Hr. Povl vide, at hvis det omhandlede Mellem- 
værende ikke var afgjort inden fire Uger fra 
Dato, vilde der ske Udpantning. Povl tog af 
denne Advarsel Anledning til at bringe sin Person 
og sin Ejendom i Sikkerhed, og naar saa Ridderen 
og hans Svende kom for at gøre Udpantning, var 

der Intet at tage; men Ridder Kunz var ikke 
den Mand, der lod sig holde for Nar; han havde 
paataget sig at inddrive Fordringen, og hvad han 
ikke kunde faa hos Povl, det tog han hos hans 
Naboer — den første, den bedste. De havde jo 
ladet den Skyldige løbe og var følgelig hans 
Medskyldige. 

Dette var, som Wessel sagde, »for Smed 
at rette Bager«, men i Riddertiden var en slig 
Retspleje aldeles i sin Orden. Der var lige indtil 
omtrent Aar 1500 i Tyskland en utallig Mængde 
Riddere, der saaledes som Ridder Kunz holdt 
»juridisk Kommissionskontor, inddrev Fordringer 
og gav Møde i Retten a — det vil sige i Næve- 
retten, der den Gang var Hof- og Stadsret, ja 
Højeste-Ret — og de levede udmærket godt af 
deres Salær. 

Gik det lidt smaat med Forretningerne, saa 
opkøbte de, ligesom Nutidens Inkassatorer, usikre 
Fordringer, og naar de saaledes havde faaet et 
Krav paa en Borger fra Niirnberg, og dette var 
svært at inddrive paa Grund af den stærke Vagt 
ved Byens Porte og de mange Bysvende paa 
Gaden, saa ventede de ude paa Landevejen, til 
de traf en anden Borger fra Byen; ham lagde de 
saa Beslag paa, førte ham hjem til den befæstede 
Ridderborg — Kunzenfels eller Kunzenstein, hvad 

den nu hed — kastede ham i et Fangehul, mod 
hvilket vore Forbryderfængsler er sande Herskabs- 
lejligheder, og slap ham ikke ud deraf, førend han 
havde betalt den paagældende Sum i Løsepenge. 
Naar han saa kom hjem, stod det jo til ham at 
opgøre Sagen med den virkelige Skyldner. 

At de ridderlige Inkassatorer ogsaa i Mangel 
af andre Forretninger paa Forhaand inddrev Penge 
fra en By, hvor de maaske senere kunde faa 
Noget tilgode, fulgte af sig selv; det var jo kun 
at trække en Veksel paa Fremtiden, og en Ridder, 
der ejede en god Borg og i paakommende Til- 
fælde et halvt Hundrede jernbeslagne Svende, 
havde Blankokredit overalt — især paa Landevejen! 

For at slippe for disse ubehagelige Udpant- 
ninger maatte de Rejsende se at skaffe sig For- 
svar af de skikkelige Riddere, men en Eskorte 
af deres Folk var naturligvis kostbar, ti den 
maatte være temmelig stærk; den Trafik blev 
dem for dyr i Længden, og de henvendte sig 
derfor heller til selve Ridder Kunz og begærede 
Lejde hos ham; han kunde jo give det meget 
billigere, thi han behøvede blot at give dem én 
Svend eller blot en Kvittering med, for at sikre 
dem mod al Udpantning. 

Til sidst blev det saa almindeligt at søge Lejde 
paa denne Maade, at de gode Riddere betragtede 

det som deres lovlige Ret at tage klækkelige 
Bompenge af enhver Rejsende, der kom ind paa 
deres Enemærker, og Turneringslovene udelukkede 
derfor kun af de ædle Ridderes Samfund dem, 
»der paalagde de Rejsende nye Afgiftera — med 
andre Ord: dem, der plyndrede værre end deres 
Forfædre. 

Det er saaledes ikke nogen Overdrivelse, 
naar man siger, at den, der ønskede sig tilbage 
i Mellemalderen for at leve mellem Ridderne, og 
fik sit Ønske opfyldt, bogstavelig vilde komme til 
at leve mellem Røvere, og paa Grund af dette 
Selskab aldrig være sikker paa sit Gods, sip. 
Frihed eller sit Liv. 

»Ja, men det var dog saadan en dejlig 
æventyrlig Tid! Husk blot, hvor smukt Inge- 
mann har skildret den i sine historiske Romaner ! « 
— siger Damerne. 

Ingemann har vistnok pyntet sine Helte 
Drost Peder, Karl af Rise og Prinds Otto 
saa smukt, som det er muligt; men Ulykken er, 
at Damerne i' den Grad har forset sig paa disse 
romantiserede Herrer, at de for deres Skyld aldeles 
glemmer de virkelige Begivenheder, som Digteren 
ikke har fortiet, og som er tilstrækkelige til at 
betegne Riddertiden som den mørkeste og sørge- 
ligste Periode i vort Fædrelands Historie. 

Det var netop i de Dage, da en fremmed 
Voldsmand midt i Danmark kunde sige til en 
dansk Adelsherre: 

' »Og hør nu Du, Niels Ebbesen: 
Du snakker mig altfor længe! 
Enten skal Du af Landet rømme, 
Eller jeg lader Dig hænge!* 

og den Gang, da selv den »blysomme Ridder- 
hustru« maatte sige til sin Mand: 

»De værste Raad, de er nu bedst, 

Kan vi dem ellers paatinde: 
Enten den Greve ibjel at slaa, 

Eller Huset over ham brænde!« 

kort sagt: det var den Gang, da Danmarks bedste 
Mand ikke havde noget bedre Middel til at frelse 
sit Fædreland end et saa blodigt Nødværge, at 
vi, hvis det blev anvendt i vore Dage, vilde kalde 
det Snigmord — det var den Gang, da et Par 
Smaajunkere tog Kongen af Danmark fangen i 
hans eget Hus og kun slap ham løs igen, fordi 
der var Ingen, som vilde købe ham. Ikke sandt? 
det var skønne Tider at leve i! 

Lad os imidlertid tænke os, at den omtalte 
Ridder med den hvide Fjer virkelig kom ridende 
paa Tryllehesten for at bortføre en af vore hen- 
rykte Romanlæserinder til Riddertiden, eller endnu 
bedre: Lad os tænke os, at en af Datidens 

opdigtede Troldmænd ved et lille venligt Slag af 
sin Tryllekæp bragte alle Riddertidens Forhold 
tilbage! Hvorledes vilde monstro den gode Dame 
saa befinde sig derved ?- 

For det Første er det nu et stort Spørgs- 
maal, om hun vilde blive ved at være Dame, 
thi den Gang var det kun Adelskvinderne, der 
var Fruer og Jomfruer — Frøknerne var ikke 
en Gang opfundne! Af den Klasse, som Fler- 
tallet af Nutidens Damer tilhører, de Uadelige, 
var der den Gang i de fleste Lande to Slags 
Folk: Frie og Livegne — de sidste var der flest 
af, og det kunde derfor grumme let hænde, at 
hun blev henregnet til dem, især hvis hun kom 
til at behage en eller anden velbaaren Herre ; thi 
paa den Tid var der som sagt flere end Kon- 
gerne, der tog sig den Frihed at »annektere«, 
hvad de fik Lyst til. 

Og fik hun saaledes Plads blandt de Livegne, 
vilde hun næppe blive tilfreds med den skønne 
Riddertid, thi den hvide Almues Stilling var den 
Gang ikke stort bedre i den gamle Verden, end 
de sorte Slavers har været i den nye før Emanci- 
pationen. Den adelige Lensherre raadede lige 
saa uhindret over Lenets unge Piger, som Plan- 
tageejeren over sine Slavinder. Han skænkede 
dem bort, giftede dem bort og behandlede dem 

kort sagt i enhver Henseende — som han lystede. 
Det er en bekendt Sag, at de franske Godsejere 
endnn en god Stund efter den egenlige Riddertid 
havde en Rettighed, som kaldtes »le droit de 
Seigneur«, ifølge hvilken de ved ethvert Bryllup 
paa deres Gods kunde gøre deres Forrang for 
Brudgommen gældende paa en Maade, som i vore 
Dage næsten klinger utrolig. 

Af de gamle tyske Optegnelser kan vi se, 
hvorledes de kreutzbrave Riddere, naar de fik 
Besøg af deres Standsfæller, til Morskab for 
Gæsterne tilsagde de gamle Koner paa Godset 
og lod dem løbe Væddeløb i Sække, hvis Aab- 
ning var fastbundet om Halsen; naar man siden 
efter læser, at »derpaa var alle de unge Kvinder 
befalede til Dans«, kan man vel omtrent gætte, 
hvormegen Humanitet de kunde gøre Regning paa. 

Lensherren* var øverste Dommer paa sit Gods- 
og kunde som saadan fængsle og straffe enhver 
saavel kvindelig som mandlig Undersaat, der 
paadrog sig hans Mishag, og det var ikke blot 
Femdalers-Mulkter eller Vand- og Brød-Straffe, 
han kunde idømme dem. Naar f. Eks. en nor- 
mannisk Ridder lod Øjnene udstikke paa en 
fattig Kone, der havde fanget og opklækket et 
Hjortelam, saa var han i sin gode Ret efter de 
daværende Jagtlove. Nuomstunder er man tilbøjelig 



Digitized by VjOOQlC 



Riddertidens Herligheder. 105 

til at høre paa deslige Fortællinger med Mistro, 
men vi behøver ikke at gaa saa langt som til 
Normannerne for at faa et Begreb om, hvor bar- 
barisk Herskaberne kunde behandle deres Under- 
givne. Der er i et Par her udgivne historiske 
Afhandlinger lejlighedsvis omtalt en holstensk 
Adelsmand, der, efter at have bortspillet sine 
Penge, satte sin Rideknægts Liv paa Spil, tabte 
og selvfølgelig som brav Ridder indfriede sit Ord 
ved straks at dræbe den Fortabte, og som Side- 
stykke hertil nævnes en Adelsfrue, der en Søndag 
Morgen, førend hun gik til Kirke, bandt en af sine 
Terner fast til Kakkelovnen, og derpaa lod fyre 
saaledes i Ovnen, at Pigen var omkommet paa 
den ynkeligste Maade, da Hendes Naade kom 
hjem efter endt Kirkegang. Begge disse Eks- 
empler ligger os rigtignok noget nærmere end 
den egenlige Riddertid, men naar Sligt endnu 
kunde hænde i Begyndelsen af den reformerte 
Tid, vilde det jo saa meget lettere kunne være 
passeret et Hundrede Aar tidligere, da en rig og 
fornem Dame blot behøvede paa Katolsk at 
aabne sin Pengekiste for at tilkøbe sig Aflad for 
en saadan Misbrug af Husretten. 

Vi vil imidlertid ikke forudsætte det Værste. 
Lad os tænke os, at Romanlæserinden, der blev 
forflyttet til Riddertiden, var saa heldig at komme 

i Klasse med de' fribaarne Borgerkvinder! Hvad 
saa? Ak, hun var endda lige saa langt fra Gen- 
standen for sit Sværmeri, den ædle Ridder med 
Fjerbusken i den gyldne Hjelm, som om hun var 
bleven tilbage i vor Tid. 

En ægteskabelig Forbindelse mellem en vel- 
baaren Ridder og vanbyr dig Borgerdatter var den 
Gang noget saa Oprørende og Unaturligt, at den 
Adelsmand, der havde vanæret sig ved en saadan 
Forbrydelse, blev udelukket fra Turneringerne og 
sat i Klasse med Menedere, Landsforrædere og 
Kirkeranere; ja, det synes endogsaa, som om han 
blev betragtet som en endnu større Misdæder, thi 
mens Turneringsloven ikke udelukkede Slægt- 
ninge af de nævnte Forbrydere, har man Eksempler 
paa, at den ene Svoger er bleven udelukket, fordi 
den anden havde giftet sig under sin Stand. 

Men sæt nu, at han elskede hende saa højt, 
og var saa mægtig, at han turde trodse sin Tids- 
alders Fordomme! 

Man har virkelig haft Eksempler paa et saa- 
dant Mod. Den unge Hertug Albrecht af 
Bayern forelskede sig i den dejlige og dydige 
Agnes Bernauer, en fattig Borgers Datter fra 
Augsburg, og da hun ikke vilde skænke ham sin 
Kærlighed, naar han ikke vilde føre hende til 
Alteret, lod han sig i al Stilhed vie til hende og 

levede en kort Tid sammen med sin smukke Brud 
paa et afsides Slot. Da imidlertid Faderen, 
Hertug Ernst, fik Mistanke om Forholdet, lod 
han Sønnen bortvise fra en Turnering i Regens- 
burg som den, der imod Ridderloven levede sam- 
men med en utugtig Kvinde. Albrecht taalte* 
ikke, at man saaledes offenlig fornærmede hans 
Elskede, og forklarede derfor højtidelig, at Agnes 
Bern au er var hans Hustru i al Tugt og Ære; 
men det hjalp ikke: i saa Fald var jo selve 
Ægteskabet en Forbrydelse mod Turneringslovens 
12te Artikel; altsaa: han blev haanlig bortvist 
fra Skrankerne. Nu vilde han vise, at han var 
myndig Fyrste, og lod hende derfor, trods alle 
hendes Bønner og Advarsler, offenlig nyde al den 
Ære, der tilkom hende som Hertuginde af Bayern, 
men derved opirrede han kun den gamle Hertug 
endnu mere, og næppe var det lykkedes Faderen 
at faa Sønnen sendt bort paa en Rejse, førend 
han lod Agnes .slæbe fer Retten, anklage for 
Trolddom og derpaa som Heks drukne af Bøddelen. 
Saaledes kunde man i Aaret 1435, da Ridder- 
væsenet endnu stod i fuldt Flor, behandle den 
ærbareste og uskyldigste Kvinde! 

Beskyldningen for Hekseri var den Gang nok 
til at bringe enhver Kone eller Pige i Bøddelens 
Hænder. Omtrent paa samme -Tid — fire Aar 

tidligere — lod Englænderne i Rouen den indtil 
Sværmeri dydige og fromme Jeanne d'Arc, 
Jomfruen af Orleans, den mest ridderlige Kvinde 
i hele Riddertiden, levende brænde, efter at hun 
havde maattet udstaa en Mishandling, saa raa 
og saa umenneskelig, at den næppe kan betegnes, 
endsige beskrives, og hele denne skændige Udaad 
foregik ikke som en Voldshandling af Fjender, 
men som en Retfærdighedshandling til Guds Ære : 
Man havde nemlig paadigtet hende et Forbund 
med Djævelen! Den største Skændsel for hendes 
Samtid var dog den, at et Utal af franske Præster 
og Lærde deltog i hendes Domfældelse, og at 
ikke et eneste Medlem af det ædle Ridderskab, 
ikke en Gang den Konge, der skyldte hende sin 
Krone, lagde to Straa, endsige to Klinger, over- 
kors tor hendes Skyld. Det var Riddertidens 
Ridderlighed! 

Nu vil maaske de Damer, der har ønsket 
sig tilbage i Midalderen, trøste sig med, at de 
nok kunde undgaa en slig Skæbne, naar de lod 
være, som Agnes Bernauer, at gifte sig med 
en Fyrstesøn og ikke, som Jeanne d'Arc, 
indlod sig paa at gaa i Krigen, men den Trøst 
maa jeg ogsaa berøve dem. 

For Hekseri og for Kætteri kunde i de Dage 
enhver Kvinde, der ikke havde en Fæstning til 

Hjem og en lille Hær til Beskyttelse, meget let 
blive anklaget og dømt. Anklaget kunde hun 
blive, saasnart hun havde en Uven eller Uveninde 
— og for at faa en saadan behøvede hun jo blot at 
være i Besiddelse af et eller andet misundelses- 
værdigt Fortrin, f. Eks. Skønhed eller Rigdom.. 
Da Inkvisitorer og Kættermestre altid konfiskerede 
den overbeviste Synderindes Rigdomme til Fordel 
for Kirken, var det allerede farligt at være rig, og 
det er næppe uden Grund, at man beskyldte de 
fromme Fædre for en særlig Lyst til at opspore 
de unge Hekse, hvem Djævelen havde begavet 
med bedaarende Skønhed. Anklage var her om- 
trent det Samme som Domfældelse. Bekendte 
den Mistænkte ikke frivillig ved Synet af Tortur- 
redskaberne, saa underkastede man hende den 
saakaldte Hekseprøve, det vil sige : man sammen- 
bandt overkors hendes Tommelfingre og Tommel- 
tæer, kastede hende i Vandet og erklærede hende 
saa for en Heks, hvis hun et Øjeblik svømmede 
ovenpaa, hvilket jo næppe slog fejl. Til andre 
Tider tilbød man den Anklagede at bevise sin 
Uskyldighed ved at bære gloende Jern, og hvis 
hun ikke trøstede sig dertil, erklærede man hende 
for skyldig, og saa maatte hun paa Baalet. Da 
Inkvisitionen under Ludvig den Hellige havde 
faaet frie Hænder i Frankrig, betalte den hellige 

Domstol to Mark Sølv for enhver Angivelse, og 
lod derpaa den Angivne lægge paa Pinebænken, 
uden at Synderinden erfarede, hvem der var 
hendes Angiver, eller hvorfor Jiun var anklaget; 
man overlod til hende selv før eller under Tor- 
turen at opfinde de Forbrydelser, hvorfor hun 
skulde straffes. I Aarene mellem 1230 og 40 
var ingen Mand eller Kvinde af Mellemstanden i 
Frankrig og Tyskland et Øjeblik sikker paa sit 
Liv; der blev brændt Mennesker i Tusindvis, og 
det var først, da* de tyske Kættermestre drev det 
til at anklage Greverne af Henneburg, Solms og 
Sayn, og tvang den Sidste til at bekende sig 
skyldig, at denne Forfølgelse sagtnede lidt, fordi 
Rigsdagen traadte imellem, men ét Aarhundrede 
derefter var Hekseprocesserne igen saaledes i 
Gang, at man i Aaret 1357 i en lille fransk By 
opbrændte 31 Hekse, og endnu senere blev i det 
tyske Bispedømme Wiirzburg i kort Tid 900 Per- 
soner, for Størstedelen Kvinder, dømte til Baalet 
for Trolddom. 

Naar man vil ønske Riddertiden tilbage, maa 
man i det Hele taget huske vel paa, at under 
den stod Munkevælden paa sit Højdepunkt, og 
at denne Vælde ikke kan andet end være baade 
en Rædsel og en Vederstyggelighed for enhver 
anstændig Kvinde, der har faaet protestantisk 

Opdragelse. Det er naturligvis endnu den Dag 
i Dag kun muligt at paavise en forsvindende Del 
af de Afskyligheder, som det katolske Skrifte- 
maal giver Anledning til, da Skriftefaderen for 
det Første har Ævne til at forlade enhver Synd, 
og for det Sidste kan true sine Skriftebørn med 
evig Fordømmelse, hvis de røber, hvad han vil 
have fortiet — men hvad der undtagelsesvis er 
kommet for Dagen, maa være tilstrækkeligt til at 
give et forfærdeligt Begreb om, hvad en Kvinde 
i de Dage var udsat for — især naar hun 
var from! 

Jeg skal blot nævne én historisk Kends- 
gerning. Den hellige Elisabeth af Thiiringen 
havde til Skriftefader den berygtede Kætter- og 
Hekse-Forfølger Konrad afMarburg. For at 
gøre sit fyrstelige Skriftebarn til Helgeninde paa- 
lagde han hende saa væmmelige Bodsøvelser, som 
at kysse de Spedalskes Saar, ja, det er saa godt 
som udenfor al Tvivl, at hendes Død, der indtraf 
i hendes 25de Aar, var en Følge af de Mishand- 
linger, han lod hende underkaste sig. En Gang, 
da Ridder Vargel underrettede Hertuginden om, 
at Rygtet beskyldte hende for at staa i et util- 
ladeligt Forhold til hendes Skriftefader, viste hun 
ham sin af blodige Striber sønderflængede Ryg 
og spurgte ham, om han betragtede disse Mærker 



Digitized by VjOOQlC 



112 Riddertidens Herligheder. 

som Bevis paa jordisk Kærlighed. — Det er 
muligt, at de katolske Præster endnu vil for- 
sikre, at det var en himmelsk Følelse, der saa 
ofte bevægede Uhyret til egenhændig at piske 
Hertuginden og hendes Hofdamer, efter at han 
havde ladet dem afklæde sig — men man maa 
være meget katolsk for at tro derpaa! 

Vi vil til Slutning tænke os det allerheldigste 
Tilfælde for en Dame, der blev forflyttet til 
Riddertiden, nemlig at hun kunde holde sit 
Indtog i den skønne Tidsalder som adelsbaaren 
Kvinde. 

Ak, hvor hun vilde blive skuffet i sine For- 
ventninger, naar hun gjorde Bekendtskab med det 
glædetomme, kedelige Liv, man den Gang førte 
paa Ridderborgene! Den fattige Haandværkers 
Datter har nuomstunder i ét Aar ti Gange saa 
mange Fornøjelser og Behageligheder, som en 
Ridderfrøken fordum havde i hele sit Liv. 

Vi maa endelig ikke indbilde os, at Ridder- 
tidens Damer nogensinde har haft en Anelse om 
slige overdaadige Nydelser som Nutidens Skue- 
spil, Koncerter og Baller. 

En Gang hvert tredie eller fjerde Aar kunde 
de maaske paa Torvet udenfor Kirken se Munkene 
og deres Medhjælpere opføre Kristi Lidelses- 
historie eller et andet blodigt Martyrskuespil, 

hvori Djævelen spillede den eneste komiske Figur 
— det var deres Komedie! 

Af og til kom der en omløbende Sanger til 
Borgen. Han havde meget Mere tilfælles med 
Nutidens Tyroler -Ferdinander end med vore 
pyntede Teatertrubadurer og sang nogle ens- 
formige Viser paa et halvthundrede Vers til 
Akkompagnement af en lille daarlig Harpe eller 
en Guitar — omtrent den samme Musik, som vi 
nu lukker Vinduet for, naar vi hører den i 
Gaarden. Det var den Gang en hel Koncert. Ak, 
hvilken Begivenhed vilde det ikke have været i 
en musikalsk Ridderfrøkens Liv, hvis hun blot én 
eneste Gang havde faaet en af vore Lirekasser 
at høre! 

Naar der siden ved festlige Lejligheder blev 
danset paa Borgen, saa sang man selv de Viser, 
man havde lært af Sangeren, og figurerede i Takt 
dertil paa Stengulvet. Det var den Gang et Bal ! 

Jeg skal villig indrømme, at disse Fornøjelser 
kan have været langt mere underholdende for 
Datidens Frøkener, end Nutidens Forlystelser er 
for vore Damer, men jeg tør dog vel nok paastaa, 
at for en Nutidsfrøken vilde de ikke være synderlig 
fristende. 

Og nu det daglige Liv! — Man behøver blot 
at have set et Par Borgruiner for at vide, hvor 

8 

indskrænket, umagelig og uhyggelig man boede 
i den egénlige Riddertid. Smaabitte Værelser 
med smaabitte Vinduer, smalle Vindeltrapper, en 
snæver Borggaard, og hvor man var heldig stillet* 
en- Stump Urtegaard som en Husmandshave — 
det var Datidens Herresæder! 

Man havde hverken Bøger eller Aviser,, 
hvormed man, som nu, kunde fordrive Tiden. 
Fik man en Gang imellem en haandskreven Helgen- 
historie eller et Æventyr til Laans* saa var det en 
hel Herlighed. Da der ikke eksisterede noget 
Postvæsen, og da Vejene var saa farlige at pas- 
sere, var det en stor Sjældenhed at faa Brev 
eller Budskab fra sine Venner, og endnu sjældnere 
var et Besøg. Laa Borgherren i Fejde med denne 
eller hin Nabo — og det gjorde han jævnlig — 
saa maatte hans Damer sommetider flere Aar i 
Rad holde sig indenfor Muren og more sig med 
saadanne Adspredelsesmidler, som i vore Dage 
kun Arrestanter tager til Takke med. Det er ret 
betegnende for Selskabeligheden i Riddertiden, at 
næsten enhver Adelsdame havde sin Papegøje, 
eller — naar hun ikke var saa velhavende — 
sin Stær, som hun med utrættelig Taalmodighed 
lærte at eftersnakke nogle enkelte Sætninger. 
Man nøjedes den Gang med endnu Mindre, end 
vore Balherrer har at sige. 

Men endnu har vi ikke omtalt Riddertidens 
største Herlighed, selve Ridderne, for hvis Skyld 
Damerne nærmest skulde ønske sig tilbage i de 
svundne Aarhundreder. Lad os da se lidt 
paa dem! 

Naar vi ser dem beskrevne i Romaner, af- 
bildede paa Malerier eller fremstillede paa Teatret, 
tager de sig unægtelig ganske fortryllende ud i 
fuld Rustning, men naar vi gaar op paa vor Sam- 
ling af Oldsager eller ned i Tøjhuset og betragter 
en af de virkelige Ridderrustninger, ser vi allerede 
med en ubehagelig Overraskelse, at den Figur, 
vi har for os, er saa klodset og uformelig, at den 
minder fuldt saa meget om en' Grydekakkelovn 
som om en mandig og elegant Ridderskikkelse. 

En lignende Skuffelse vilde den Dame, der 
rejste tilbage til Riddertiden, næppe undgaa, naar 
hun gjorde de høje Herrers personlige Bekendt- 
skab. Hun vilde overbevise sig om, at deres 
vigtigste Dygtighed omtrent var den samme, som 
vore dygtigere Underofficerer besidder: en usæd- 
vanlig Vaabenfærdighed; men at Flertallet af 
D'Hrr. Riddere, naar man fraregnede den, baa.de 
i Kundskaber og Dannelse stod mange hundrede 
Aar tilbage for D'Hrr. Underofficerer. Hun vilde 
opdage, at Mængden af de ædle Herrer var saa 
ilde oplært, at de ikke en Gang kunde skrive 

deres eget Navn, at mange af dem ikke en Gang 
kunde læse, og at de saa godt som allesammen 
var befængte med den latterligste Overtro. Selv 
deres ridderlige Galanteri vilde forekomme hende 
som forskruet og opsminket Bonde-Sentimentalitet, 
og han vilde næppe nok kunne undgaa at tænke 
paa Peder Eriksen Bogholders Bedemandsstil, naar 
hun hørte dem omtale deres Hjertes Dame i 
Datidens mest blomstrende Udtryk. Det er maaske 
meget bedrøveligt, men sandt er det lige faldt, 
at endogsaa deres mest romantiske ridderlige Kær- 
lighed vilde lokke hende til at trække paa Smile- 
baandet, og at selve Ridderen for alle Riddere, 
Amadis af Frankrig, blot behøvede at tale 
lidt i Datidens højere Stil for at minde om 
Skræderen i »Kærlighed uden Strømper«. Sagen 
er nemlig den, at de Talemaader, som den Gang 
var poetiske, nu er blevne fuldstændig parodiske. 

For at Ingen skal beskylde mig for at gøre 
den ridderlige Kærlighed Uret, skal jeg uden 
mindste Overdrivelse fremstille en Prøve derpaa, 
fortalt af Ridderen og Digteren Ulrik af Lichten- 
stein, der blev født omtrent Aar 1200 {Ridder- 
skabets Blomstringstid og altsaa var samtidig med 
vor Valdemar Sejr. 

Den gæve Ridder fortæller i en Bog kaldet 
»Frauendienste«, hvorlunde han havde forelsket 

sig i en Dame, til hvem han hverken kunde 
nærme sig eller sende Budskab om sin Kærlighed. 
Selvfølgelig betror han ikke hendes Navn til nogen 
Dødelig, men hans gifte Kusine, der er en Ven- 
inde af den Tilbedte, lokker Hemmeligheden ud 
af ham og afleverer den til Vedkommende tillige- 
med en af ham digtet Sang. Den Skønne roser 
Sangen, men befaler hende at tie med Resten: 
Vil Hr. Ulrik være hendes Ridder, maa han 
først lære at tie. For Resten synes hun ikke om 
hans Mund, da han har en dobbelt Overlæbe. 

Næppe har Helten faaet den Besked, førend 
han rider til en Læge og befaler ham at bort- 
skære den Del af hans Mund, der mishager hans 
Hjertes Dame. Lægen forsikrer, at Operationen 
er farlig, da det er Vintertid, og beder ham op- 
sætte den til Vaaren; det hjælper ikke. Han 
maå foretage den, og da den er overstaaet, sørger 
Ulrik for, at den Skønne lejlighedsvis erfarer, 
hvad han har gjort. 

I seks Uger gaar han nu omkring og lider 
megen Svie i den beskaarne Mund, men saa læges 
Saaret, og nu forbarmer den høje Frue sig over 
ham og tillader ham at støde til hendes Følge 
etsteds paa Landevejen, hvor hun vil komme 
ridende; der vil hun tillade, at han taler med 
hende, dog kun faa Ord. Han rider til Stævnet, 

men ak ! Da han ser hende , bliver han saa 
betaget, at han ikke kan faa et Ord ud af sin 
reparerede Mund. Han fylder flere Sider i sin 
Bog med, hvad han sagde til sit Hjerte for at 
opmande sig, men til hende kan han Intet sige. 
Under hans mislykkede Forsøg paa at komme 
til Orde, kommer den Skønne til Rejsens Maal, og 
idet han hjælper hende af fiesten, rykker hun, 
ubemærket af de Andre, en Tot Haar af hans 
Hoved og hvisker: »Det skal I have, fordi I er 
forknyt! Man har fortalt mig Andet om Jer!« 

Med den Besked rider han til sit Tilholds- 
sted, hvor han hele Natten igennem jamrer og 
stønner, saa Pigen tror, at han er farlig syg. 

Dagen efter er han imidlertid saa heldig 
atter at træffe sin Dame, og denne Gang lykkes 
det ham at faa Munden paa Glid. Hun hører 
paa hans Kærlighedserklæringer, men vil ikke vide 
Noget af hans Riddertjeneste, at sige. 

Det forknyttej nam ikke. Tvertimod: han er 
henrykt over den Naade, hun har vist ham. Han 
rejser nu fra den ene Turnering til den anden og 
bryder en Mængde Lanser til Ære for sin Dame. 
Ved en slig Lejlighed faar han sin ene Finger 
stukket halvt af, men lader hende vide, at han 
med de resterende ni vil vedblive at kæmpe for 
hendes Ære. Imidlertid lykkes det Feltskæreren 

at frelse Fingren, der dog bliver stiv, og nu faar 
han en Lykønskning fra den Grusomme, der 
temmelig spodsk glæder sig over, at han endnu 
har den tabte Finger i god Behold. »Hun vil 
have Troen i Hænderne, nu vel!- — siger han 
og tvinger en Ven til at afhugge Fingeren, som 
han derpaa tilsender Damen som Pegepind til et 
prægtig indbundet Eksemplar af et Elskovsdigt, 
han i den Anledning har forfattet. 

Derpaa drager han hele Landet igennem i 
Forklædning og udfordrer alle Riddere til Lanse- 
brydning, den Skønne til Ære, og da han sejrende 
vender tilbage fra dette Tog, sender hun ham til 
Løn en Guldring, men for yderligere at prøve 
hans Kærlighed paadigter hun ham kort Tid der- 
efter en Utroskab og fordrer Ringen tilbage. Da 
udbryder hans Fortvivlelse saa voldsomt i Graad 
og Klager, at hans Fætter, Domfogden i Wien, 
der tilfældigvis besøger ham uden at have nogen 
Anelse om, hvorover han græder, nødsages til at 
istemme den fortvivlede Elskers Jammer. 

Hans Svoger, Heinrich von Wasserberg, 
kommer nu til og irettesætter begge Fætterne 
for deres umandige Adfærd, men da Ulrik saa 
beskriver sin Nød og forsøger at tilbageholde sine 
Klager, springer Blodet ham ud af Næse og 
Mund. Nu bliver ogsaa Svogeren rørt, falder paa 

Knæ og takker Vorherre, «der før hans Død har 
ladet ham opleve at se et saadant Mønster paa 
trofast Kærlighed«. 

Hermed er hans Lidelser og Prøvelser langt 
fra forbi, men jeg antager, at denne lille Prøve 
er tilstrækkelig til at vise, hvor nær Riddertidens 
Elskovsjammer ligger ved vor Tids Latter, og 
hvor svært det vilde falds en Nutidsdame at 
betragte en slig ridderlig Tilbeder, der den Gang 
gjaldt for et Mønster, anderledes end som en 
forskruet Don Quixote. 

»Men« — vil maaske en eller anden Roman- 
læserinde svare mig — »tænk dog, hvilket Hjerte 
en saadan Elsker maa have haft! Hvilken Lykke 
maatte det ikke være for en Kvinde at blive Gen- 
stand for en saa fordringsløs og trofast Kærlighed ! « 

Herimod skal jeg blot indvende, at det ved 
det Slags Kærlighed mindre kommer an paa et 
varmt Hjerte end paa en forskruet Indbildnings- 
kraft. Der var mange Riddere, som den ene 
Gang efter den anden satte Livet paa Spil for et 
slet ikke eksisterende Drømmebillede, som de 
kaldte deres Hjertes Dame. 

Hvad Fordringsløsheden angaar, nødsages jeg 
ogsaa til at meddele en nedslaaende Oplysning. 

Da Ridder Ulrik ikke opnaaede den Løn 
for sin Kærlighed, som han attraaede, opgav han 

pludselig og uden mindste Jammer sin Ridder- 
tjeneste og valgte sig straks en anden Dame. 
»Hans Hjerte kunde ikke være uden Behersker- 
inde«, siger han selv. 

Om den ridderlige Elskovs Trofasthed 
har jeg endnu kun et Par Ord at tilføje. Hvis der 

— hvad der vel ikke turde være aldeles umuligt 

— i vore Dage skulde findes nogen Frue, der 
tror at have gjort den Erfaring, at Nutidens 
Ægtemænd er altfor optagne af deres Forretninger 
til at vise deres Hustruer den ønskelige Ømhed, 
og Omhu, og som af den Aarsag kunde ønske 
sin Ægtehalvdel ombyttet med et Sidestykke til 
Ridder Ulrik af Lichtenstein, saa maatte jeg 
paa det Alvorligste fraraade hende dette Bytte. 
Hun tager nemlig aldeles fejl, hvis hun tror, at 
Riddertjenesten faldt sammen med den ægteskabe- 
lige Kærlighed, eller at Ridderens Hjertes Dame 
var den samme Person som hans Brud og 
Ægtefælle ! 

Den Gang, da Ridder Ulrik huggede Fingeren 
af sig og udgød saa mange Taarer, at baade hans 
Svogers og hans Fætters Hjerter smeltede, havde 
han baade Kone og Børn hjemme, men det 
generede aldeles ikke hans ridderlige Sværmeri. 
Uagtet han selv forsikrer, at han havde sin 
Hustru saa kær, som det var muligt for en 



Digitized by VjOOQlC 



122 Riddertidens Herligheder. 

Ægtemand, lod han hende Aar ud Aar ind sidde 
hjemme paa Borgen og kukkelure, mens han i 
Maskeradedragt som en anden Hjerter-Knægt rejste 
omkring og brød Lanser til Ære for sin Hjerter- 
Dame. Og som han gjorde, gjorde Flertallet af 
de »rigtige Riddere!« 

Se, nu véd jeg ikke, om Damerne finder, at 
Ridderfruernes Stilling var saa særdeles mis- 
undelsesværdig — 

Og naar de ikke skulde ønske sig tilbage i 
.Riddertiden for Riddernes Skyld, hvorfor skulde 
det saa være? 

Ja, jeg skal ikke sige det! — Jeg haaber 
tvertimod, at det, jeg allerede har sagt, maa have 
bidraget lidt til at trøste Romanlæserindeme over, 
at de er nødsagede til at blive i deres egen 
Tidsalder og tage til Takke med os — Nutidens 
Mænd — som vi er. 

Konkurrence-Forelæsning. 

JNaar man siger, at »Verden gaar fremad«, har 
man kun Ret for den materielle Verdens Ved- 
kommende. I den kan man paapege de tilbage- 
lagte Strækninger som Fremskridt, ti her er vi 
nødte til at holde os ved Jorden og bevæge os i 
horisontal Retning henad dens saa vidt mnlig 
nivellerede Overflade. I Aandens Verden gaar 
derimod Bevægelsen opad. Udgangspunktet er 
Nadir, Maalet Zenit og Retningen følgelig den 
vertikale. Her gælder det at gaa op — ikke 
at gaa frem. Alt hvad der her er tilbagelagt, 
er os underlagt, alt det, vi for Øjeblikket ser op - 
til, vil vi efterhaanden komme til at se ned 
paa, og jo højere vi hæver os, jo mindre og 
ubetydeligere vil det forekomme os, indtil det til 
sidst aldeles forsvinder som et Intet dybt under 
vore Fødder. Det er en stolt Tanke, en Vished, 
der er lige saa opløftende for os som nedslaaende 
for dem, der ikke kan følge os. 

Kunstens Region, hvortil det store Publikum 
en Gang har set op med begejstret Ærefrygt, 
har allerede længe hos os hørt til de overskredne 
Stadier, paa hvilke vi kun kan fæste nedladende 
Blikke. Ligesom man fra den af fantastisk formede 
og farvede Skyer opfyldte Luftkreds stiger op i 
den rene, kolde, klare Æter, saaledes er vi fra 
Kunstens taagede Sfære stegne op i Kritikens 
æteriske, tomme Region og har til Dels løftet 
vor Samtid op med os. Men ogsaa her er vi 
kun paa Gennemgang. 

Det er ikke nok, at vi er gaaede op i Kri- 
tiken og kan se ned paa Kunsten — der jo er 
under alle Kritikere og al Kritik — vi maa endnu 
højere op, om vi endogsaa paa Munchhausens 
Vis skal løfte os selv op ved Haarene, vi maa 
op i Æterens Æter, i den potenserede Kritik. 
Lad vore Undermænd more sig med at se ned 
paa Kunsten og Kunstnerne med Teaterkikkerter 
eller Teleskoper, eftei; som de er mere eller 
mindre lavtstaaende eller nærsynede. Vi, der 
har hævet os til det allerhøjeste Synspunkt, vil 
derfra se ned paa dem. Vi vil kritisere Kritiken 
og være Recensenternes Recensenter — selv- 
følgelig med den samme ophøjede Ubarmhjertighed, 
hvormed de Væsener, der nu staar under os, ser 

ned paa det dem underlagte Kunstvæsen og dets 
Kunstvæsener ! 

Lad os, for at tage Sagen ret grundig, 
begynde ab ovo, eller for at tale bibelsk: fra 
Verdens Skabelse. 

Saalænge Paradiset endnu stod i Flor, og 
Menneskene endnu ikke havde hævet sig op over 
deres oprindelige Lyksaligheds-Tilstand, var der 
paa Jorden Intet, som kunde kaldes Kunst. Alt 
var Natur, og da Alt i Naturen var saara godt, 
kunde der endnu mindre være tale om Kritik. 
Da indsneg Kritikens Aand sig — Vorherre maa 
vide hvorfra og hvorledes f — mellem de Lykke- 
lige og begyndte den opadstigende Bevægelse, 
idet den i Slangebugtninger snoede sig op i Kund- 
skabens Træ for derfra at imponere de ustuderede 
Naturbørn. Han fortalte dem, at der gaves en 
endnu større Lyksalighed end at nyde og beundre, 
nemlig den: at undersøge og vrage, men for at 
blive delagtig i den maatte man hæve sig op 
over Uskyldigheds-Tilstanden og gøre Bekendtskab 
med det, der skulde vrages. Til en Forsmag 
herpaa gav han dem en af Kundskabstræets 
Frugter; de bed i det sure Æble, og straks var 
deres Øjne opladte, men opladte paa en i Ordets 
bogstavelige Forstand saa djævleblændt Maade, 
at de øjeblikkelig trode at se Fejl i Naturens 

ypperste Mesterværk og gav sig til at fremhæve 
den formentlige Fejl ved et Paahæng af Figen- 
blade. Det var den første Ytring af Kritiken. 

Men Edens Have gav ikke den kritiske 
Slægts første Forældre tilstrækkelig Lejlighed til 
at gøre deres højere Dannelse gældende. De 
vandrede derfor til det Ufuldkommenhedens Land, 
der siden blev deres Efterkommeres Fædrejord. 
Her fik de overflødig Lejlighed til at skælne 
mellem det Gode og det Slette. De fik endog 
saa meget af det Sidste, at de snart længtes 
tilbage til deres Barndomshjem. Men det var for 
silde : — til Uskyldighedens Paradis har Kritikerne 
ingen Fribillet. 

Af Adams Sønner var der imidlertid en og 
anden, til hvem en dunkel Anelse om den svundne 
Herlighed var gaaet i Arv, eg som derfor mere 
end de andre længtes efter at se det Skønne og 
Ædle frigjort for dets Modsætninger. De be- 
nyttede deres dyrt købte Kundskab om Godt og 
Ondt til at udvælge det Fuldkomneste af det 
Ufuldkomne, for i Fantasien at ordne det til 
Billeder, hvoraf det Forstyrrende og det Ked- 
sommelige var udelukket, og at gengive disse 
Billeder i Ord og Toner, Former og Farver. 
Saaledes opstod Kunsten og Kunstnerne. 

Og der var Mange, hos hvem Anelsen om 
en skønnere Verden og en lykkeligere Væren 
vækkedes og voksede ved Nydelsen af Kunstens 
Værker; de blev snart saa mange, at de udgjorde 
et Publikum. 

Men af de Mange var der Enkelte, som især 
nød Godt af Kunsten, fordi de fremfor Mængden 
— stundom endogsaa fremfor Kunstnerne selv — 
havde Øje og 'Øre for det Skønne, uden derfor at 
besidde Ævne til selv at fremstille det. Naar 
noget Nyt og Smukt i et Kunstværk undgik 
Mængdens Opmærksomhed,- var det dem, der 
paapegede det, og naar Kunstneren havde set sig 
træt paa sit Arbejde uden at kunne opdage, 
hvad der fattedes det, hjalp de ham til at finde 
Manglerne. Af Taknemlighed derfor indrøtnmede 
baade Kunstnere og Publikum dem Ærespladsen 
som Kendere og Dommere, naar der var 
Væddestrid i Kunstens Tempel. 

Men i Modsætning til dem var der ogsaa 
Nogle, der hverken havde Ævne til at frembringe 
eller til at opfatte — yde eller nyde — noget 
Kunstværk, og som derfor hverken kunde faa 
Plads mellem Kunstnerne eller mellem Publikum. 
Et Sted maatte de dog høre til, mente de, og 
derfor satte de sig op paa Dommersæderne 
mellem Kenderne og raabte saa højt, at disse 

forstummede af Skamfuldhed derover. Saaledes 
blev Recensenternes Skare fuldtallig. 

Nu fortsattes for Alvor den opadstræbende 
Bevægelse. Kunsten havde hævet sig et Trin 
over Naturen ved at udvælge det mest Ophøjede 
af Virkelighedens Frembringelser til Fodstykke, 
og derfor vilde Kritiken igen hæve sig et Trin 
over Kunsten ved at udvælge blandt det Ud- 
valgte. Kunsten over al Kunst blev nu Kunsten 
at kritisere, og da der ikke var Nogen, der turde 
kritisere Kritiken, saa skød snart enhver Til- 
skuerplads i Vejret og blev til en Domstol. 
Publikum blev til et Tribunal af Recensenter, 
Kunstnerne blev stillede for Skranken, og ethvert 
nyt Kunstværk blev en ny Anklage. 

Og den ældste Kunsthistorie viser os, at det 
ikke var Spøg at møde for dette Tribunal. Da 
den berømte Kratinos en Gang skrev en Ko- 
medie, hvori han ikke havde betænkt Kunst- 
dommerne paa Galleriet med en eneste Uan- 
stændighed, stenede de ham hjem fra Teatret, og 
da Komikeren Evpolis en Gang havde været 
vittig paa en filosofisk Professors Bekostning, 
trak den studerende Ungdom ham saa alvorlig til 
Vands, at han druknede. Jo hejere man kom 
op i Samfundet, jo strængere blev Kritiken. Kong 
Arkelaos's Hofdamer, der fandt, atEvripides 

havde krænket Sandheden ved at fremstille gru- 
somme Kvinder i sine Stykker, pudsede i Mangel 
af Anmeldere alle Hofhundene paa ham, og man 
vil vide, at den summariske Maade, hvorpaa disse 
glubende Recensenter gjorde det af med den 
gamle Tragiker, skal have givet Anledning til 
den folkelige Talemaade, at de Digtere, der 
kommer til Hove, er »paa gode Veje til at gaa 
i Hundene«. Alexander den Store tildømte 
endogsaa sin Hofdigter Kflrilos en Guldmønt 
for hvert godt og et Øredask for hvert slet Vers, 
hvoraf Følgen blev, at den ulykkelige Kammer- 
sanger opgav Aanden under Recensionen af et 
større Epos. Var denne Takst bleven fastholdt 
af Kongerne, vilde den vel endogsaa have med- 
ført saa alvorlige Følger som den, at de fleste 
af dem havde maattet gaa ubesungne i Graven, 
men saa vidt kom det dog ikke: de forandrede 
den i Tide saaledes, at Digterne fik Gulddaaser 
for de daarlige Vers og Snus for de gode. 

Da Digterne saa, at man satte Kritiken over 
Poesien, begyndte de naturligvis ogsaa at kritisere, 
for igen at løfte Scenen op over Skuepladsen. 
Aristo fanes betragtede Ingen som fredlyst for 
en kritisk Overhaling fra Scenen, han bedømte 
ikke blot sine Medforfatteres Stykker, men deres 
Personer og Privatforhold. Evripides's ægte- 

skabelige Uheld, Kratinos's Skægløshed og 
Artemons Transpiration blev recenserede fra 
Brædderne tilligemed deres Digtervirksomhed ; ikke 
en af Parkettets Forgrundslømler var sikker for 
at blive udpeget og gennemheglet i en Parabase, 
ja selv Kritikerne kritiserede han saa haand- 
gribelig, at han i »Skyerne« endte sin Kritik 
over dem med at rive Taget af deres Lærdoms- 
fabrik og true deres Læremester med Baal og 
Brand. 

Nu var Kunstnerne ovenpaa, men det varede 
ikke længe. Demagogerne, der fremfor Nogen 
havde faaet den kritiske Svøbe at føle, fore- 
stillede Publikum, at det gav Afkald paa sin Ret 
til at kritisere Kunsten, naar det indrømmede 
Kunstnerne Ret til at udtale sig om deres Til- 
skuere, og for paa ny at hæve Tilskuerpladsen 
op til den eneberettigede Kritiks imponerende 
Højde vedtog man en Lov„ der fredlyste selv 
det Sletteste, der viste sig paa Tilskuerpladsen, 
for al Kritik, og prisgav selv det Bedste, der 
optraadte paa Skuepladsen, uden al Indskrænkning 
til Bedømmelse efter Publikums Lune og Indfald. 
Dermed var Kunstens Guldalder afsluttet og dens 
Rædselsperiode forberedt. 

Hidtil havde Statens første Mænd — Mænd 
som Sofokles, der var Hærfører og følgelig 

tilhørte 1ste Klasse Nr. 9 i vor Rangforordning 
— optraadt som Skuespillere, mens de rigeste 
og fornemste Borgere — Mænd der svarede til 
vore Etatsraader — betalte alle Omkostninger 
ved Forestillingen for at opnaa den Ære at blive 
Fordanser for Koret, men nu, da Kritiken blev 
Kontrabande paa Scenen og Monopol paa Til- 
skuerpladsen, nu da endogsaa det Proletariats- 
Publikum, der maatte bespises paa Kommunens 
Regning, naar det fik Friplads til Forestillingerne, 
blev Herskab i Kunstens Tempel, nu blev man 
let enig om at betale Andre for at indtage . 
Kunstnernes utaknemlige Plads. Snart var den 
Kunst, der havde tabt sine Borgerrettigheder, 
overladt til Personer, der heller ingen Borgerret 
havde. 

Saaledes kom den dramatiske Kunst til Rom. 
Andronikus, Republikens første Teaterdigter, 
var en græsk Frigiven, den store Terentius var 
oprindelig en kartaginiensisk Slave, og den udøde- 
lige Plavtus maatte som Samson hos Filisterne 
gøre Tjeneste ved Haandkværnen, mens han skrev 
sine tre første Stykker. 

I Slutningen af Komedien »Cistellaria« for- 
tæller han, hvorledes Datidens Skuespillere blev 
kritiserede. »Det nytter ikke, at I vil kalde dem 

tilbage ! « — lader han Epilogus tilraabe Publikum, 
da de Spillende har forladt Scenen: 

•Nu lægger 
De deres Dragter af, og den, der har 
Split slet, faar sine Prygl derfor, mens den, 
Der ikke har forset sig, faar at drikke*. 

Slavepisken var nu det Scepter, hvormed 
Kunsten blev styret, og det Bifaldsklap, hvorom 
en af de Spillende efter hvert Stykke maatte 
bede den kritiske Avtoritet, var kun et Smæld 
af den samme Svøbe, der hudflettede Ryggen 
paa de skuespillende Trælle, naar deres Kunst- 
ydelser ikke havde svaret til Kritikens For- 
dringer. 

Men at Kritikerne havde gjort Kunstnerne 
til Trælle, var endnu ikke nok. Først naar 
Trællene blev Slagtofre, havde Kritiken hævet 
sig op til Guddommelighedens Sfære. 

Kritiken havde jo som sagt sat sig til Op- 
gave at vælge og vrage blandt Kunstens Ydelser, 
og jo mere overmætte og sløve Kritikerne blev, 
jo mere vragede de naturligvis. Til sidst var 
det kun de allerstærkeste Effektsteder, der fandt 
Naade for deres Øjne. I Sørgespillene var det 
kun Katastrofen, Dødsscenerne, der mægtede åt 
kildre de slappe Nerver og holde de døsige 
Tanker vaagne, og derfor udelod man efterhaanden 

mere og mere af den digteriske Dialog og nøjedes 
med blot at fremstille Dødsscener. For at gøre 
dem saa nerverystende som muligt lod man dem 
endogsaa til sidst udføre af Døende in natura, 
og da Fægtekunsten afgav et fortrinligt Middel 
til at forlænge disse Optrin og forøge Spændingen, 
indtog den snart den første Rang paa Skuepladsen. 

Ligesom man i England og Kina opfeder 
Haner til at hakke hinanden ihjel for Publikums 
Fornøjelse, saaledes anlagde man rundtom i 
Kejserstaten Akademier, hvorved smukke og 
stærke Krigsfanger og andre Trælle blev oplærte 
til at myrde hinanden efter Kunstens Regler, og 
naar det romerske Publikum idelig raabte paa 
»Panem et circenses«, saa betød dette Skrig ikke 
efter Bogstaven »Brød og Skuespil« — nej, det 
var »Mad og Mord«, man fordrede. Og den 
sidste Halvdel af Fordringen blev i alt Fald op- 
fyldt i fuldt Maal. Paa Skuepladsen blev Mordene 
serverede i Massevis. Hver af de Festforestil- 
linger, som den højhellige Kejser Konstantin den 
Store gav i Trier, kostede saaledes adskillige 
Tusinder af Menneskeliv, idet han ved dem lod 
hele Regimenter af Krigsfanger dels slagte hin- 
anden indbyrdes, dels rive ihjel af Rovdyr. 

Naar der ved en af Datidens Cirkusforestil- 
linger blev opført en Pantomime, som endte med, 

at de Spillende omkom ved et vulkansk Udbrud, 
saa fordrede den strænge Kritik, at Vulkanen 
skulde overøse dem med virkelig brændende Svovl 
og Jordbeg, saaledes at de blev virkelig opbrændte, 
og naar den ene af de kæmpende Gladiatorer 
havde afvæbnet den anden, maatte han overlade 
det kritiserende Publikum at diktere Slutningen 
paa Kampen. Vendte det Tommelfingrene nedad, 
saa fordrede Kritiken den Overvundnes Død, vistes 
Tommelfingrene opad, fik han Lov at beholde 
Livet til næste Slagtedag. Den Afvæbnedes 
Skæbne var afgjort i en Haandevending. 

Nu var Virgils stolte Ord: at »»Romerne 
forbeholdt sig Kunsten at herske og overlod al 
anden Kunst til de undertvungne Folkeslag«, 
blevne til Virkelighed. De, der havde opgivet 
al Kunst, sad nu paa Dommersæderne og tvang 
de Besejrede til at gøre de forfærdeligste Kunster, 
mens de selv kritiserede »paa Liv og Død«. Den 
frie Kunsts frie Dyrkere havde maattet give 
Plads først for Trælle og siden for Dødsdømte, 
ti kun Saadanne kunne benyttes paa et Retter- 
sted, og til et saadant havde den over alle 
Hensyn ophøjede Kritik forvandlet Skuepladsen. 
Men alle Muser og Gratier havde af Rædsel for 
de kritiske Bloddommere forlængst søgt et Fristed 
i de hedenfarne Kunstneres Grave. 

Her fik de en lang Hvile — længere end de 
hellige Syvsoveres. 

Vor Verdensdel blev imens kristnet eller i 
det mindste døbt. Mange af de Ulykkelige, der 
til Publikums Forlystelse faldt som Blodvidner 
om Kritikens Umenneskelighed, var blevne kanoni- 
serede som Martyrer og Helgene, og deres Billeder 
nød nu den samme Tilbedelse, som de selv havde 
nægtet Kejserstatuerne, men derved fik Kunsten 
ikke blidere Kaar. Havde den røde klassiske 
Bøddelkritik udryddet Kunstnerne, saa gjorde nu 
den sorte Munkekritik ærlig Sit for at faa Ende 
paa deres Værker. 

I Sortebroderskabets Øjne var al verdslig 
Skønhed jo Djævelens Blændværk. Derfor kastede 
man Fidias's og Praxiteles's Mesterværker i 
Ovnen, for af Marmoret at brænde Kalk til 
Klosterbygningerne, derfor lagde man det alex- 
andrinske Bibliotek, Skatkammeret for Oldtidens 
Digterverden, i Aske, derfor ødelagde det pave- 
lige Rom ufortrødent de Kunstminder, som det 
kejserlige Rom havde sammenplyndret. 

Nu rugede den sorte Kritik i Aarhundreder, 
ja næsten i et Aartusinde over de skønne Kun- 
sters Grav. Kun ynkelige Helgenbilleder, taabe- 
lige Munkelegender og modbydelige Martyr- 
Skuespil fik Lov til at passere den gejstlige 

Censur. Da begyndte man at blive ked af den 
Jammerdals-Æstetik, hvorefter de hellige Kunst- 
dommere dømte og fordømte, og en Række af 
modige Mænd vovede endogsaa at vende en 
tilintetgørende Kritik mod de avtoriserede Helgen- 
digtninger og Skærsildsmalerier. Dem gik det 
naturligvis som deres Forfædre, der ikke havde 
villet knæle for de forgudede Kunstværker, de 
blev dømte til Baal og Brand, og utallige Tu- 
sinder af deres Tilhængere blev tilligemed dem 
gjorte til Martyrer. Den sorte Kritik var saa 
ivrig i sit Kald, at da der ikke var mere skøn 
Kunst at forfølge, opfandt den en ny Kunst, »den 
sorte«, hvis Udøvere alle var hjemfaldne til 
Dødsstraf. Traf man en stakkels Kunstner i 
Besiddelse af et Voksbillede, der blot havde 
Spor af Lighed med et levende Menneske, saa 
pinte man ham, til han bekendte, at det var 
bestemt til Heksekunster mod Originalen; hørte 
man en mislykket Lyriker deklamere Vers, som 
Ingen forstod — og det hører man jo tit de 
forulykkede Lyrikere gøre — saa lod man ham 
ved Torturen aftvinge den Tilstaaelse, at det var 
Trylleformularer, og havde en stakkels ung Tater- 
pige det Uheld at synge eller danse saa smukt, 
at en fornem Mand blev forelsket i hende, saa 
blev hun straks anklaget som Sortekunstnerinde, 

og Anklage var ganske det Samme som Dødsdom. 
Den saakaldte »sorte Kunst« kostede saaledes 
Tusinder af Mænd og Hundredtusinder af Kvin- 
der Livet. 

Man vil maaske gøre Indsigelser mod, at 
Kættermestre og Inkvisitionsdommere henregnes 
til Kritikerne, men det nytter ikke. Det var ikke 
deres Skyld, at de fik saa lidt med den egenlige 
skønne Kunst at gøre, ti der var som sagt saa 
Lidt tilbage af den, og de gjorde ærlig, hvad de 
kunde, for at løse Kritikens dobbelte Opgave: 

1) Forgudelse af de døde Poeter og Profeter, 
som Fortidens Kritikere har gjort til Mar- 
tyrer — og 

2) Martyrium for de nye Poeter og Profeter) 
som Fremtidens Kritikere skal forgude. 

At dette Program lige saa trolig er blevet fast- 
holdt af den nyere Tids Kritici, der til Minde 
om deres Forgængere, de klassiske og de sorte 
Kritikere, endnu stadig giver sig en klassisk 
Mine og jævnlig »snakker Sort« — det behøver 
jeg kun et Par Citater for at paavise. 

I Holbergs Levetid blev hans »Peder 
Paars« af den strænge og lærde Kritik stemplet 
som: »en skammelig Pasquil, der angreb Universi- 
tetet, Bispen og Landemodet, ja Religionen og 
Øvrigheden, og derfor burde til Avtors Beskæm- 



Digitized by VjOOQlC 



140 Hvorledes Kritiken opkom. 

melse af Bøddelen opbrændes«, og selv den 
naadige Kritik kunde i hans Digtning ikke op- 
dage Andet end »saadan Skæmt, som heller knnde 
være bleven udeladt end skreven«. Han trøstede 
sig den Gang med, at han delte Skæbne med 
»saa mange andre Avtores, der havde set deres 
Skrifter ilde afmalede, saa længe de levede, men 
roste, ja fast hævede til Skyerne efter deres Død«. 

Et Hundrede Aar derefter, da Heiberg ved 
sine Vaudeviller havde genoplivet det danske 
Skuespil, kaldte Recensenterne hans Arbejder 
»platte Fjælebodsstykker, der nedværdigede Skue- 
pladsen og ødelagde Smagen«. Nu kunde han 
trøste sig med, at Holbergs Komedier, »som 
Alle en Gang er blevne enige om at løfte til 
Skyerne, fordi de er gamle og vidtberømte«, 
havde haft samme Skæbne, mens de var nye. 

Næppe to Snese Aar senere var han død og 
kanoniseret, og naar nu Recensenterne fordømte 
en af deres Tids Forfattere, henviste de stadig 
til »J. L. Heiberg, vor første Smagsavtoritet« 
og hans »klassiske Vaudeviller«. 

Saaledes vil vist Kritiken kunne vedblive i 
det Uendelige, men nu staar det ikke i min Magt 
at følge den højere. Jeg har kun Et tilbage, 
nemlig at løfte mine ærede Tilhørere endnu et 
Trin op over den svimlende Højde, hvorpaa jeg 

har stillet mig som Recensenternes Recensent, og 
det gør jeg, idet jeg hermed overlader Dem at 
kritisere min Kritik over Kritiken. 

Skulde nu endogsaa deres Dom blive stræng 
over Forventning, saa vil jeg berolige Dem med 
den Forsikring, at man allerede flere Gange har 
brudt Staven over mig, men at jeg ikke plejer 
at dø deraf, ja, at jeg endnu aldrig har ønsket 
mig ud af Verden for at opnaa en mildere Kritik. 

VI. 

Forelæsning 



over 



en gammel og farlig Sygdom. 

Mine Damer og Herrer! 

lag mig det ikke ilde op, at jeg i denne min 
første Tiltale udelader alle do høje, ædle, naadige 
og værdige — maaske excellente — Prædikater, 
hvortil De kan have lovlig Adkomst! De er saa 
langt fra at være undgaaede min Opmærksomhed, 
at det tvertimod er dem , der har fremkaldt 
hele mit Foredrag. Men for at komme til Titel- 
væsenet maa jeg i Følge al god Orden ikke gaa 
ud fra det; jeg maa gaa tilbage til den Tid, 
der ligger paa den anden Side af Rangforord- 
ningens Datum, jeg maa stille mig paa Lighedens 
Standpunkt før 14de Oktober 1746, ja før Synde- 
faldet — jeg maa, for at begynde med Begyn- 
delsen, gaa helt til Verdens Skabelse. 

Den Gang, da Vorherre havde givet Verden 
dens normale Indretning, og det skumle Væsen, 
der skal have Skylden for alt Ondt, endnu ikke 
havde begyndt at forkludre den, var, som bekendt, 
Alting saare godt og Alle saare vel fornøjede. 
Der var kun En, som blev kaldt Herre, og det 

var den Eneste, hvem dette Navn tilkom. De 
To, der var blevne benaadede med den højeste 
af alle timelige Herligheder, Herredømmet over 
alt Levende, gik glade og beskedne omkring 
mellem Løver og Oldenborrer i Edens Have 
uden at forlange, at deres Undergivne skulde 
raabe »Vagt i Gevær!« for dem. Det var dem 
nok, at de tilhørte den paradisiske Rangforord- 
nings 1ste Klasse Numer 1, de sagde ligefrem 
Du til hinanden, bekymrede sig ikke om, hvem 
der gik paa højre Side, og bar ikke Noget, der 
lignede Dekoration eller Distinktioner. 

Men hvorlænge var Adam i Paradis? — 
Kun saalænge han og hans Kone var tilfredse 
med at være Mennesker! 

Slangen, det giftige Dyr, hviskede Eva i 
Øret, at baade hun og hendes Hr. Gemal kunde 
avancere op i en højere Rangklasse og opnaa 
Prædikatet »Guddommelighed«. Mere behøvedes 
der ikke. Den fristende Tanke løb hende om i 
Hovedet og Angreb hendes Fantasi. Dermed var 
Spiren lagt til den Sygdom, hvorom vi nu skal 
tale — den slemme Syge, der foranledigede 
Syndefaldet og med det alle andre menneskelige 
Elendigheder — den slemme Syge, der alene 
har udbredt sig gennem alle Bredegrader fra 
Ækuator til begge Polerne og alle Tidsaldere fra 

Historiens Begyndelse til vore Dage — den 
slemme Syge, der har hærget den menneskelige 
Lyksalighed værre end Pest, Tandpine og Lig- 
torne — den slemme Syge, der har forvandlet 
Vismænd til Hofidioter og Stormænd til Smaa- 
kryb — kort: den Land-, Far- og Smitsot, som 
Holbergs Jeronimus og efter ham Tusinder af 
andre Patienter kalder: 

den honnette Ambition. 

Hvad Slangen havde hvisket til Moder Eva, 
hviskede hun igen til Fader Adam, og snart var 
hans Hoved ligesaa ilde angrebet som hendes. 
I et Anfald af Vildelse forspiste de sig begge i 
det forbudne Træs Frugter, og Sygdommen, der 
hidtil kun havde været lokal i Hjernen, gik nu 
over i Blodet og blev konstitutionel ikke blot 
hos dem selv, men hos Tiertallet af deres Efter- 
kommere. Allerede i den næste Generation havde 
den udviklet sig i den Grad, at naar den ene 
Broder fik et Naadestegn, saa slog den anden 
ham ihjel. 

Jeg forudser, at denne Indledning vil over- 
raske Mange og støde Adskillige, for hvem den 
er ny, men Intet er lettere end at overbevise sig 
om Rigtigheden af det Anførte. Syndefaldet 
blev jo alene fremkaldt af de første Menneskers 

taabelige Lyst til at opnaa en Værdighed, som 
ikke tilkom dem, og er det ikke netop den selv- 
samme Lyst, som har gjort Msr. Jeronimus og 
alle hans Medpatienter latterlige og elendige? 

Jeg er ogsaa belavet paa, at En og Anden, 
der fra sin Barndom har hørt »den honnette 
Ambition« omtale som en prisværdig Drivfjeder 
til store og gode Handlinger, kan tage Forargelse 
af, at jeg har kaldt denne Sindsopbidselse en 
Sygdom, men det er mit Haab, at de følgende 
Betragtninger vil godtgøre, at denne Benævnelse 
er aldeles korrekt. 

De Genstande, der nuomstunder især bringer 
Sygdommen til Udbrud, og eftérhaanden har ud- 
viklet den til dens nuværende Stadium, er som 
vi Alle véd: Titler og Ordenstegn. Vil vi 
gøre os bekendte med den honnette Ambitions 
Historie, behøver vi derfor blot at følge Titel- 
og Ordensvæsenet fra dets Oprindelse til Nu- 
tiden. Vi behøver denne Gang ikke at gaa 
tilbage til Syndefaldet, men kan begynde kort 
efter Syndfloden. 

Hvem kender ikke Nimrod? Han var »en 
vældig Jæger« og drev det til sidst saa vidt, at 
han gjorde Jagt paa Mennesker. Denne Jagt 
blev kaldet Krig, og da hans Naboer, tvungne til 
at tage Del i Jagten, kun havde Valg mellem at 

gøre det som- Jægere eller som Vildt, foretrak 
de det første Alternativ og anerkendte ham som 
deres Fører, deres Fyrste. Saaledes blev Konge- 
dømmet indført. 

Imellem Nimrods Menneskejægere eller Krigs- 
mænd var der nogle, som forstod den i hine 
Tider usædvanlige Kunst at sidde paa en Hest. 
De kaldtes derfor til Forskel fra de Andre, der 
kun til Fods deltog i Menneskejagten, Ryttere 
eller Ridere, siden Riddere, bar paa Hælene en 
Pig til at prikke Hestene i Siden, og ved Lænden 
et Sværd til at slaa Folk ihjel med, gjorde ofte 
Udslaget i Kampen og satte sig derved i en 
usædvanlig Respekt baade hos Venner og Fjender. 
I skyldig Anerkendelse af deres Overlegenhed i 
Menneskeslagteri gik Enhver til Side , hvor de 
vilde frem; naar det behagede dem at sætte sig 
til Bords, overlod man dem godvillig Pladserne 
nærmest ved Fyrsten og ved Fadet, og naar de 
befalede et af deres fredelskende Medmennesker 
at tage Huen af, saa tog han den øjeblikkelig 
af — det var jo saa naturligt. 

Men Nimrod havde adskillige Paarørende 
og gode Venner, der hverken havde udmærket 
sig som Hestebetvingere eller Manddrabere, men 
derimod ikke stod tilbage for Nogen i Henseende 
til honnet Ambition. De gik til Majestæten og 

bad ham om, at de ogsaa maatte 'blive Riddere; 
»For mig gerne« — svarede Nimrod — »Saa- 
snart I har lært at ride og at stride, skal jeg 
tage Jer med i Krigen!« — Men det var slet 
ikke Meningen. Alt hvad de forlangte var, at 
Folk skulde gaa af Vejen for dem, tage Huen 
af for dem og kalde dem »Hr. Ridder!«. »Det 
er altsaa kun Navnet og Værdigheden, I har 
Lyst til? — Ikke Andet N sagde Nimrod, tog 
sin Dyrendal, gav dem hver tre Slag over Nakken 
og spurgte dem saa, om de nu kunde mærke, at 
de var blevne forvandlede til Riddersmænd. Det 
kunde de naturligvis straks, og da de var blevne 
gjorte dertil ved Kongens egen Haand, havde de 
endogsaa en Følelse af, at deres Ridderskab var 
bedre end alle de Andres. De anskaffede sig 
derfor Sværd saa lange, at de maatte holde én 
Vaabendrager til at bære dem, og Sporer, der 
var forgyldte for ret at glo i Øjnene. Og Folk 
viste dem virkelig dobbelt Respekt. Ingen 
kunde jo se Andet, end at de var Riddere, og 
Alle saa straks, at de var skørhovedede. 

Da de virkelige Riddere saa den Ærbødig- 
hed, man viste de eftergjorte* fik de ogsaa et 
Anfald af den honnette Ambition. Det gik op 
for dem, at alle de Hug, som de havde uddelt 
mellem Fjenderne, tilsammen ikke havde nær saa 

meget at betyde som de tre Rap, Kongen havde 
givet deres nye Kammerater, og de skyndte sig 
derfor at indgaa med en allerunderdanigst An- 
søgning om allernaadigst at maatte blive optagne 
i det af hans Majestæt allerhøjstegenhændig 
forfærdigede Ridderskab. Kong Nimrod lo i 
Skæget og slog dem over Nakken, den Ene efter 
den Anden, og fra det Øjeblik af var det Fyr- 
sterne forbeholdt at slaa Riddere ligesom at slaa 
Mønt. At de benyttede sig lige flot af begge 
Privilegier og af og til slog fejl, saa Styvere 
kom til at gælde for Dalere og Stympere for 
Stormænd, tog man dem ikke ilde op. Ridder- 
slaget vedblev at holdes højt i Ære i alle Lande, 
hvor den honnette Ambition grasserede, man lod 
det gaa i Arv fra Slægt til Slægt og — mærk- 
værdigt nok! — jo flere Aarhundreder der var 
forløbne, siden det faldt, jo stærkere trode man 
at spore dets forædlende Virkninger. 

Ridderne blev paa denMaade flere og flere. 
Snart var der saa mange af dem, og saa faa 
blandt de mange, der kunde bruges til Ridder- 
færd, at Fyrsterne maatte bringe en ny Orden i 
det hele Væsen. De stiftede derfor de saakaldte 
Ridderordener og mærkede de Riddere, der duede 
til Noget, med et Kors for at kende dem fra 
de Andre. Disse Kors skulde ikke gaa i Arv, 



Digitized by VjOOQlC 



152 En gammel og farlig Sygdom. 

men blot kunne erhverves ved drabelig Daad og 
følgelig have meget mere at betyde end de 
gammeldags Ridderslag. Men hvorledes blev vel 
disse Bestemmelser overholdte? 

De antike Nimroder havde samme Principer 
som de moderne Husholdersker: de saa mindre 
paa Fortjenesten end paa en behagelig Omgang. 
Naar der kom en lystig Fyr til Hove, og Kongen 
blev sat i godt Humør ved hans Løjer, saa faldt 
der et lille Kors af til ham; naar en ret elsk- 
værdig Dame saa ret mildt til Majestæten, maatte 
hendes Mand have et stort, og naar Juleøllet 
begyndte at virke, og alle den honnette Ambitions 
Patienter kom for at gratulere » Glædeligt NytaarN 
tog den godmodige Landsfader det ikke saa 
nøje med Korsene. Han greb i Lommen og 
kastede hele Haandfulde i Grams mellem de 
kære Børn. 

Allerede under Nimrod den Ellevte var 
Enhver, der paa en eller anden Maade havde 
udmærket sig, dekoreret — selv om han ikke 
havde anden Udmærkelse end hans honnette Am- 
bition. Man kunde læse sig, regne sig, synge 
sig, polkere sig, ja endogsaa tigge sig. til Ridder; 
man fik Kors for at gøre Opvartning, for at 
plante Kaalrabier, for at fede Stude, for at spille 

paa Basfiol, for at skrive smukke Vers — ja 
endogsaa for at skrive daarlige. 

Paa Nimrod den Trettendes Tid var man 
kommen saa vidt, at Majestæten en Gang, da en 
pæn Mand, der ikke havde et eneste Kors paa, 
blev forevist som en Naturmærkværdighed, i 
allernaadigst Forbavselse udbrød : »Har den 
Mand da gjort Noget?« Man ser deraf, at det 
i de Dage maatte være en almindelig Kvalifikation 
til Optagelse i Ridderskabet: Ingenting at have 
gjort. Og det var endda i det adstadige Assyrien, 
hvis Indbyggere gik med Pudderparyk, fra de 
kom ud af Gangvognen! De Særsyn, som Deko- 
rationsvæsenet har fremkaldt hos den nyere Tids 
mindre alvorlige Folkeslag, skal jeg afholde mig 
fra at omtale. De synes ikke en Gang at være 
trolige, naar man ser dem, endsige naar man 
hører dem omtale. 

Titlernes Historie er ikke meget forskellig 
fra Ordenstegnenes. 

Kong Nimrod den Første var en fornuftig 
Mand, og som saadan hørte han efter gode Raad. 
Dem søgte han hos de klogeste af hans Mænd, 
og de af dem, som han plejede at tage paa Raad 
i alle vigtige Sager, kaldte man hans Raad- 
givere eller Raader. Da deres Mening havde 
stor Indflydelse paa Kongens Beslutninger, som 

den Gang udgjorde Rigets Grundlove, følger det 
af sig selv, at D'Hrr. Raader nød stor Anseelse 
blandt Folket. 

Men Nimrod havde nogle gamle ærværdige 
Onkler, og hans Gemalinder havde nogle unge 
elskværdige Fættere, der af Naturen kun havde 
faaet saa megen Begavelse, som udfordredes for 
at være af god Familie — og det var den Gang 
ikke saa overordenlig megen ! Dem spurgte 
Kongen aldrig til Raads. Deraf sluttede Under- 
saatterne sig til, at deres Raad ikke var meget 
bevendte, og følgelig brød Ingen sig om at høre 
dem. Over denne Tilsidesættelse ærgrede de 
gode Herrer sig en Sygdom paa Halsen, og da 
Gulsot x>g Galdefeber endnu ikke var opfundne 
paa de Tider, fik de den honnette Ambition. 

Saasnart Sygdommen udbrød, skyndte Onk- 
lerne sig til Nimrod og bad ham om at hjælpe 
paa deres Anseelse ved for Fremtiden ogsaa at 
lade dem faa en Plads mellem hans Raadgivere, 
og den samme Begæring fremførte hans Gemal- 
inder for Fætternes Vedkommende. Nimrod, der 
var en føjelig Ægtemand, gjorde naturligvis ingen 
Vanskeligheder; han tænkte som Franskmændene : 
Guderne vil, hvad Konerne vil — og sagde: 
»Gudernes Villie ske!« Alle hans egne Onkler og 
alle hans Kones Fættere og alle Fætternes Onkler 

og alle Onklernes Fættere blev nu gjorte til Raader 
Hver og En. Det stod jo til ham, hvorvidt han 
vilde følge deres Raad, og naar han ikke fulgte 
dem, mente han, at de snart vilde blive trætte 
af at raade. 

Deri tog Hans Majestæt dog fejl. De ved- 
blev tvertimod at vrøvle saa ufortrødent, at intet 
fornuftigt Raad kunde faa Ørelyd i Raadet, og 
Allesammen vilde de raade i alle Sager. Nimrod 
blev derfor nødt til at inddele sit Raad i for- 
skellige Klasser, efter de Sager, hvori han ønskede 
at høre Raadenres Mening. De Herrer, der kunde 
raade i Handelsaffærer, kaldte han Kommerce- 
raader — de, der kunde give Raad i militære 
Anliggender, kom til at hedde Krigsraader — 
de, med hvem han kunde raadføre sig i Sove- 
kammer- og Spisekammeraffærer, udnævntes til 
Kammerraader — de Retskyndige tilJustits- 
raader — de, der skulde raadspørges, naar det 
gjaldt hele Landets Ve og Vel, til Stats- eller 
Etatsraader — og de, om hvem man kun vidste, 
at det var en dyb Hemmelighed, hvad de egentlig 
havde Forstand paa, til Gehejmeraader — 
de sidste blev selvfølgelig paa Grund af deres 
mystiske Virksomhed betragtede som de Aller- 
fornemste. 

Men snart var ogsaa denne Foranstaltning 
utilstrækkelig. Alle Raadets Klasser blev over- 
fyldte med Ambitionsraader, og naar Kongen 
vilde høre et fornuftigt Raad, var han nødsaget 
til at holde Ekstramøder med de Sagkyndige og 
lade de Andre blive hjemme. Saaledes opstod 
der i enhver Afdeling af Raadet to Underafdelinger 
af Raader, nemlig de raadgi vende, der kaldtes 
»virkelige«, og de ikkeraadgivende, der kaldtes 
»andre Raader«. 

Heller ikke hermed var den honnette Am- 
bition tilfredsstillet. De mest lidende Patienter 
kastede sig paa Kongens næste Fødselsdag næse- 
grus ned for Tronen og forsikrede Monarken, at 
de ikke kunde udholde deres Tilværelse, hvis 
de ikke blev virkeliggjorte, og Nimrod havde 
derfor ikke Andet at gøre end over en lav Sko 
at udnævne dem alle til Virkeligheder, dog under 
den Betingelse, at de aldrig understod sig at 
sætte Foden i Raadssalen. Saaledes fremkom 
der en hel Hærskare af virkelige Etats-, Justits-, 
Kammer-, Krigs- og Kommerceraader, hvis hele 
Virkelighed kun bestod deri, at de havde større 
Indbildninger end de indbildte, og da disse Ud- 
nævnelser endnu ikke forslog, supplerede han 
næste Nyaarsdag alle Raadets Afdelinger med 
et betydeligt Antal Assessorer eller Bisiddere, 

der skulde sidde ved Siden af dem, som ingen 
Sæde havde, og Sekretærer eller hemmelige 
Skrivere, hvis hemmelige Skriverforretninger end- 
ogsaa blev en Hemmelighed for dem selv. 

Og hvad Nimrod den Første havde begyndt, 
fortsatte ærlig Nimrod den Anden, Tredie, 
Fjerde osv. Foruden Gehejme-, Etats-, 
•Justits-, Kaminer-, Kommerce- ogKrigs- 
raaderne opfandt man Konferens-, Lega- 
tions-, Admiralitets-, Regerings-, Hof-, 
Cancellf- og Consistorialraaderne, ja. en 
preussisk Nimrod drev det endogsaa til at uddele 
Værdigheden Titulærrath. — Man tænke sig 
blot hvilken Eksistens: »virkeligTitulærraad!« 

Det forslog alligevel ikke! Patienterne var 
og blev Patienter. Ingen Titulatur, end ikke den 
mest kinesiske, er jo i Stand til at tilfredsstille 
den honnette Ambition. Holbergs Jeronimus var 
ikke fornøjet med, at man gav ham, der kun var 
en simpel Borgermand, Titelen »Monsieur«, 
der oprindelig var bestemt for den franske Konges 
ældste Broder, og det er allerede' over en Snes 
Aar, siden Arveprinsessernes Titel »Madame« 
var fornem nok til de gifte Damer udenfor Rang- 
forordningen. Og vi er slet ikke værre end andre 
Folk. Østerrigerne betragte det som simpel 
Høflighed at kalde enhver Fremmed »Hr. von — « 

og uden Undtagelse at tillægge alle Damer 
Prædikatet »naadige«. Kommer vi paa den anden 
Side af Alperne, stiger vi til »Excellenza!« — 
gaar vi over Pyrenæerne, befinder vi os mellem 
lutter Velbaarenheder, og stiger vi i Land paa 
de fordomsfrie Briters 0, hører vi Smaafolk hilse 
hinanden med »Sir« — Sire — Majestæternes 
Titel! 

Jeg behøver vel ikke at reservere mig mod 
den urimelige Mistanke, at jeg skulde betragte 
alle titulerede eller dekorerede Personer som 
lidende af den honnette Ambition. Jeg gør Intet 
mindre. Det er tvertimod efter min Mening 
under enhver Epidemi i sin Orden, at de Sunde 
retter sig efter de Syge, og under denne er det 
ligefrem uundgaaeligt, at de maa lide for deres 
Skyld. Dekorationerne hører jo nu om Stunder 
til Uniformen ligesom Titelen til Embedet, og 
hverken Embede eller Uniform kan man indrette 
efter, sin egen Smag. Det er sørgeligt, at Syg- 
dommen har berøvet Udmærkelse stegnene deres 
Betydning ved ^t foranledige dem udstrøde iflæng, 
men derved er Intet at gøre. Hvad vilde man 
f. Eks. tænke om en Godsejer, der hverken var 
Jægermester eller Raad? — Var han ikke bleven 
udnævnt til Noget, kunde man jo mistænke ham 
baade for det Ene og det Andet, og havde han 

afslaaet at modtage Udnævnelsen, vilde man tro, 
det var, fordi Titelen ikke var høj nok for hans 
honnette Ambition, altsaa at han var Patient 
fremfor Nogen. 

Dog, lad os blive ved de Syge! De Sunde 
har ingen Nød! 

Den honnette Ambition er en af de Syg- 
domme, som er vanskelig at opdage i de første 
Stadier. En vis Ledeløshed i Ryggen, en krampe- 
agtig Sammentrækning af Smilemusklerne, en 
klæbrig Sødme, der udbreder sig over Patientens 
hele Person, især over hans Taleorganer, er i 
Almindelighed dens første Symptoner, der tydelig 
viser sig, naar den Angrebne kommer i Berørelse 
med højere staaende Personer. Derpaa følger for- 
styrret Nattesøvn, en egen uforklarlig Uro i 
Blodet, som ytrer sig i Nærheden af visse Fest- 
dage. Patienten taber sin Appetit, men faar 
samtidig dermed en uimodstaaelig Lyst til at 
gøre Middagsgilder for Lakajer og Kammer- 
tjenere. Han faar Mani for at' udbringe Skaaler 
og gribes stundom pludselig af Svimlen og Knæ- 
svaghed ved Synet af visse Personer. 

Paa et senere Stadium, naar Sygdommen 
har fundet Næring, antager den i flere Henseender 
en mærkelig Lighed med det Onde, som i Alpe- 
egnene er almindelig bekendt under Navnet 

Krop — paa Latin Struma. Begge Sygdomme 
sætter sig i Halsen, trykker Aandedraget og- giver 
Patienten en ejendommelig Holdning; de er begge 
arvelige og forekommer hyppigst hos skrofuløse 
Individer, ytrer sig begge først i den modnere 
Alder, tiltager begge med Aarene, kan begge i 
enkelte Tilfælde gaa over til Kræftskader, og 
skal begge, forplantede gennem flere Generationer, 
kunne tfdarte til Kretinisme. Vist er det i alt Fald, 
at der saavel i de Egne, hvor Kropsygdommen 
er almindelig, som i de Familier, hvor den hon- 
nette Ambition grasserer, forekommer en beklagelig 
Mængde Kretinere. 

Af Aandsævnerne angriber den først og 
stærkest Hukommelsen. Efterhaanden som Syg- 
dommen udvikler sig, taber Patienten totalt 
Ævnen til at genkende sine fordums Venner og 
nærmeste Paarørende — det vil sige dem af dem, 
der ikke har tilegnet sig Fornemhedens eller 
Berømthedens Præg. Jeg har endogsaa set 
Eksempler paa Patienter, der aldeles har glemt 
deres egen Fortid og ikke har kunnet erindre 
deres Familieforhold. 

Paa en Rejse i Udlandet traf jeg saaledes 
en Fabrikejer og hans Kone, begge af jævn dansk 
Herkomst — saa jævn og saa dansk, at den Ene 
sagde »vaaren« og den Anden »væ't« . De var 

nu blevne til rige Folk, men meget lidende var 
de. Hos Manden var Sygdommen slaaet ud paa 
venstre Side af Brystet i Form af diverse Me- 
dailler, og han sendte aarlig flere Ladninger af 
sine Produkter om til Nabofyrsterne for at faa 
flere endnu. Jeg vidste meget godt, at han i 
sin Ungdom havde været Postillon herhjemme, 
men fra den Tid kunde han ikke huske en Smule 
mere, end at han havde »vaaren ansat onner 
Generalpostdirektionen«. En Dag saa jeg Konen 
forsegle et Brev med et adeligt Signet. »De 
fører en opgaaende Sol i Deres Skjold?« — 
spurgte jeg. »Ja, det er min Faders Vaaben!« 
svarede hun og lod mig med det samme vide, 
at hendes Fader »havde væ't Justitsraad«. Det 
var Alt, hvad hun kunde huske om ham. At 
han gik med rund Kabuds i Stedet for med tre- 
kantet Hat, naar han var i Galladragt, og at 
hans Vaaben egenlig ikke var en Morgensol, 
men en »Morgenstjerne«, det havde hun aldeles 
glemt. 

Ogsaa de andre Aandsævner er Sygdommen 
i Stand til at ødelægge paa den ynkeligste 
Maade, og alle moralske Følelser kan den totalt 
fordærve, naar den faar Lov til at udvikle sig 
uden Hindring. De ulykkelige Fyrster, der har 

11 

lidt af den honnette Ambition , afgiver især 
forfærdelige Eksempler paa dens Magt. 

Man kan ikke tænke sig nogen Grumhed 
saa umenneskelig eller nogen Dumhed saa latterlig, 
at ikke en eller anden Konge har gjort sig 
skyldig i noget endnu Værre for at tilfredsstille 
sin honnette Ambition og hæve sig over den 
allerhøjeste Rang, han allerede havde opnaaet. 
Jeg skal ikke opholde mig ved det gamle Sagn 
om Kong Nebukadnezar, der af sin Begærlighed 
efter at gælde for Guddom blev til Abekat 
og kun genvandt sin Sundhed ved en meget 
streng syvaarig Grønkur — jeg skal ikke op- 
ramse den sørgelige Liste paa de kronede Stakler, 
der efter at have betraadt det øverste Trin paa 
de menneskelige Værdigheders Trappe forsøgte 
at gøre endnu et Skridt opad og styrtede ned 
under al Menneskeværdighed — det vilde bringe 
mig for langt ind i Verdenshistorien ! — jeg skal 
blot minde om et lille Eksempel, som vil være 
Dem Alle bekendt. 

I to Nabolande, som jeg ikke behøver at 
nævne, herskede en Gang for 2 — 300 Aar siden 
et Par Konger, som vilde have været ganske 
fornuftige Mennesker, hvis de ikke havde haft 
saa stærke Anfald af den honnette Ambition, at 
det jævnlig hed: den ene var fuld og den anden 

gal. Den Ene af dem havde arvet to Kroner, 
den Anden én, og saaledes havde de hver faaet 
mindst en Krone mere, end deres Hoved var 
skabt til at bære, men dermed Var de ikke til- 
fredse. Enhver af dem vilde lade alle tre Kroner 
male paa sit Skjold, og det vilde den Ene ikke 
tillade den Anden. Paa Grund af denne honnette 
Ambition førte de i syv Aar en af de blodigste 
Krige, der er ført, og holdt ikke op, førend omtrent 
hele deres vaabenføre Mandskab var nedslagtet, 
Halvdelen af deres Byer var udplyndret og af- 
brændt, og alle deres tre Kongeriger var i Bund 
og Grund ødelagte. Det lyder utrolig, men til 
et Vidnesbyrd om, at det er sandt, bærer endnu 
begge deres Efterkommere de tre Kroner i 
Skjoldene. 

Vi behøver imidlertid ikke at se saa højt 
som op til Tronerne, for at opdage Sporene af 
de Ødelæggelser, den honnette Ambition har 
anrettet. Ligesom de af Sygdommen plagede 
Landsfædre har mishandlet deres Undersaatter, 
saaledes har disse igen mishandlet deres Moders- 
maal, naar Paroksysmerne kom over dem. 

Jeg tænker ikke herved paa de Mange, der 
i forrige Tider kastede Vrag paa vort gode gamle 
Sprog og talte Tysk, fordi det klang bedre i de 
høje Herskabers Øren, eller paa de Enkelte, der 

endnu morer sig med at tale i »øjropeisk« Dialekt 
i den Tro, at det er fornemt — jeg taler her 
om hele Folket og kun om de Mishandlinger af 
Sproget, hvori vi Alle uden Undtagelse mer eller 
mindre er blevne medskyldige. 

I Oldtiden, førend Sygdommen tog Ovérhaand, 
kunde ethvert Menneske tælle til To. Det faldt 
ham derfor aldrig ind, at han var mere end én 
Person, og følgelig talte han bestandig i Singu- 
laris. Naar han talte om sig selv, sagde han 
»jeg o — eller »a«, hvis han var Jyde. Da den 
honnette Ambition begyndte at gribe om sig, 
forvirredes straks Talsandsen hos de forskellige 
Stænder. Det gik baade Fyrster og Bisper, 
Forfattere og Recensenter som den Besatte: 
de indbildte sig, at deres Tal var Legio, og ind- 
førte derfor det saakaldte Pluralis majestatis. 
Kongen skrev: »Vi Pamfilius den 17de gør 
vitterligt«, og Anmelderen sagde: »det er vor 
uforgribelige Mening«. Som de raabte i Skoven, 
fik de Svar. For ikke at støde dem gik man 
ind paa at anerkende dem som Flerheder, og 
snart var det Skik og Brug i hele den dannede 
Verden, at man sagde »I« til hinanden, saaledes 
som de belevne Franskmænd, de stive Englændere 
og vore meget langvejs Bønder gør den Dag 
i Dag. Men det var ikke nok for de tyske 



Digitized by VjOOQlC 



En gammel og farlig Sygdom. 165 

Patienter. Selv om de blev tiltalte i Pluralis, 
generede det dem at blive tiltalte: man maatte 
kun omtale dem som en tredie Person, til hvem 
ingen ligefrem Henvendelse var berettiget. 
Deri føjede man dem, og da al Sygelighed paa 
den Tid øjeblikkelig forplantedes fra Tyskland 
til Danmark, blev snart den nye Sprogskade saa 
almindelig, som vi ser den i Holbergs Komedier, 
hvor alle galante Folk siger »Han« og »Hun« 
til hinanden. Men Tyskernes honnette Ambition 
slog sig endnu ikke til Ro dermed. Enhver 
Han forlangte snart at omtales som flere Han'er 
og følgelig begyndte man at sige »De«. Naar 
Hr. Jokum havde et Ønske , spurgte man ikke : 
hvad ønsker Han? (d. v. s. denne Jokum) 
men hvad ønsker De? (d. v. s. disse Jokumer). 
Nu havde man da gennemgaaet alle brugbare 
Stedord og maatte vel altsaa slaa sig til Ro — 
Nej desværre! Det Værste var endnu tilbage. 

Hr. Jokum var ikke tilfreds med at blive 
omtalt i Stedet for tiltalt og omtalt som flere 
PeYsoner i Stedet for én. Hans honnette Am- 
bition tillod ikke, at man omtalte hans Personer, 
men kun deres Værdighed. Var han f. Eks. 
Provst og som saadan hqj Ære værdig, skulde 
man ikke længer spørge, hvorledes Maden smagte 
ham selv, men hvorledes den smagte hans Høj- 

ærværdighed — korrekt fremsat': I Stedet for at 
sige: »Smager Maden Dig?« skulde man nu 
spørge »smager Maden Deres (det er disse 
Jokumers) høje Ærværdighed?« Skulde man tro, 
at en saa taabelig Udtryksmaade kunde blive 
vedtaget blandt fornuftige Folk! 

Den er desværre vedtaget og vedtaget med 
saa stor Stemmeflerhed, at vi snart vil være i 
samme Forlegenhed som Svenskerne, der ikke 
har noget Konversationspronomen, ja endogsaa i 
en meget værre, ti Ordet »De« er endnu nyt for 
dem, og kan altsaa indføres, mens det snart hos 
os vil være opslidt, gaaet af Mode, uhøfligt og 
uanstændigt. Det er allerede svært nok at sige 
De til en Fremmed, især en Tituleret. Tjeneste- 
folkene siger ikke mere »De«, men »Herren« og 
* Fruen« til deres Herskab ; Trænkusken, der skal 
overbringe en Besked fra den ene Løjtnant til 
den anden, »skal hilse Løjtnanten fra Løjtnanten, 
at Løjtnanten skal komme til Løjtnanten, saasnart 
Løjtnanten sender Løjtnanten Bud« — og hører 
man en Supplikant tale med en Minister, vil 
man forbavses over, hvor mange Gange »Deres 
Ekscellence « kan faa Plads i én Sætning af dette 
moderne Trænkuskesprog. 

Mod Damerne skal Fjæskeriet for den hon- 
nette Ambition naturligvis drives til det Yderste. 

Efter at alle gifte Damer uden Indtagelse er 
blevne oprykkede i »Fruernes« Klasse, er det 
især blevet slemt, ti nu gælder det at skelne mellem 
de »virkelige Fruer« og »andre Fruer«, og hertil 
har man ikke noget andet Middel end at give 
dem deres Mands Titel med en feminin Endelse 
i Tilgift. Vi har allerede længe haft Gehejme- 
raadinder, Bispinder og Admiralinder, og i den 
senere Tid hører vi Titler som Justitsraadinde, 
Provstinde og Majorinde, men det vil næppe vare 
længe, førend det her, ligesom i Sverig, bliver 
simpel Høflighed at titulere enhver Frue efter 
hendes Mands Rang eller Embede. Vi faar da 
ikke alene Fru Sekondløjtnantinder, Fru Krigs- 
kancellisekretærinder og Fru Kandidatinder, men 
vi faar Fru Notaria publica, Fru Vejer-Maaler- 
og- Vragersken, Fru Avktionsdirektricen, Fru 
Kommandersergeantinden og Fru Hofblikken- 
slagersken. 

Tænk Dem en Gang, hvilket Sving Samtalen 
vil faa, naar det en Gang i Tiden er lykkedes 
den honnette Ambition at banlyse de smaa 
nemme Ord: De, Dem og Deres og at indføre 
de lange Titel- og Embedsbetegnelser i Stedet! 
— naar man i Stedet for at sige: »Jeg skal 
hilse Dem fra Deres Søster!« maa sige: »Jeg 
skal hilse Fru Landsoverrets-samt-Hof-og-Stads- 

retsprokuratgrinden fra Fru Landsoverretssamt- 
Hof-og-Stadsretsprokuratorindens Frøken Søster! 
Man vil jo derved nødsages til ligesom Svenskerne 
at drikke Broderskaal med hele sin Omgangs- 
kreds, for at slippe for Kragemaalet. Ja — skulde 
De tro det? — vi vil snart komme lige saa vidt 
som vore Naboer, der omtrent har maattet ind- 
rømme Umuligheden af at skrive Lystspil og 
Vaudeviller paa deres Modersmaal. Det er 
virkelig ingen Overdrivelse. Svenskerne, der 
taler et af de mest klangfulde, bøjelige og kvikke 
Sprog , der gives, er aldeles enige, om, at deres 
herlige Modersmaal slet ikke egner sig for den 
lettere sceniske Dialog, og hvorfor ikke? Alene 
derfor, at den honnette Ambition har bragt de 
gamle Tiltalestedord »Ni« og »Er« til at skurre 
i deres Øren, og fordi det er umuligt at give den 
i Hverdagssproget indførte Bedemandsstil med 
alle dens Omskrivninger og dens Titulaturvæsen 
et lyrisk Sving. Lad os endelig huske paa, at 
for hver Gang vi anvender en af den honnette 
Ambitions Kragemaals-Titler i Stedet for Ordet 
»De«, gør vi et Skridt henimod denne store 
sproglige Fallittilstand. 

Jeg har nu talt tilstrækkelig — maaske 
mere end tilstrækkelig — om Sygdommens Op- 
rindelse, Udbredelse og ødelæggende Virksomhed. 

Om Midlerne til dens Helbredelse kan jeg fatte 
mig i Korthed, ti den honnette Ambition er des- 
være ligesom Kræft, Vandsot og Spillesyge i 
Reglen uhelbredelig. 

Den ældste Kurmetode var sympatetisk. 
Naar en Mand følte Trang til at gælde for Noget, 
som han ikke var, gav man ham et Slags Amulet 

— f. Eks. et Stykke beskrevet Pergament med 
et Vaaben paa, et Silkebaand til at hænge om 
Halsen, en Guldmønt med latinsk Indskrift til at 
bære i Knaphullet eller en Nøgle til at fæste 
bag paa Kjoleskøderne — og stræbte derved at 
indbilde Patienten, at han .virkelig var blevet 
det højere og ædlere Væsen, han ønskede at 
være, men Erfaring har vist, at alle disse 
mystiske Midler snarere ophidser end beroliger 
den Lidende. 

En anden Kur, som ofte skal have medført 
heldige Resultater, følger det alløopatiske Princip 
at sætte Patienten i en Tilstand, der er modsat 
den, som Sygdommen frembringer, hvilket her 
vil sige det Samme som at gøre ham fornuftig. 
Det sædvanlige Middel hertil er det, som Moliére 
og Holberg anvendte mod deres adelsgale Borgere : 

— Latterliggørelse, men dels er dette Middel 
farligt, idet det let kan bringe de mere Angrebne 
til at gaa fra Forstanden i Stedet for at komme 

til den, og dels er det upaalideligt, da ikke en 
Gang den klareste Forstand sikrer mod Syg- 
dommen. Modstanderne af denne Kurmetode 
paaberaaber sig med en vis Ret det paafaldende 
Faktum, at i Aaret 1747, netop det samme Aar, 
som »den honnette Ambition o blev bragt paa 
Scenen, lod Stykkets Forfatter, den 63aarige 
Satiriker, sig selv degradere fra Danmarks første 
Borger til den ringeste af dets Baroner og under- 
kastede sig derved lige saa haarde Ydmygelser, 
som han selv havde ladet den stakkels Mr. 
Jeronimus gennemgaa. Herimod skal jeg dog 
tillade mig den Bemærkning, at det er et stort 
Spørgsmaal, hvorvidt det var den honnette Am- 
bition, der bevægede Holberg til at lade sig 
baronisere. Rabelais svarede en Gang en mora- 
liserende Ven, at »i slet Selskab gør Satirikeren 
de bedste Studier*. Hvem kan vide, om ikke 
Holberg tænkte paa noget Lignende, da han lod 
sig optage mellem Datidens vistnok yderst lære- 
rige Baroner? 

En tredie Kur, den eneste, som jeg vover 
at anbefale, gaar ud paa diætetisk at modarbejde 
Sygdommen ved at berøve den dens Næring. Den 
skal være opfundet af Frederik den Store, i alt Fald 
fortæller man følgende Sygehistorie fra hans 
Praksis. 

En meget lidende Patient havde i længere 
Tid løbet Kongen paa Dørene. Da han endelig 
fik Avdiens, modtog Kongen ham med de Ord: 
»Jeg har travlt! Kort og godt: Hvad vil Han 
have?« 

»En lille Titel, Deres Majestæt! — 

— Er han forfængelig? 

— Aldeles ikke, Deres Majestæt! — 

— Godt, saa^skal Han faa en stor. 

— En stor, t)eres Majestæt! 

— Han er hermed udnævnt til Hofraad! 

— Er det muligt, Deres Majestæt? 

— Som jeg siger, men paa én Betingelse. 
Lader Han et eneste Menneske ane x hvad Han 
er bleven til, har Han forbrudt sin Værdighed. 
Holder Han den derimod smukt hos sig selv, 
kan Han vente at blive forfremmet. 

— Forfremmet, Deres Majestæt . . .?« 

— Forfremmet til Gehejmeraad — paa 
samme Vilkaar naturligvis, a 

Patienten gik og var i den Grad helbredet, 
at han, uagtet han havde Kongens Løfte, aldrig 
søgte om Forfremmelse. Der er aldeles ingen 
Fornøjelse i at blive Gehejmeraad, naar man 
skal være det saa gehejmt. 

Bedst vilde det unegtelig være, hvis alle 
Udmærkelsestegn blev uddelte paa samme Maade ; 

da vilde Sygdommen snart forsvinde, idet den 
honnette Ambition blev henvist til at søge virkelig 
Udmærkelse, men det vil vi vel neppe for det Første 
kunne sætte igennem. En Maade er der dog, 
hvorpaa det staar i vor Magt at bringe denne 
Kur til Anvendelse. Naar alle vi Sunde — ti 
vi er jo sunde Allesammen — kunde blive enige 
om at vise den virkelige Fortjeneste : Alt, 
hvad der i sig selv er udmærket, hvad enten 
det er blevet betegnet som saadant eller ikke — 
den størst mulige Opmærksomhed og Anerkendelse, 
og i Modsætning hertil tage det allermindst 
mulige Hensyn (om muligt slet intet!) til 
alle de forlorne Udmærkelser, som er Et og Alt 
for den honnette Ambition — da vilde der 
være grundet Haab om, at de Syge ligesom 
Frederik den Andens Gehejmeraad vilde gen- 
vinde deres Helbred; ti — 

Blev bare de Kloge saa kloge en Gang, 
At Ingen sig vendte ved Bjældeklang, 
Saa svarer jeg for: der var ej nogen Nar 
Saa dum, at han Bjælder i Huen bar. 

Om Forlovelser, 
Porelæsning for TJforlovede. 

l/et er et meget alvorligt Æmne, som jeg denne 
Gang vil anbefale til mine ærede Tilhøreres og 
særlig til mine elskværdige Tilhørerinders Op- 
mærksomhed. Det er endogsaa et af de aller- 
alvorligste. 

En berømt Mand har en Gang sagt: »Af 
alle alvorlige Ting er Ægteskabet den 
latterligste« — men det var naturligvis en ube- 
rettiget Paastand, der kun kan undskyldes med, 
at han var Franskmand og talte om franske Ægte- 
skaber . . . uden at kende danske Forlovelser. 
Havde han gjort Bekendtskab med dem, vilde han- 
sikkert hellere have sagt: »Af alle latterlige 
Ting er Forlovelsen den alvorligste!« 

Det er om denne Alvorssag, jeg gerne vilde 
tale nogle Alvorsord, skønt jeg meget godt véd, 
at de til Dels vil klinge ilde i mange Øren, da 
Forlovelsen hos os hører til de fredlyste Forhold. 
»Kan man ikke tale til dens Ære, saa skal man slet 
ikke tale om den!« Det siger de Uforlovede, fordi 

de vil forlove sig, det siger de Forlovede, fordi 
de er forlovede, det siger Ægtefolkene, fordi de 
har været forlovede, og det siger de ældre 
Frøkener — ja til Dels endogsaa Pebersvendene 
— fordi de ikke er blevne forlovede. Den 
uforlov«de Ungdom tror paa Alt, hvad den haaber 
paa, og haaber Alt af Forlovelsen. . De Forlovede 
maa holde paa Standens Ære, de Gifte tør ikke 
laste Indledningen til deres ægteskabelige Lyk- 
salighed, og de ældre Ugifte, der betragter For- 
lovelsens Herligheder som en Arvelod, for hvilken 
de er blevne bedragne, eller paa hvilken de 
frivillig har gjort Afkald, vurderer naturligvis 
helst den tabte Lod saa højt som muligt! Da 
jeg altsaa forud kan indse, at Flertallet af mit 
Publikum er stemt for Forlovelserne, véd jeg 
meget godt, hvad jeg udsætter mig for ved at 
tale imod dem, og skynder mig derfor med at 
■fralægge mig al personlig Uvillie imod dem: Jeg 
optræder kun som deres Kontrapart, idet jeg gør 
mig til Sagfører for den endnu umyndige kvinde- 
lige Ungdom, der ikke ret véd, hvad Forlovelser 
betyder, byder og yder. 

Hvad betyder Forlovelse? Den sædvanlige 
Forklaring tager Forstaaelsen »for« i Betydning 
af forud og omskriver altsaa Ordet til Forud- 
bortlovelse, men da der ikke kan tænkes nogen 

Bagefterbortlovelse , eftersom Løftet kun kan 
tænkes som forudgaaende, saa maa denne For- 
klaring forkastes som meningsløs. 

At tage den nævnte Forstavelse som Udtryk 
for Tanken: at det Omtalte er gaaet til Spilde 
— som f. Eks. i Ordene: forskaaret, forpasset, 
forsvoret, fortabt, forsvundet — ligger maaske 
nærmere, i alt Fald for Venner og Veninder af 
de Forlovede, fordi Erfaring har vist, at man ved 
Forlovelsen i en paafaldende Grad gaar tabt 
baade for Venskab og Bekendtskab; men jeg 
tror dog at tøurde foretrække den mildere For- 
tolkning, der ligger allernærmest: at »for« her, 
ligesom i »Fortabelse«, »Forvridelse« og »For- 
drejelse«, kun er en Gradsbetegnelse, der tyder 
paa Overdrivelse, og at Forlovelse saaledes be- 
tegner den Tilstand, man paafører sig ved at love 
over Æyne. Vi skal imidlertid ikke fordybe os 
i Undersøgelser om Ordets Tilblivelse, men gaa 
lige til dets praktiske Anvendelse* og efter den 
betegner det ubestridelig: det Forhold, hvori et 
ugift Par, der har besluttet at gifte sig, staar til 
hinanden fra det» Øjeblik, da Beslutningen er 
vedtaget, til den bliver opfyldt eller opgivet. 

I denne Forklaring ligger allerede Aner- 
kendelsen af Forlovelsens Uundgaalighed, da Be- 
slutningen altid maa gaa forud, hvor der er Tale 

12 

om frivillig Handling. Imod Forlovelsens Til- 
værelse er der saaledes ikke det Mindste at sige, 
det er knn Maaden at være forlovet paa og 
Tiden at være forlovet i, der kan være mislig, 
men det kan de være i saa høj Grad, at man 
med fnld Føje kar kaldt Forlovelsen de Elskendes 
Skærsild og Forlovelsestiden Ægteskabets La- 
bansalder. 

Skulde Nogen tage Anstød af det sidste 
Udtryk, vil jeg blot bede ham sammenligne et 
Par Repræsentanter for de to Overgangsperioder. 
Han vil da genfinde den samme Generthed og 
den samme Forcerthed, den samme rastløse Higen 
efter Fremtiden og den samme sentimentale Mis- 
fornøjelse med Nutiden, den samme smaalige 
Anstrængelse for at gøre sig gældende, den sairime 
mistroiske Tilbøjelighed til at tro sig overset, den 
samme paatagne Modenhed og den samme slet 
skjulte Barnagtighed hos den Forlovede som hos 
den Nykonfirmerede. 

Jeg nævnte før Ægteskabsbeslutningen som 
Begyndelsen til Forlovelsen, men dermed mente 
jeg ingenlunde, at denne nødvendig skal datere 
sig fra et ligefrem udtalt gensidigt Ægteskabs- 
løfte, tværtimod: jeg indrømmer uden Vægring, 
at det er ved de allerfærreste Forlovelser og i 
Heglen kun, hvor der fris skriftlig eller pr. 

Kommissionær, at den officielle Bortforlovelses- 
formular kommer til Anvendelse. Som oftest 
betragter man Ægteskabsløftet, som underforstaaet 
ved den gensidige Kærlighedserklæring, og for- 
udsat, at denne er gjort ærlig og redelig, er 
man i sin gode Ret dertil, men her møder vi 
allerede en af Forlovelsesvæsenets Misligheder, 
nemlig : den forskellige Takst, hvortil Forsikringer 
kan udgives og modtages. 

Jeg har hørt en ung Dame af stræng ideali- 
stisk Trosbekendelse paastaa, at et ømt Øjekast 
var det Selvsamme som et Frieri, og at et Kys 
paalagde de samme Forpligtelser som en For- 
lovelse med Ringbytning, Deklarationsgilde, Gra- 
tulationer og Vandring Arm i Arm Klokken to 
gennem Bredgade. Det var en meget smuk Op- 
fattelse, men lige saa meget som jeg vil anbefale 
denne høje Kurs for Blik og Kys paa Udgift- 
siden, saa alvorlig maa jeg fraraade at forud- 
sætte en tilsvarende Notering paa den modsatte 
Konto! 

De allersmukkeste Forlovelser er ganske vist 
de, der kommer af sig selv ligesom Kærlig- 
heden, uden at man kan sige, naar og hvorledes, 
og som ikke gør Fordring paa noget Publikum. 

Der var en Bondekarl, som forlangte Lys- 
ning og paa Præstens Spørgsmaal om, naar 

12* 

han var blevet forlovet, gav det naive Svar: 
»Det er ikke godt at sige! Vi begyndte saa 
smaat at være det den første Dag, da Ane og jeg 
kom til at tjene i Gaarde sammen, og siden blev 
vi det mere og mere, men vi har aldrig talt om 
det førend igaar. Da spurgte jeg, om vi saa 
skulde lade lyse for os, og saa sagde hun: Ja!« 

— Det var efter min Opfattelse en eksemplarisk 
Forlovelse. Salig Dumbum siger i Kell gren s 
Digt, at »det bedste Parti er det, der ikke 
bliver Noget af« — derom er jeg ikke enig med 
den navnkundige Mand, men jeg er meget nær ved 
at sige: Idealet af en Forlovelse er at være 
forlovet uden Frierbrev, Betænkningstid, Deklara- 
tion, Alarmtromme, Præsentationer, Gratulationer, 
Kærestevæsen, Kærlighedsudstilling og Alt, hvad 
der for øvrigt hører med til en Forlovelse. 

Men lad os for Idealet ikke glemme Virke- 
ligheden! Den omtalte Bondekarls Forlovelse 
var en Undtagelse saa vel fra Forlovelser i Al- 
mindelighed som fra Landsbyforlovelser i Sær- 
deleshed, og det er med Forlovelser i Reglen, vi 
først raaa se at komme til Forstaaelse. 

Hvorfor forlover man sig? 

Madam Burmand i »De Uadskillige« for- 
sikrer: »Det er for at lære hinanden at kende« 

— og der er vist Mange, der mener som hun. 

•Først ved Forlovelsen ophører det unge Par at 
genere sig for hinanden, og før man kommer saa 
vidt, er det umuligt at gøre hinandens Bekendt- 
skab« — hedder det. Finder De ikke denne 
flotte Motivering oprørende, ærede Tilhørerinder, 
saa vil jeg bede Dem betragte Følgerne af den. 

Hr. Jokumsen kender ikke Frøken Corinna, 
hun kender heller ikke barn, men han ser, at hun 
er smuk, og hun synes, at han er et Parti, hvor- 
paa der ikke er Noget at udsætte. Altsaa han 
frier til hende for at lære hende at kende, og 
hun siger Ja, for at han kan komme til at gøre 
hendes Bekendtskab, men da det er gjort, 
opdager han, at de ikke passer sammen, og hæver 
Forlovelsen. 

»> Hvilken Skandale!« — raaber nu hele Byen. 
»Jokumsen har slaaet op med sin Kæreste, uden 
at hun har givet ham nogen som helst Grund 
dertil. Han har mærket, at de ikke stemmer 
overens, siger han. Det er Alt, hvad han kan 
anføre til sin Retfærdiggørelse — og derfor skal 
nu ,den stakkels Piges Fremtid være ødelagt ! « 

Ja, det er oprørende, det indrømmer jeg, 
men hvori bestaar Skandalen? Ikke deri, at den 
unge Pige i Sind og Tænkemaade staar i Mod- 
sætning til Hr. Jokumsen — ti det kan maaske 
endogsaa være en Anbefaling for hende — men 

deri, at hun har været forlovet med Hr. Jokumsen, 
eller at hun i det Hele taget »har været for- 
lovet«, ti deri ser Mængden noget Enkeagtigt, 
ja hvad der er værre: noget Fraskilt. Vi kan 
gerne være saa humane at kalde det en Fordom, 
men Frierne er nu en Gang fordomsfulde ligesofh 
Bogsamlerne, og Bogsamlerne har næsten alle 
den Fordom, at en Bog, der har et udstrøget 
Navn paa Titelbladet, ikke rangerer mellem nye 
Bøger. 

Sæt at den, der vilde fri for at gøre en ung 
Piges Bekendtskab, rent ud sagde til hende: 
»Frøken, jeg forestiller mig, at De maa være sær- 
deles elskværdig, og dersom De virkelig er dét, 
ønsker jeg Dem til Hustru. Da jeg imidlertid 
kun har set Dem indhyllet i Deres jomfruelige 
Blufærdighed, der naturligvis ikke kan overføres 
i Ægtestanden, saa vil jeg bede Dem aflægge den 
overfor mig og paa Prøve aldeles ugenert vise 
mig al den Kærlighed og Fortrolighed, som 
vordende Ægtefolk kan vise hinanden før Bryl- 
lup et. Svarer De saa til mine Forventninger, 
saa gifter vi os; gør De det ikke, saa siger jeg 
Dem Farvel og Tak for Deres Ulejlighed«. — 
Hvem vilde da ikke lade en saadan uforskammet 
Karl kaste ned ad Trapperne? Altsaa: d.et kan 

ikke være Meningen med en Forlovelse. Men 
hvad er da Meningen? 

Madam Barmand svarer: 

Man sig forlover, bytter sin Ring, 
For at fatte stadige Tanker. 
Naar man er fri, man driver omkring, 
Men forlovet kaster man Anker. 

Digteren har skrevet disse Ord som Ironi, 
men der er kun alt for Mange, der tager dem 
for fuldt Alvor. Enhver, der »driver omkring« 
uden Flid og Virkelyst, uden Tanke for sin 
Fremtid Qg Agtelse for sine Pligter, enhver Dag- 
driver er altid rede til at besmykke sin Daarlig- 
hed med, at han »ikke har Nogen at leve for«, 
og bilde sig ind, at det kan gaa i Livet som i 
den tyske Farce: naar den, der med Hud og 
Haar har hengivet sig til »der bose Geist Lum- 
pacivagabundus«, blot vinker ad Kærlighedens 
Fe, »die holde Amorosa«, saa bliver han »Ein, 
Zwei, Drei!« ved en Deklamation og et Change- 
ment forvandlet til et andet og bedre Menneske. 
Nu vel — ja! Kærligheden kan gøre Mirakler 
endnu saa godt som nogensinde i forrige Tider. 
Den har hjulpet mangen en lad Svend til at gøre 
Mesterstykke og drevet mangen drivende Student 
til at tage Eksamen, men Kærlighed er Et, og 
Forlovelse er et Andet. Haabet om en elsk- 

værdig Piges Haand er vistnok en langt stærkere 
Spore til Flid end Haabet om et Laudabilis, men 
Forlovelsen er ikke blot et Haab, den er paa 
Lidt nær en Forlods-Udbetaling af hele Præmien 
— og Erfaring har aldrig vist, at de Dovne blev 
flittigere og de Trevne villigere, naar de havde 
faaet deres Løn betalt forud. 

Det er et smukt Billede fra Trubadurernes 
Tid at kalde den Udkaariie sin » Ledestjerne«, 
og det er kun Ret og Billighed at tilkende hende 
Æren for de Bedrifter, som Kærligheden til hende 
har fremkaldt, men den forelskede Ridder fordrede 
ikke, at hans »Stjerne« skulde stige ned fra 
Himlen, trække ham op af Sumpen, naar han sad 
fast i Dyndet, og skyde bag paa, naar Pligtens 
Vej blev ham for besværlig. Tværtimod: han 
lod Stjernen uden Løfter og uden Forskud blive 
siddende paa Haabets Himmel, mens han taal- 
modig gennemkæmpede et helt Korstog, ja vel 
endogsaa rejste til Bagdad for at hente et Par 
af Kalifens Kindtænder, naar de var nødvendige 
til Bevis for, at hans Kærlighed gav ham Kræfter 
til at udføre det Utroligste. 

Hvilken skærende Modsætning er der ikke 
mellem den forelskede Ridder, der uden Fordring 
paa Løn, blot i Haab om at vinde et Bifalds- 
smil, tilbyder den Elskede sin Arm til Kamp 

mod hele Verden, og den ynkelige Forlovelses- 
aspirant, der i Erkendelse af, at han er for 
svag til at staa paa egne Ben, beder hende falde 
ham om Halsen, for at han kan faa den fornødne 
Støtte ! 

Det klinger som Overdrivelse, men jeg har 
med egne Øjne set Frierbreve, der omskrevne i 
korte tydelige Ord vilde lyde som saa: 

»Tilbedte! Jeg er et fortabt Væsen, hvis 
De ikke vil være min frelsende Engel. Jeg kan 
ikke arbejde, hvis De ikke laaner mig Kræfter 
dertil. Jeg kan ikke modstaa nogen Fristelse, 
hvis De ikke overbyder den ved at skænke mig 
Deres Kærlighed. Jeg staar paa Randen af en 
Afgrund, der vil drage mig ned i sit Dyb, hvis 
De ikke holder mig oppe ved at knytte Deres 
Kærlighed til min« — osv. 

Og — skulde man tro det! — et saadant 
ynkeligt Tiggerbrev fra et saadant jammerligt, 
pjaltet Mandfolk har ikke sjælden lokket en 
ædel og begavet Pige til at ofre ham sin Fremtid 
som spildt Almisse, ti desværre: det er saa 
fristende for Kvinden at optræde som frelsende 
Engel, og i Fristelsens Øjeblik glemmer hun let, 
fct der udfordres overmenneskelige Kræfter til 
Engleopgaver. 

Disse Forlovelser, hvori Manden søger den 
Støtte, som Kvinden har Krav paa at finde hos 
ham, er naturligvis endnu værre Vanskabninger 
end de, hvori der søges nærmere Bekendtskab. 
Indrømmer man, at et Kærlighedsforhold, der 
giver saa store Rettigheder som Forlovelsen, 
bliver misbrugt ved at anvendes til et Slags 
Forligskonunission, saa maa man erkende, at det 
nedværdiges endnu værre, naar det gøres til 
Tvangsarbejdsanstalt for Løsgængere og Rednings- 
stiftelse for moralsk fordærvede Personligheder. 

Fru Burmand synger end videre: 

•Man sig forlover, sødeste Ven, 

Som naar en Plads man ellers markerer« , 

og det er der mere Mening i — om just ikke 
denne Mening er synderlig mere smigrende for 
Kærligheden. 

Den romantiske Kærlighed forudsatte, at de 
Elskende var skabte for hinanden, og dens Valg- 
sprog var derfor: »Dig — eller Ingen!«; For- 
lovelseskærligheden forudsætter derimod beskedent, 
at den Elskede kan sige : »Dig — eller en Anden ! « 
— ja maaske endogsaa : » En Anden — eller Dig ! « , 
og derfor betragter den det som nødvendigt at 
»markere« — paa Dansk »mærke« — Genstanden 
for sin Kærlighed som : » N. Ni« Forlovede « , hvilket 

Mærke i Tilfælde af, at Forlovelsen hæves, kan 
forandres til »N. N.s Forhenværende«. 

I det jeg stadig stiller mig paa Kvindelig* 
hedens Side, tillader jeg mig at spørge de unge 
Damer, hvad de vilde synes om en Kærligheds- 
erklæring, der i Overensstemmelse hermed kom 
til at lyde saaledes: 

»Frøken, jeg elsker Dem, men selv om De 
maatte være villig til at gøre mig samme Til- 
staaelse, indser jeg, at dette ikke er tilstrække- 
ligt til, at vi kan stole paa hinanden, da der 
endnu vil gaa nogen Tid, førend vi kan gifte os. 
Jeg udbeder mig derfor, at De — ligesom min 
Serviet — til Forebyggelse af Fejltagelser, vil 
bære en Ring, mærket med mit Navn, og at' alle 
Bekendte og Ubekendte bliver underrettede om, 
at de har tilstaaet mig alle de Rettigheder og 
Friheder, som en Brud efter vor Tids Anstændig- 
hedsbegreber kan tilstaa sin Brudgom før Bryl- 
lupet«. 

Jeg er ikke ganske vis paa, at De vilde 
kunne høre et saadant Forslag uden at rødme 
— netop fordi vore Anstændighedsbegreber ikke 
er nær saa strænge som Riddertidens, da den 
eneste Gunst, som en ærbar Frøken før Bryl- 
lupet kunde tilstaa sin Bejler, var Tilladelsen # til 

at bære en af hendes Handsker eller Sløjfer 
paa sin Hjælm; men endnu mindre er jeg vis 
paa, hvad en Sydevropæer vilde sige, naar en 
af hans Landsmænd, der heroppe i Norden 
havde studeret vore Sæder og Skikke, kom 
hjem og beskrev Forlovelsen omtrent saa- 
ledes : 

»En Forlovelse e.r et Slags foreløbigt Ægte- 
skab mellem et ugift Par eller et Slags foreløbigt 
Cølibat mellem Ægtefolk, der har maattet opsætte 
deres Giftermaal — et Kærlighedsforhold, der 
hverken har Kirkens eller Statens Bekræftelse, 
og hvis Pligter, Rettigheder og Grænser er yderst 
vanskelige at bestemme — et Forhold, der naar 
som* helst, efter Godtbefindende, kan hæves af en 
af Parterne, men som dog, selv naar begge Parter 
er enige om, at det er ulykkeligt, ikke kan opløses 
uden Skandale — et Forhold, der bliver mere og 
mere utilfredsstillende, jo mere de Elskende 
elsker hinanden, og som alligevel den, største 
gensidige Kærlighed har de mindste Betænkelig- 
heder ved at gaa ind paa — et Forhold, der for 
hvert Aar det varer, vækker større og større 
Beklagelse, og hvortil alligevel Enhver, der ind- 
træder i det, bliver lykønsket som den, der »har 
gjprt sin Lykke«. 



Digitized by VjOOQlC 



Forlovelser. 189 

Mon ikke de gode Sydboer vilde ryste paa 
Hovedet over disse Modsigelser og betragte sig 
som fritagne for at tro paa en saa urimelig Be- 
skrivelse. * 

Jeg sagde før, at Forlovelsens Grænser var 
vanskelige at paavise. Det er de end ogsaa i 
den Grad, at man stundom kan være aldeles 
uvidende om, hvorvidt man er kommet ind paa 
dens Omraade eller ikke. I en af Heibergs 
• Gadeviser ■ synger den Frivillige: 

Saa dan hun mig driller, denne Pige, 
Svarer ikke Ja, ejheller Nej, 
Saa jeg ikke rigtig véd at sige, 
Om jeg er forlovet eller ej — 

og da Skomager Tokkerup i Hostrups Studenter- 
komedie bebrejder sin Dater hendes altfor mange 
Forlovelser, undskylder hun sig med, at kun de 
syv af dem har været »rigtige«. 

Hvor er nu Grænseskellet mellem de rigtige 
og de urigtige Forlovelser? Som jeg allerede 
tidligere har bemærket, er det ikke Ægteskabs- 
løftet, der gør Udslaget, da det som oftest slet 
ikke udtales, men betragtes som en Konsekvens 
af Kærlighedserklæringen. Forlovelsesringen 
og Deklarationen kan det heller ikke være, 
ti de eksisterer jo ikke i de hemmelige For- 
lovelser, der alligevel kan have deres Rigtighed. 

Men ikke en Gang Kærlighedserklæringen 
er altid, paaviselig. 

Der var saaledes en overmaade velærværdig 
.Kapellan et Steds ude i Landet, som blev for- 
lovet, uden at han selv havde opdaget sin Kær- 
lighed, end sige erklæret den for sin Tilkommende. 
En Aften i Mørkningen listede han sig ned i 
Præstens Dagligstue for at skræmme Frøkenen, 
og det lykkedes ham saa godt, at hun daanede i 
hans Arme. I det Samme kom Forældrene ind 
med Lys — de saa Datteren ved Kapellanens 
Bryst og gratulerede og velsignede straks det 
unge Par. Fra det Øjeblik var de rigtig for- 
lovede, og det uden at de havde talt et Ord om 
Kærlighed. H-an havde blot sagt »Buh!« og 
hun: »Aah!« — 

Og ikke en Gang saa meget behøver man at 
sige. Jeg skulde kunne fortælle en Mængde 
Historier om, hvorledes Folk er blevne forlovede 
ved et Haandtryk eller et Blik. Netop deri, at 
der skal saa Lidt til, og at det kan ske paa saa 
mange Maader, netop deri ligger det Farlige og 
Mislige ved Forlovelsesvæsenet, ti lige saa rimeligt 
som det kan være, at den offenlige Mening ud- 
taler sig i sin hele Strænghed mod Folk, der 
opfører sig som Gifte, uden at være det — da 
Enhver véd, om han er viet eller ikke — saa 



Digitized by VjOOQlC 



Forlovelse!. 191 

ubilligt bliver det* naar den erklærer et Kærlig- 
hedsforhold mellem to Ugifte for aldeles anstæn- 
digt, hvis de er rigtig forlovede, og aldeles 
uanstændigt, hvis de ikke er det, da der saa let 
kan indløbe Misforstaaelser i (Jette Kapitel. Jeg 
skal ikke tale om de tvetydige Forhold, som den 
ene Part forsætlig søger at faa misforstaaede, 
men blot anføre et Eksempel paa, hvor let man 
uforsætlig kan give Anledning til en Mis- 
forstaaelse. 

En »van och bror« af mig ovre paa den 
anden Side af Sundet nød en smuk Vinteraften 
den Lykke at køre en Katie, hvori der sad en 
elskværdig »Mamsel på tiugaåtta«. Han var 
som sædvanlig meget interessant, hun var i høj 
Grad interesseret af hans Konversation, de talte 
om Poesi og Romantik, det var Blikstille, Fuld- 
maa»e og stjerneklart — og saa væltede de! 
Det var svært for min Ven at faa sin Dame 
løftet op i Sædet igen, da hun var indpakket i 
fire Kaaber og en stor Fodpose, og desuden 
temmelig svært bygget, men ved Hjælp af et 
kraftigt Favntag lykkedes det ham dog — og 
saa kørte de videre. Fra det Øjeblik sad den 
Skønne tavs og med nedslagne Blik, men da de 
kom hjem og han hjalp hende ud af Kanen, 
tilhviskede hun ham blufærdig det overraskende 

Spørgsmaal: »om De ikke skulde deklarere det 
med det Samme«. 

Saadanne Misforstaaelser er ikke sjældne. 
Ogsaa paa denne Side af Sundet hænder det 
jævnlig, at et eller andet Rejseuheld bliver for- 
vekslet med en Forlovelse, og — jeg gentager 
det — saa længe det er muligt blot for den 
ene Part at tage fejl af Tilstandene »forlovet« 
og «ikke forlovet«, »rigtig forlovet« og »saa godt 
som forlovet«, saa længe vedbliver et Forhold, 
hvis Anstændighed eller Uanstændighed ubetinget 
er afhængig af disse vanskelige Distinktioner, at 
være farligt — i alt Fald for dem, der ikke er 
stærke i at distingvere. Ganske vist beror det 
altid paa en mere eller mindre vilkaarlig Ved- 
tægt, hvad der skal kaldes anstændigt eller ikke, 
men den Grænse, som Vedtægten fastsætter mellem 
disse to Begreber, bør være tydelig, og at dette 
ikke er Tilfældet i Forlovelsesvæsenet, viser den 
Blufærdighedsrødme, som Synet af Forlovelses- 
kærligheden saa tit fremkalder hos Familiens 
yngre Medlemmer. De har næsten gjort det til 
et Ordsprog, at »man kan ikke nære sig« i en 
Stue, hvor der sidder et Par Forlovede sammen. 

En anden Mislighed ved Forholdet er endnu 
mere iøjefaldende. 

Den ægteskabelige Lyksalighed, . der efter 
Bestemmelsen skulde begynde paa Bryllupsdagen 
og saa uafbrudt fortsættes til Samlivets Ende, er 
hos os blevet til en Roman i to Dele : Forlovelsen 
og Ægteskabet, og der er taget saa Meget med 
til første Del, at man kun har et Par Kapitler 
tilbage, naar man er færdig med den. Det er 
ret mærkeligt at se, hvorledes de forskellige 
Sprog betegner den forkortende Indflydelse, som 
Forlovelsen udøver paa Ægteskabets første Lyk- 
salighedsperiode. I Frankrig, hvor man ikke 
kemier Forlovelser, taler man om en Maaned: 
Honningmaaneden — »la lune de miel« — i 
Tyskland, hvor man begynder at spore deres 
Virkninger, indskrænkes den salige Tid til Uger 
— »die Flitterwochen«, og hos os, hvor For- 
lovelsernes Længde opmaales i Aarvis, nøjes man 
med nogle Dage — »Hvedebrødsdagene«. 

Men enten man spiser sit Hvedebrød før 
eller senere, det kommer jo paa Et ud — vil 
man maaske indvende. Hertil svarer jeg ubetinget 
Nej, og selve Kong Salomon giver mig Medhold. 
Han siger nemlig: »Enhver Ting til sin Tid;« og 
vor egen Erfaring tilføjer: Selv det Bedste taber 
i Værd ved at bydes og nydes i Utide. 

For at holde os til Hvedebrødet — hvad 
vilde vi sige til en Festmiddag, hvorved der 

13 

opdækkedes Resterne af de Hvedebrød, som vi 
havde spist af til Frokost? Eller, for at vælge 
et andet Billede: vilde man ikke forundre sig 
over den Brud, der uden Nødvendighed flere Aar 
før Bryllupet tog saa Meget af sit Udstyr i Brug, 
at hun, naar Tiden kom, kun havde nye Møbler 
til et eneste Kammer? 

Var det endda blot paa sm egen Lykke, man 
tog Forskud, saa fik det være, hvad det var, men 
ved de sædvanlige Forlovelser optager man ogsaa 
Prioriteter i sin Tilkommendes Fremtid. Skønt 
der kun er Mening i en Forlovelse, for saa *ridt 
som den gaar forud for et Ægteskab, kan man 
omtrent dele Mængden af dem, der forlover sig, 
i tre lige store Dele: 

Vs dér forlover sig, fordi der er Udsigt til 

Bryllup, 
Vs der forlover sig, uagtet der ikke er nogen 

saadan Udsigt — og 
Vs der forlover sig, netop fordi der slet ikke 

kan være Tanke om Giftermaal. 
Det er aldeles ikke nogen Sjældenhed at se 
et nyforlovet Par spadsere forbi Arm i Arm, 
mens man hører et Par Tilskuere holde følgende 
Dialog. 

— Hvem var den unge Mand? 

— Det var jo hendes Kæreste. 

— Ja men hvad er han? 

— Forlovet, som De ser. 

— Men hvad tager han sig for? 

— Gaar ud med hende om Dagen og hjem 
til hende om Aftenen. 

— Det er altsaa en Mand, der har Noget? 

— Ja, han har tredive Tusind i Vente. Han 
holder en halv Seddel i Klasselotteriet. 

Og saa tolv tretten Aar frem i Tiden! 

Saa er han allerede nær ved de Fyrre og endnu 
lige langt fra de tredive Tusind. Haabet er nu 
hans eneste Opmuntring, men Alt, hvad Haabet 
kan love ham, er i det heldigste Tilfælde en Brud 
oppe i Trediverne, mens Mindet fortæller ham, 
at han allerede i tolv Aar har nydt hendes Kær- 
lighed, og at hun var dejlig for tolv Aar siden. 
Hvad Under derfor, at han hellere ser tilbage 
end frem, opgiver Haabet og bliver mismodig, 
vranten og bitter. Selv den mest melankolske 
Pebersvend føler sig trøstet over sin Skæbne, 
naar han ser en forlovet Kavaler, der er paa 
Vej til at holde Jubilæum. 

Og hun! — Nu er Ungdommen svundet, 
Skønheden falmet og Humøret ... ja det er til 
at fortvivle over. Og det er Altsammen hans 
Skyld. Ham har hun betroet hele sin Lykke, 
ham har hun laant Alt, nu staar han som en 

13* 

Skyldner, der ikke kan betale og maa finde sig 
i at blive behandlet som en saadan. Vil han 
ikke det, taler han om, at ogsaa hans Lykke er 
forspildt, saa aabnes Taarernes Sluser, saa er 
det kommet saa vidt, at hun kun er ham til 
Byrde, saa er han den Utaknemligste og hun 
den Ulykkeligste af alle Dødelige. En enlig 
gammel Jomfru kan ofte forsone sig med sin 
Skæbne og endnu se solklare Dage, naar det 
lakker mod Høst, men den Pige, der har bort- 
forlovet sin Vaar og sin Sommer, hende bringer 
Efteraaret kun Regn og Slud fra Morgen til Aften. 
Naar saa endelig hans Vrantenhed og h e n d e s 
Nervøsitet har gjort Forlovelsen aldeles uudholdelig 
— ja saa gifter de sig stundom af Fortvivlelse. 
Der var for nogle Aar siden en ulykkelig saakaldt 
»Levebrødsmand«, der efter tyve Aars Forlovelse 
gik til denne Yderlighed, og hvor fortvivlet han 
havde været, førend han gjorde det, vil De for- 
staa, naar De hører de tre Grunde, der bestemte 
ham, og som han betroede til sin bedste Ven. 
Han sagde nemlig: »For det Første foretrækker 
jeg Bryllup for Selvmord, for det Andet véd jeg, 
at jeg ikke kan faa det værre som Gift end som 
Forlovet, og for det Tredie er det en uomstødelig 
aritmetisk Sandhed, at 2 Mennesker lige saa godt 
maa kunne leve af Ingenting som l Menneske«. 

Det Sidste hører der næsten tyve Aars For- 
tvivlelse eller Forlovelse til at regne ud, men 
naar man derimod optæller alle dem, der bliver 
ulykkelig gifte, fordi de har Forlovet sig, og 
dertil lægger Summen af dem, der kunde have 
sluttet lykkeligere Ægteskaber, hvis de ikke 
havde forlovet sig, saa tror jeg ikke, der behøves 
nogen stor Regnekunst for at komme til et Facit, 
som stiller sig meget ufordelagtig for den meget 
omtalte Institution. 

Men naar man nu slet ikke kunde forlove 
sig — hvad skulde saa et stakkels Menneske 
gøre, naar han blev forelsket? 

Ganske det Samme, som han gør nu — kun 
ikke forlove sig. Han skulde elske den unge 
Pige lige saa højt som nu — og helst højere 
endnu. Han skulde gøre Alt, hvad der stod i 
hans Magt, for at vise hende sin Kærlighed og 
vincTe hendes. Han skulde begære hende til 
Hustru — naar han kunde modtage hende som 
saadan, og føre hende til sit Hjem — naar han 
havde faaet et. Men han skulde • ikke berøve 
hende en Piges Rettigheder, førend han kunde 
skænke hende en Kones. Han skulde hverken 
mærke eller behandle hende som sin Ejendom, 
førend hun paa lovlig Maade var bleven hans. 
Han skulde ikke begære et eneste af de Kærtegn, 

som hun kun bør skænke til En, førend det var 
afgjort, at han og ingen Anden var denne Ene. 
Kort sagt: han skolde altid tænke sig hende iført 
Brudeslør og betragte det som en Æressag, at 
det ikke var forkrøllet, naar hun skulde føres til 
Alteret — hvad enten det saa blev af ham eller 
af en Anden. 

Naar en ung Mand kom til en ældre og 
sagde: »Jeg elsker Deres Datter og har Grund 
til at tro, at hun gengælder min Kærlighed! 
Har De Noget mod Partiet?« — saa vilde jeg i 
Faderens Sted, som god Fader, svare: — »Ikke 
det Mindste! Gift Jer Børn, og vær lykkelige ! « — 
selvfølgelig forudsat, at Frieren var uforkastelig. 
Men svarede han saa: »Ja, for det Første kan 
der rigtignok ikke være Tale om Giftermaal« — 
saa vilde jeg svare: »Naa ja ja! Saa lader vi 
for det Første være at tale mere om den Sag. 
Naar hun véd, at De ekker hende og hun ønsker 
at blive netop Deres Kone, saa venter hun 
naturligvis, til Tiden kommer, fordi hun elsker 
Dem, men skulde hun imidlertid faa større Lyst 
til at blive en Andens Kone, saa vilde De jo 
ikke være tjent med, at hun ventede efter Dem, 
fordi hun havde lovet det. Hvad Dem selv angaar, 
saa haaber jeg, at De nok kan huske paa Deres 
Kærlighed uden at have en Ring paa Fingeren 

og en Kæreste under Armen, for ellers er De 
ikke Ringen end sige Pigen værd. Naar De kan 
gifte Dem, saa tales vi ved. Er saa baade Deres 
og hendes Følelser uforandrede, saa er mine det 
ogsaa, men skulde f. Eks. De skifte Sind før 
den Tid — hvilket, De jo nu synes, vilde være 
en Skam — saa skal Deres Skam ikke være 
hendes Skam, og saa skal hun, i Stedet for at 
have Ret til at beskylde Dem for at have ødelagt 
hendes Fremtid, have Lov til at sige: »Gud ske 
Lov, at jeg ikke blev bundet til en saa upaalidelig 
Person!« Men derfor forbyder jeg Dem hverken 
mit Hus eller hendes Selskab. Kun ingen hemme- 
lige Samtaler, ingen Brevveksling, ingen Løfter 
og ingen Kærtegn!« 

Se, det vilde jeg sige, hvis jeg var Pigens 
Fader. Og naar jeg havde sagt det, saa vilde 
hun formodenlig sige, at det var grusomt, og 
han forsikre, at det var oprørende, og Fru 
Mama korse sig over min Hjerteløshed. Jeg be- 
frygter endogsaa, at Flertallet af mine ærede 
Tilhørerinder vilde tage Parti for de stakkels 
unge Mennesker, og jeg tør ikke en Gang erklære 
det for en Umulighed, at jeg selv til Syvende og 
Sidst kunde blive nødt til at finde mig i, hvad 
jeg ikke kunde forhindre. Men derfor tager 
jeg ikke et eneste af mine Ord tilbage. Hvad der 

er rigtigt, bliver lige rigtigt, hvad enten Alle 
eller kun en Eneste eller slet Ingen vil erkende det. 
Jeg haaber imidlertid, at jeg ikke er ene 
om de Meninger, jeg har udtalt — ja jeg kan 
gerne sige: jeg frygter, at der er altfor Mange, 
der vil tiltræde dem — for silde. Og fra én 
Side er jeg lige frem berettiget til at vente Med- 
hold, nemlig fra Damerne, ti som sagt, det er 
deres Sag, jeg har talt. Naar jeg har fremstillet 
Forlovelsen som en overflødig Indretning, saa 
er det, fordi jeg betragter Kvindens Elskværdighed 
som stærk nok til at fastholde Mandens Kærlig- 
hed, uden at der gives ham Forskud paa den 
Lykke, han bejler til, og fordi jeg anser hendes 
Bestandighed som saa fast, at man godt kan 
stole paa den, uden at fordre en Sikkerhed, 
hvormed hun kompromitterer sig — naar jeg har 
fundet Forlovelsen urimelig, da er det, fordi 
Kvinden tilligemed Manden ved den sættes paa 
en Prøve, som, hvis den mislykkes (endogsaa 
uden hendes Skyld), virker langt mere ødelæggende 
paa hendes Liv end paa hans — og naar jeg har 
betegnet den som et i Reglen uæstetisk Forhold, 
saa er det, fordi jeg har stillet mig paa Blu- 
færdighedens, Romantikens, det Skønnes — med 
et Ord: paa Damernes Side. 

Skulde alligevel Alt, hvad jeg har fremført, 
ikke omvende en eneste af mine uforlovede Til- 
hørerinder fra Troen paa Forlovelsens. Ønsk- 
værdighed — skulde Følgen af hele min Fore- 
læsning ikke blive Andet end det Hjertesuk: 

•Ja Gud, hvor det er et betænkeligt Skridt, 
Men Gud, h\or man gør det gerne!« 

ja skulde De endogsaa som Protest mod mine 
Advarsler alle uden Undtagelse gaa hen og for- 
love Dem — nu! — saa vil jeg trøste mig med, 
at jeg har udtalt min Mening og lettet mit 
Hjerte, og derefter af ganske Hjerte gratulere 
Dem — naar De er blevne vel gifte. 

Samfundets farligste Fjender. 
Forelæsning nærmest for Damer. 

Mine ærede Tilhørerinder. 

Det er især til Dem, jeg denne Gang henvender 
mit Foredrag, ti det er desværre Dem, der staar 
nærmest overfor den Pare, jeg agter at omtale, 
og det er lykkeligvis Dem, åer har størst Magt 
til at bekæmpe den. 

Jeg betragter det nemlig som min Pligt at 
henvende Deres Opmærksomhed paa en Skare af 
Kættere og Oprørere, der Aar for Aar har vundet 
flere og flere Tilhængere blandt Mændene, og som 
ubestridelig, hvis den ikke bliver overvundet af 
Kvinderne, vil tilintetgøre ikke blot Kirken og 
Staten, men hele Menneskeslægten — (Jjenne far- 
lige Skare er — 

Pebersvendene. 

Det Smil, hvormed flere af mine ærede Til- 
hørerinder — især de yngre blandt dem — mod- 
tager denne Bebudelse, kunde meget godt for- 
udsætte en Mistanke om, at jeg havde overdrevet 
den Fare, hvormed disse Individer truer Sam- 
fundet. Skulde virkelig en saadan Mistanke være 

opstaaet, skal jeg øjeblikkelig bringe den til at 
forsvinde ved en ganske simpel Oplysning. 

Jeg kender en meget lærd og overmaade 
paalidelig Mand, der forstaar sig paa Tal. Det 
gør jeg nemlig ikke % selv, og derfor indlader jeg 
mig aldrig paa at kritisere Beregninger, men tager 
dem troende som Noget, der ligger over min 
Fatteævne. Denne Mand er Statistiker og har 
som saadan ved sine Optegnelser og Udregninger 
godtgjort, at dersom Pebersvendene i den kom- 
mende Tid vedbliver at forflere sig efter et saa- 
ledes aårlig stigende Procentforhold, som de har 
gjort i de sidste Decennier, saa vil der om 88 
Aar — altsaa naar vi skriver 1960 — i hele 
Evropa ikke findes et eneste Mandfolk, der ikke 
er eller bliver Pebersvend. Forholder dette sig 
virkelig saaledes — og hvad der kan bevises 
med Tal, er man jo forpligtet til at tro — saa 
kan jeg ikke indse Andet, end at der selvsamme 
Aar ikke vil findes en eneste Dame, som er eller 
vil blive gift. Det kan naturligvis ikke fejle, at 
dette oprørende Facit igen vil føre til en saa 
stærk tiltagende Formindskelse af Folkemængden, 
at den inden ret mange Aar vil kunne betegnes 
med Tallet Nul, og da der i et Land, som har 
6 Indbyggere, hverken kan være Tale om Stat, 
Kirke eller blot Familie, saa har jeg endogsaa 

miae Ord i Behold, naar jeg paastaar, at alle 
Socialister, Kommunalister, Spiritister, Materia- 
lister og Nihilister tilsammen ikke er nær saa 
farlige for Menneskeslægten i Almindelighed og 
Damerne i Særdeleshed som Pebersvendene alene, 
og jeg smigrer mig derfor med i dem at have 
fundet en Genstand, der i høj Grad fortjener 
Damernes Opmærksomhed. 

Efter god gammeldags Skik skulde jeg be- 
gynde min Afhandling med en Definition, en 
Fastsættelse af Begrebet, altsaa her en Besvarelse 
af Spørgsmaalet: Hvad er en Pebersvend for 
Noget? — men jeg véd meget godt, at Damer 
aldeles ikke ynder Definitioner, og at et Flertal 
af mine ærede Tilhørerinder vil være tilbøjelige 
til at svare: »Det véd vi altfor godt«. De vil 
derpaa fortælle mig den gamle Historie om, at 
Lybekkerne og Bremerne i forrige Tider havde 
Udsalg af Kryderier i Hyskenstræde — at de 
stakkels Svende, som dér solgte Peber og Alle- 
haande, ikke fik Lov at gifte sig — at de følgelig 
alle blev gamle Ungkarle og indrettede deres Liv 
derefter — at man derfor sagde om den, der 
gjorde ligesaa: »Han lever som Pebersvend«, og 
at denne Talemaade i Tidens Løb blev forandret 
til: »Han er Pebersvend« — Nu vel, det var 
heller ikke Oprindelsen til Navnet, jeg vilde 

undersøge, ti om den er vi aldeles enige. Det 
var om dets Betydning efter korrekt Sprogbrug, 
jeg ønskede, at vi skulde blive lige saa enige, og 
det tør jeg ikke forudsætte, at vi er. 

Den almindelige Forklaring: ved en Peber- 
svend forstaar man en ældre Mandsperson, der 
hverken er eller har været gift — er nemlig ikke 
aldeles nøjagtig. Den tilhører samme Slags De- 
'finitioner som den berømte klassiske : Et Menneske 
det er: et tobenet Dyr uden Fjer. Ligesom 
den første den bedste plukkede Hane efter den 
kunde stille sig op som vort Medmenneske, saa- 
ledes giver den nævnte Forklaring en hel Mængde 
uberettigede Personer Adgang til Pebersvendenes 
Lav.' Jeg skal straks nævne fire Slags ældre 
ugifte Mandspersoner, der paa* ingen Maade kan 
kaldes Pebersvende. 

Der er for det Første dem, der har forlovet 
sig »for evig«. De lever ikke som Pebersvende, 
tværtimod: de lever i Haabet som Ægteskabs- 
Aspiranter — som Ægtemænd in spe. Det er 
ganske vist utroligt, hvor længe man kan leve i 
Haabet, men saa længe man gør det, saa længe 
man staar som Rekrut under Hymens Fane, saa 
længe bliver man aldrig Pebersvend, selv om 
man skulde komme til at holde baade Sølv- og 
Guld-Forlovelse. 

For det Andet er der dem, der er vedblevne 
at være ugifte, fordi Døden har berøvet dem deres 
Udkaarne. Ogsaa dem vilde det være Uret at hen- 
regne til Pebersvendene. Det er Volontærer i 
Enkestanden, frivillige Enkemænd. De kan som 
saadanne have en vis Duft af Muskus, men af 
Peber kommer de aldrig til at lugte. 

For det Tredie er der de ældre Kavalerer, 
der har været forlovede, men paa Grund af Op- 
slag ikke er det mere. De kan, især naar For- 
lovelsen har fundet Sted i en modnere Alder og 
ikke været for langvarig, staa Pebersvendene 
meget nær, men maa dog nærmest betragtes som 
anteciperede Fraskilte. At kalde dem Pebersvende 
vilde være lige saa ubilligt som at henregne 
dem, der gaar rejekt til Artium, blandt de\ 
Ustuderede. De har aflagt deres Prøve. 

Endelig er der for det Fjerde de ældre ugifte 
og uforlovede Herrer, der vedbliver at gaa paa 
Frierfødder. De har ikke det Mindste til Fælles 
med Pebersvendene, men danner endog en Mod- 
sætning til dem. Den ægte Pebersvend har altid 
Præg af en fuldfærdig Udvikling: han er, hvad 
han er, og kan ikke blive Andet — dertil er han 
for gammel, selv om han befinder sig i sin bedste 
Alder. Den Forelskede faar derimod — netop 
véd sin Forelskelse — et umiskendeligt Præg af 

14 

Ungdom og Umodenhed, hans Individualitet staar 
endnu i Knop, og jo flere Aar han tæller, jo 
mere fremtrædende bliver dette Præg. Om en 
forelsket Kavaler paa Fyrre siger man: Han 
vedbliver at være ung; bevarer han sin For- 
elskelsestilstand, til han er Halvtreds, finder man, 
at »han er meget ungdommelig«, og vedlige- 
holder den sig i de Treds, synes man endogsaa, 
at »han gaar i Barndom«. De ældre for- 
elskede Herrer maa derfor ikke indordnes mellem 
Pebersvendene. Det er tværtimod Ungkarle, der 
endnu ikke er sprungne ud. 

Naar saaledes Halvvejs-Ægtemændene, Halv- 
vejs-Enkemændene, de Halvvejs-Fraskilte og de, 
der vedbliver at være Halvvejs-Ungkarle, skal 
holdes udenfor Begrebet, bliver det nødvendigt 
at tilføje den Bestemmelse, at den Paagældende 
hverken er eller har været Ægteskabs kan di dat, 
men dette er endnu ikke nok. Aldersgrænsen 
»ældre« er saa elastisk, at ogsaa den behøver en 
nøjagtigere Fastsættelse. Det er nemlig ikke 
Aarenes Mængde, men deres Indvirkning paa 
Personligheden, der gør Udslaget, og ligesom der 
findes Ynglinge af meget gammel Dato, der 
endnu ikke har gjort det afgørende Skridt forbi 
den aabne Dør til Ægtestandens Paradis, saa- 
ledes findes der tidligmodne Pebersvende, som 

allerede i Ungdommens Vaartid har erhvervet sig 
alle Artens Særkender. Naar man — som saa 
mange Ynglinge i vore Dage — har begyndt at 
optræde som »Herre« i sit 14de Aar — anlagt 
Briller og Flonel i sit 16de — forlæst sig i sit 
18de — og forladt Bajsalen og taget Ansættelse 
ved Lhombrebordet i det 20de — saa kan man 
være fuldfærdig Pebersvend i sit 21de, eller i alt 
Fald længe førend det elegiske Maaneskin kaster 
sine første Straaler paa Issen. Hvor umuligt det 
er at fastsætte en bestemt Alder som Grænse 
mellem Ungkarlens og Pebersvendens Tid, vil 
man erfare, saa snart man spørger sig for hos 
Personer af begge Køn og i forskellig Alder. 
Herrerne under Opvækst vil uden Betænkning 
paastaa, at Overgangen sker i det 30te Aar. 
De unge Piger giver Henstand til 36,' Mødrene 
forlænger Ungkarlsaarene »til Nød til 40«, og 
selve de ældre ugifte Herrer mener sædvanlig, 
at Sagen ikke er afgjort »førend man har naaet 
de 50«. 

Man maa vel erindre, at Pebersvendene 
hverken holder Lavsprotokoller eller gør Svende- 
stykke, og at deres saakaldte Stand strængt 
taget ikke er nogen Stand, men en Tilstand. I en 
Stand bliver man optaget, og det sker paa 
Dag og Time. Af en Tilstand bliver man 

14* 

betaget — eller lader man sig betage — 
og Betagelsen sker Tid efter anden, saaledes at 
der ikke kan være Tale om Dato og Klokkeslet. 
Man bliver Pebersvend, ligesom man bliver gam- 
mel: i al Stilhed, uden foregaaende Tilsigelse, 
uden alle Ceremonier og uden mindste Hensyn 
til, hvordan Dagene falder i Almanaken. Saa 
lidt som Nogen kan sige: »Den 13de i næste 
Maaned bliver Du gammel« — saa lidt kan han 
sige: »Paa Tirsdag Aften Klokken 7 bliver Du 
Pebersvend«. En smuk Dag er man det, og saa 
mærker man det — eller rettere sagt: en smuk 
Dag mærker man det, og saa er man det! 

Men fordi Vedkommende selv mærker det, 
er det ikke sagt, at han fortæller det, og derfor 
kunde det være ganske interessant for Andre at 
have et ' nogenlunde si ^ert Mærke paa Over- 
gangen. Noget aldeles paalideligt kan jeg ikke 
nævne, men der er et Forsøg, hvorved man i de 
fleste Tilfælde vil kunne erfare, om han er kom- 
men over Grænsen eller ikke, og det er: at 
raade ham til at gifte sig. 

Beraaber han sig da paa sin urokkelige Be- 
slutning: aldrig at gifte sig, saa er der endnu 
Haab, ti man støtter sig aldrig til urokkelige 
Forsætter, naar man ikke er udsat for at vakle. 

Svarer han derimod: »Jeg har længe tænkt 
derpaa, og gør det vel ogsaa til sidst« — saa 
kan man omtrent betragte ham som opgivet. 
Jo længere man har betænkt sig, jo flere Be- 
tænkeligheder har man faaet, og det, man først 
vil gøre »til sidst« faar man aldrig gjort, ti til 
sidst — dør man. 

Tilstaar han ligefrem: »Jeg ønsker selv, at 
jeg havde giftet mig i rette Tid« — saa er han 
allerede passeret Linien, selv om han ikke har 
naaet de Tredive — en Ægteskabskandidat er- 
kender aldrig, at det er for silde at gifte sig; 
selv naar han er over de Treds, indrømmer han 
kun, at det er paa Tide. 

Følelsen og Erkendelsen af dette uhjælpelige 
Forsilde er Pebersven 1 ' ns sikreste Særkende. 
Først naar han i den tørad er bleven afsluttet 
Enhed, at han ikke mere kan forenes med en 
anden Halvdel saaledes, at de To kommer til at 
udgøre et virkeligt Par — først da er han fuld- 
færdig Pebersvend, og er han det først, da op- 
hører han aldrig at være det, om han endogsaa 
gaar over til Mormonerne og faar ti Hustruer. 

Man er i Almindelighed tilbøjelig til at be- 
tragte en gift Pebersvend som noget Utænkeligt — 
omtrent som varm Is og lyst Mørke — men det 

er en Fejltagelse : Ægteskabet berøver slet ikke 
en Pebersvend hans Egenheder. 

Jeg kendte en Kontormand paa nogle og 
tredive Aar, der var en saa forhærdet Peber- 
svend, at han ikke vilde have opgivet en eneste 
af sine Særheder for at vinde den elskværdigste 
og dejligste af alle Kvinder. Hans Husholderske 
kunde alle hans Vaner og Uvaner udenad og 
havde indrettet Alt i Huset efter dem, men i et 
Punkt vilde hun have, at han skulde rette sig 
efter hende. Han skulde gifte sig , paastod 
hun, og for at tvinge ham dertil opsagde hun 
sin Tjeneste. Han tilbød at fordoble hendes Løn, 
at sikre hendes Fremtid osv., naar hun blot 
vilde blive, men hun var urokkelig. Endelig da 
Skiftedagen kom, gjorde han det sidste Forsøg: 
han friede til hende og giftede sig med hende, 
»for at Alt kunde blive ved dét Gamle« — med 
andre Ord: han giftede sig for at kunne blive 
ved at være Pebersvend. Og hvor trolig han 
vedblev at være det, derpaa fik jeg et Bevis: 
jeg opdagede nemlig fem Aar efter Bryllupet, at 
han endnu holdt syv Par Støvler, et til hver Dag i 
Ugen, og at det var ham umuligt at gaa i Kirke, 
naar hans Søndags støvler var hos Skomageren. 

Efter at vi har undersøgt Pebersvendens 
Væsen, kommer vi nu til hans Egenskaber. Dem 

kan man næsten alle samle i en: hans Egenhed. 
Hans Ideal er at være sin Ege n, hans Rettesnor 
er hans egen Lyst, og Genstanden for hans 
stadige Tanke er hans egen Person — hvad er 
da mere naturligt, end at han bliver egen? 
Egenhederne kayi naturligvis være lige saa for- 
skellige som Personlighederne, saa dem kan man 
ikke opregne. Den ene Pebersvend gaar til 
Yderlighed i at indskrænke sine Fornødenheder: 
han lever som en Diogenes, foragter Klædebørster 
og Redekamme og vasker sig kun ved højtide- 
lige Lejligheder. Den anden kan ikke nægte sig 
nogen af Livets Behageligheder og lever som en 
Sybarit. Han holder tolv forskellige Slags 
Cigarer: en Morgen-Cigar, en Formiddags- Cigar, 
en Kaffe-Cigar, en Læse-Cigar, en Frilufts-Cigar, 
en Toddy-Cigar, en Venne-Cigar, en Ekstra- 
Cigar osv. Han har særskilt Børste til hvert 
Klædningsstykke og vasker sig med forskellig 
Sæbe, efter som Termometret viser paa Varme 
eller Kulde o. s. v. 

Man kunde naturligvis efter disse Egenheder 
inddele Pebersvendene i en Mængde forskellige 
Klasser, men der er dog især et Par Grundtyper, 
hvorefter man kan samle dem i to Grupper: det 
er de flegmatiske og de melankolske, eller 

* 
for at bruge et endnu mere iøjefaldende Skælne- 

mærke: de fede og de magre. 

De fede Pebersvende er de mest veltilfredse, 
de er magelige og fredsommelige, søger Selskab, 
spiller Lhombre og Skak, er intime Venner af 
et godt Bord, blander sig nødig ind i Familie- 
forhold og gaar af Vejen for alle heftige Sinds- 
bevægelser, ligesom de er gaaede af Vejen for 
Kærligheden. I Almindelighed er de faste Klub- 
medlemmer, og naar deres Formuesomstændigheder 
tillader det, indretter de sig et Hjem med Hus- 
holderske, stundom endogsaa med Huskat og 
Kanarifugl. 

De magre Pebersvende er derimod som 
oftest for melankolske til at kunne nøjes med et 
Ungkarlshjem og for uselskabelige til at finde 
sig i Klublivet. De plejer derfor at slaa sig paa 
en eller anden Familie, hvori de giver Gæste- 
roller som Onkler og uafladelig ærgrer sig over, 
at man tager saa lidt Hensyn til deres Raad og 
deres Ønsker. De er næsten altid meget nervøse, 
let fornærmede og let forkølede, lider af alle 
optænkelige Sygdomme, holder stræng Diæt og 
maa nødvendigvis have Medicin en Gang om 
Dagen. De interesserer sig altid for Andres 
Affærer, men omtaler aldrig deres egne, er ivrige 
Avislæsere, fører Dagbog, har nøjagtig Rede paa, 

hvordan Barometret staar, og gaar nødig uden 
Paraply og Galocher. 

Man kan ogsaa inddele Pebersvendene efter 
deres Oprindelse. Gør man det, faar man fire 
Grupper af dem. Man kan nemlig blive Peber- 
svend, ligesom man bliver^ alt Andet, Ondt og 
Godt, her i Verden paa fire Maader: 

1, i Følge medfødt Begavelse — 

2, ved at opdrages dertil — 

3, af Vanvare — og 

4, ved Flid og Studium. 

Den 1ste Klasse. De fødte Pebersvende har 
allerede som Børn deres Egenheder stærkt ud- 
viklede. I Skolen kan de kun læse i deres egen 
Bog og ved Bordet taber de Appetiten, naar de ikke 
faar deres egen Ske. De udmærker sig fremfor alle 
deres Jævnaldrende ved overdreven Orden, For- 
sigtighed og Forsynlighed. Jeg havde i min Ungdom 
en Kammerat, der altid var forsynet med Lomme- 
kniv, Lommekam, Lommebørste, Lommespejl og 
Lomme-Etui med Naale, Traad, Knapper, Pen og 
Blæk, Oblater, Kamferdraaber, engelsk Plaster osv. 
Behøver jeg at sige: han døde som Pebersvend — ? 

Opdragelsen kan ogsaa udvikle Pebersvende ; 
de udgør 2den Klasse. Naar en Dreng, der er 
eneste Barn, bliver opdraget af en altfor kærlig 
Moder, eller kommer i Huset hos et Par Tanter, 

der indretter Alt efter hans Behagelighed, saaledes 
at han aldrig faar lært at opofre sig for Andre, 
men kun at gøre Fordringer, og han saaledes 
bliver mere og mere Egoist, jo ældre han bliver, 
saa skulde det være sært, om han ikke er fuld- 
færdig Pebersvend, førend han naar den Alder, 
hvori han skulde være giftefærdig. 

Af Vanvare , ufrivillig og uforskyldt, 
kan man ogsaa blive Pebersvend — : af 3die 
Klasse altsaa. Jeg har kendt et Medlem af 
Lavet, som altid paastod, at han kun var blevet 
det, fordi han tilfældigvis aldrig havde truffet 
den Rette, og jeg er overbevist om, at han 
havde Ret deri. Han havde nemlig haft det 
samme Uheld, som saa mange Damer har: ingen 
af dem, han syntes om, havde friet til ham — 
og det skulde den Rette have gjort. Og hvem 
har ikke kendt en eller anden ung elskværdig 
Mand, der er bleven Pebersvend, alene fordi alle 
Damerne har fundet ham for elskværdig? — 
Saalænge man gør Lykke hos dem alle, kan man jo 
ikke være saa uskønsom kun at ville gøre én 
lykkelig — og naar man ikke gør Lykke mere . . . 
ja saa er det bagefter. 

Endelig er der ikke Faa, som studerer sig 
til Pebersvende. Nogle gaar den æstetiske Vej, 
og Frugten af deres Studier bliver et Ideal, som 

de hverken finder eller fortjener at finde. Andre 
fordyber sig i det økonomiske Studium og kommer 
til det Resultat, at de først harRaad til at gifte 
sig, naar de ikke mere har Lyst dertil — og 
atter Åndre tager Sagen politisk og studerer saa 
grundig paa : hvilken Alliance der er den klogeste, 
at de aldrig kommer til at slutte nogen. Mange 
af disse Godtfolk har i forskellig Form ned- 
skrevet Udbyttet af deres Undersøgelser, og til 
Advarsel for dem, der muligvis maatte være 
fristede til at kaste sig paa dette farlige Studium, 
skal jeg tillade mig at fremlægge et saadant 
Aktstykke, der endogsaa er skrevet paa Vers. 
Det hedder: 

Mine Betænkeligheder. 

Valget af en Brud 

er en overmaade vigtig 
Sag, hvormed man altid 

bør være yderst forsigtig. 
Ser man den mindste Fejl 

hos den, til hvem man vil lænke sig, 
Saa maa man endelig ikke 

betænke sig paa -• at betænke sig. 

Jeg har tænkt over Sagen 

længe og vel — jeg gaar 
I næste Maa ned ind 

i mit fyrre og tyvende Aar. 

Det har krævet Stadier, 

der er svære og sene, 
Men nu skal De ogsaa høre, 

hvori jeg er paa det Renel 

De smukke Piger er farligst, 

for Skønheden den bestikker, 
Og naar min Dom er bestukken, 

hvor kan jeg saa være sikker 
Paa, at jeg ikke en Gang, 

naar Skønheden er forgaaet, 
Skal se, at den, som jeg søgte, 

er ikke den, jeg har faaet. 

Nej heller En, der er styg, 

for Grimhed er ikke bedaarende! 
Overfor den er man tryg: 

den taber sig ikke med Aarene. 
Tværtimod — hos mig 

gør altid den Frygt sig gældende: 
Den kan dog maaske med Tiden 

blive for overvældende. 

En Brud med en halv Million 

i Medgift — ja det lokker! — 
Men »tage Kondition 

som Ægtemand« — Fy for Pokker! 
Dog Fattigdom til Udstyr, 

naar man skal sætte Bo, 
Det er lidt nok til En, 

og altfor meget til To. 

Et sødt lille barnligt Væsen 
kan være særdeles dejlig, 

Men tidt kommer Naiveteten 
saa skrækkelig ubelejlig. 

Trods den barnlige Sødme 

har dog Manden sit Læs, 
Naar han er nødt til at rødme, 

hver Gang der tales om Gæs. 

Og dog kan jeg godt forstaa, 

hvor meget mer man maa grue 
Og gyse for at faa 

en saakaldt »forstandig Frue«. 
Hvad jeg saa skulde bære 

i min Ægtestand. 
Jeg vilde dog nødigst være 

»den kloge Kones Mand«. 

• 
Og en af de »fromme Søstre« — 

den Tanke er ligefrem skrækkende. 
Uh! Denne dydige Kulde, 

der sætter Is paa Væggene, 
Udbreder en uhyggelig 

koldfeberagtig Følelse, 
Og jeg, jeg har en ulykkelig 

Disposition til Forkølelse. 

Nej, lidenskabelig Kærlighed 

ynder jeg meget mere — 
Skade at det er en Herlighed, 

som Ingen vil assurere! 
Sæt at en Junker fra Gaden 

min Udkaarnes Hjerte tændte! 
Saa blev det mig, der fik Skaden, 

skønt det var for ham, det brændte! 

Og selv om man finder en Pige * 

ren og skær som en Lilje, 
Derfor kan Ingen sige 

det Samme om hendes Familje. 

For Svogerskabets Drabanter 

kunde jeg muligvis klare mig, 
Men for en hel Snes Tanter — 

Nej Gud fri og bevare mig! 

Det følger af sig selv, at Forfatteren aldrig blev 
færdig med sine Betænkeligheder. Digtet tæller 
endnu 47 Vers, som jeg ikke har Tid til at op- 
læse, og dog var det ufuldført fra hans Haand. 
Det har imidlertid faaet en aldeles fyldestgørende 
Afslutning — efter Manuskriptet at dømme: ved 
kvindelig Bistand. Af det sidste Vers har han 
selv kun skrevet de fire første Linier: 

Men fandt jeg en Mø, der var fri 

for Tanter og andre Lyder 
Og forenede i Harmoni 

alle mulige Fortrin og Dyder — 

Videre var han ikke kommen, men en Dame- 
haand havde tilføjet Eftersætningen: 

Saa kan Du da ikke negte: 

Hun var gal, tog hun Dig til Mand, 

Og Du vil jo aldrig ægte 

En, der har tabt sin Forstand. 

Hvem der har skrevet de sidste Linier, er ube- 
kendt. - Man fortæller, at Forfatteren skal have 
haft en ældre Kusine, der ikke besad et eneste 
af de ideale Fortrin, som han søgte, men der- 

imod havde et Overmaal af det Handlings-Mod, 
som han savnede, og at det var hende, der i 
dobbelt Betydning havde gjort Ende paa hans 
Betænkeligheder ved at forsyne ikke blot hans 
Slutningsvers, men ogsaa ham selv med den 
manglende Halvdel. Det er kun et Sagn, men 
ved at sammenligne hans ængstelige spinkle 
Skrift med hendes jernfaste Haand har jeg næsten 
faaet, hvad man kalder »Syn for Sagn«. 

Det er i det Hele taget utroligt, hvor meget 
Damerne formaar , naar de for Alvor vil. Jeg 
smigrer ikke, naar jeg paastaar,-»at ligesom det 
udelukkende er dem, der kan gøre os til Mænd 
og ægte Mænd, saaledes er der ogsaa givet dem 
den største Magt til at frembringe og udrydde 
Pebersvende. Det vil derfor ikke kunne for- 
undre mine ærede Tilhørere, at jeg nærmest 
henvender dette Foredrag til mine ærede Til- 
hørerinder, og at det især er af dem, jeg venter 
den Optræden, der skal standse Pebersvendenes 
Udbredelse, og derved afværge Menneskeslægtens 
Undergang. 

Jeg skal antyde, hvad de kan gøre i denne 
Retning. 

For det Første kan de ældre Damer, der er 
Bedstemødre, Mødre og Tanter, omtrent bringe 

Lavet til at uddø, naar de blot lader være. at 
tilføre det Rekrater ved at forkæle de opvoksende 
Smaadrenge. Naar den kære Mama og de søde 
Tanter aldrig har negtet lille Peter Noget, saa 
kommer han heller ikke til at negte sig selv 
Noget — ikke en Gang hele sin egen Kær- 
lighed, og beholder han den for sig selv, saa 
er han jo selvskreven Pebersvend. Naar lille 
Peter er bleven stor, og Mama har forvænt ham 
saaledes, at han ikke finder noget kvindeligt 
Væsen, der vil fortsætte det Afguderi, hun har 
sat i Stil, saa kan han kun takke Mama for, 
hvad han bliver. 

For det Andet kan de gifte Fruer bidrage 
betydeligt til at forebygge Pebersvendenes Til- 
tagen derved, at de ikke tillader nogen Ungkarl — 
hverken af Slægt eller Bekendtskab — at have et 
Hjem i deres Hus fra det Øjeblik, da han maa be- 
tragtes som giftefærdig. Har han Anlæg til at blive 
Pebersvend, vil det nemlig ikke falde ham ind 
at gifte sig, saa længe han kan nyde Huslivets 
Behageligheder uden at bære Husfaderens Byrder, 
men derimod kan det godt hænde, at han en 
Gang i Tiden, naar han ikke mere kan beholde 
sit Asyl, giver vedkommende velvillige Husmoder 
Skylden for, at han har forsømt at gøre sin Lykke. 

For det Tredie staar det i de ugifte Damers 
Magt at frelse en Mængde Ungkarle fra at naa 
Stadiet: »for silde!« Jeg vil ikke tale om, hvad 
der kunde gøres til Beroligelse for de frygtsomme 
Ynglinger, der skræmmes tilbage ved Tanken om 
de Fordringer, en Dame i vor Tid kan stille, 
eller ved Synet af det kolde og blaserede Væsen, 
hvorunder saa mange Piger skjuler deres Elskværdig- 
hed, men jeg vil gaa lige til det vigtigste Punkt, 
nemlig den overtroiske Respekt, der vises mod 
Mændenes formentlige Eneret til at fri. 

Det kan være i sin Orden, at man overlader 
den Dristigste at gøre det første Skridt, og at 
man i Regelen venter størst Dristighed af 
Mændene, men naar de ikke tager det i en Sag, 
hvorpaa hele Menneskeslægtens Fremtid beror, 
saa er det uundgaaelig nødvendigt, at Kvinden 
indtræder i den Forret, hvorfra de er traadte 
tilbage; ti lad det endogsaa være afgjort, at 
Manden bør være den Første, saa er det 
aldeles udisputabelt, at Kvinden maa blive 
den Næste, og jeg vil se den, der tør negte, at 
naar denFørste træder tilbage, saa bliver 
den Næste den Første. 

Mit Forslag er derfor, at der fastsættes et vist 
Tidspunkt, en bestemt Aldersgrænse, indtil hvilken 
Manden har udelukkende Ret til at gøre Tilbud, 



Digitized by VjOOQlC 



226 Samfundets farligste Fjender. 

men at, saasnart den overskrides, uden at 
han har gjort Brug af sin Ret, saa skolde 
denne være forbrudt og tilfalde Damerne. Det 
burde vedtages ved en Folkeafstemning, at naar 
en Herre ikke var gift eller forlovet, inden han 
var saa og saa gammel, saa var det Damernes 
Bet at fri til ham. 

Jeg er overbevist om, at denne Ordning 
vilde føre til det ønskeligste Resultat, ti netop 
de Individer, der har størst Frygt for at gøre 
Tilbud, vil som oftest have mindst Mod til at 
give Afslag, og i Følelsen af, at de, naar det 
kom til Stykket, ikke vilde kunne modstaa et 
energisk Frieri af en Dame, som de aldrig selv 
vilde vælge, maatte de derfor skynde sig at tage 
Bestemmelse, mens det endnu var dem, der 
havde Valgretten. 

Og Intet vilde være lettere for Damerne 
end at udvirke et saadant Plebiscit og sikre sig 
dets Udfald — naar de blot skynder sig dermed, 
ti endnu er Pebersvendene lykkeligvis i afgjort 
Minoritet, og paa Flertallets Stemmer kan 
Damerne ubetinget gøre Regning* De yngre 
uforsørgede Herrer vil uden Betænkning stemme 
for Forslaget, da de ikke tænker sig nogen 
Mulighed for, at det kan komme til Anvendelse 
paa dem selv, og inderlig gerne vil more sig 

paa deres Seniorers Bekostning , og D'Hrr. 
Ægtemænds og Kæresters Stemmer maa natur- 
ligvis betragtes som givne, ti om vi ikke ligefrem 
tør sige med Franskmændene: •Vorherre vil, 
hvad Damerne vil«, saa kan vi godt sige: 
»Vore Herrer vil, hvad Damerne vil«. I alt 
Fald kan vi stole paa, at Ægteherrerne og de 
forlovede Herrer vil det — saavidt muligt. 

